
KONTE 


Toga proljetnog kasnog poslijepodneva stigao je konte iz malog talijanskog 
gradića, gdje mu se kći bila udala za nekoga profesora, sina njegova prijatelja. 
Već dvadeset godina nije ga bilo na domu, a sad je doputovao gotovo službeno, jer 
je njegovo putovanje bilo u vezi s likvidacijom agrarnih odnosa na njegovu ve- 
likom imanju, pa je on lično trebao biti nazočan. Pisao je sinu, koji je živio u po- 
rodičnom kašteletu, molio ga, da bi ga on zastupao uz najširu punomoć, jer je 
njemu sedamdesetgodišnjaku teško putovati, iako je put kratak, a vremena pro- 
ljetno lijepa; ali sin je odgovorio, da je njegova nazočnost od velike važnosti, da 
on mora lično doći i potpisati. I konte je doputovao. 

Doputovao je popodnevnom lađom iz Venecije u Split, a odavde automobilom 
u Kaštela, gdje se nalazio njegov starodrevni kaštelet, u kojemu su živjeli i umrli 
svi njegovi, svi Mikeli, osim njega, konte Gina, kojemu je sudbina odredila da 
umre kao beskućnik na tuđem tlu, u stranoj zemlji. Istina, i on je mogao ostati, 
nitko ga nije tjerao sa zemlje koju je volio, jer mu bijaše rođena i najdraža, nitko 
mu nije smetao da živi i dalje sa svojim sinom u starom lijepom kašteletu kraj 
mora, podno golema stara Kozjaka, — ali ipak sudbina, zla i luda vremena, kako 
je konte Gino govorio, odagnaše ga u zemlju, gdje je proveo nezaboravne dane 
kao mlad student. Ta zla i luda vremena oduzeše Mikelima sve: zemlje, kolone i 
onaj prestiž, po kome je porodica bila jedna od najuglednijih u kraju. I konte 
je, gledajući na sve to svojim očima, vidio tobožnju golemu nepravdu. 

Na pristaništu ga je dočekao sin s unukom. Dječak je išao već u gimnaziju 
i lanjskog ljeta prvi put upoznao je djeda, kojega nazivaše »stari nono«, za razliku 
od majčina oca, koji, ne toliko vremešan ni pogrbljen, činio se dječaku mnogo 
mlađim, pa mu se obraćao prosto sa »nono«. Konte je sašao lagano mostom s ve- 
lika bijela parobroda, izljubio se sa sinom i unukom i zatražio kočiju, da bi se 
odmah odvezli u Kaštela. e 

— Jednu zatvorenu kočiju, land6, i da su dobri konji, Marino! — rekao je 
sinu. 

— Ali, papa, radije uzmimo auto ili autobus. 

— Dobro, dobro, ti već ovdje bolje znaš — reče konte — i začuđeno gledaše 
velike lampione, što su rastjeravali prvi proljetni sumrak. Uzalud je tražio po- 
gledom fenjere, kojih se dobro sjećao iz mladih dana, kad bi preko Splita putovao. 
Ali ne reče ništa. S obale se odvezoše fijakerom do autobusne stanice, a odanle 
autobusom u Kaštela. Kad stigoše u kaštelet, već je bila crna noć. 

St6 je bio prostrt i večera spremna. Na stolu su stajali masivni, ukrašeni, teški 
kandelabri, za koje se nije znalo, iko ih je Mikelijev i odakle donio — toliko su bili 
stari. Konte ih pogleda i obradova se, kad se sjetio tužne sudbine onih starih fe- 

njera u splitskoj luci, pa zaključi u sebi, da se može sigurno uščuvati tek ono, što 
pojedinac čuva predajom od oca na sina. Pogledavši svoga Marina sa ženom, do 
kojih je sjedio njihov sin, njegov unuk Mario, u tom času nakon putovanja, pr- 
vom, on se osjeti sretnim. Ali ne iskaza im to ni kad progovori. Snahu, koja je 
do njega sjedila, upita: 

— Zar još nemate svijetla, električne rasvjete? 

— Sad su uveli u Kaštela, ali kao da se Marinu ne žuri, iako nam to smeta, 
osobito zbog radija. 

I u prijatnu razgovoru: jeo je starac svježu ribu, koju je sin dao uloviti za 
njega. 

Nakon večere, umoran od putovanja konte se je povukao u spavaonicu. Bila 
je to prostrana, četverouglasta soba, namještena upravo kao nekad s dva bračna 
kreveta i sada netaknuta, ista kao onoga dana nakon ženina pogreba. Na noćnom 
ormariću stajale su dvije uvezane knjige, jer ih je kao strastven čitalac rado pre- 
listavao prije spavanja. I sad, kad lšže, on uzme manju između njih i čitaše neko- 
liko časaka vrlo zadovoljan, što ih je našao na istom mjestu. Sretan i zahvalan 
Onomu, kojemu se konte molio prije spavanja, toplo zahvalan, što mu taj dan nije 
donio očekivanih razočaranja, blaženo usne. 

Probudio se rano i ustao. Ali sina nije zatekao. Kao ravnatelj obližnje tvor- 
nice imao je toga dana vrlo rano otići u ured radi nekih naročitih poslova. Ocu je 
poručio, da je pozvao na objed neke susjede i stare prijatelje iz grada, kako bi 
mu vrijeme što ugodnije prošlo. Konte se nije naročito obradovao. 

Još je bilo vrlo rano jutro, kad je izišao iz kuće. Bio je svibanj, i proljetno 
jutro osvanulo je u suncu i zelenilu trava, vinograda i gajeva maslina. Mladićskom 
se lakoćom pope na staru kamenu kulu, koja bijaše u njihovu dvorištu, a odakle 
se pružao veličanstven vidik s jedne strane na Kaštelansko polje sve tamo do Tro- 
gira, a s druge na more kaštelanskog zaljeva, na rt Marjana i blijede obrise 
splitskih kuća. Kad je bio na vrhu kule, prostruji svjež, gotovo vlažan zrak, dah 
svibanjskoga jutra, a one iskričave maglovitosti i rose, što mu na zemlji smetahu 
pogledu u daljinu, ovdje u providnosti visine nestadoše. Mali svijetli oblačci oko 
sunca sijali su osobitu svjetlinu, od koje bijaše sve do beskrajnosti bistro, čisto 1 
prozirno. Konte uzme iz torbice dalekozor i promatraše izorana polja, zelene vino- 
grade i rastrkane masline, koje su te godine obećavale izdašan plod, bogat prinos. 
»Konobe će biti pune ulja, vina, zlatnoga ulja, rujnoga vina. ..« — konte uzdahnu 
duboko iz grudi. Nije spuštao dalekozor s očiju. Gledao je nekad svoje vinograde, 
polja i masline, sve samo imanje Mikelijevih, a ipak koliko je dugo trebalo dok 
se nagleda. Trebao je dalekozor, pa i njime su se jedva raspoznavali ljudi težaci. 
s onih krajnih vinograda, jer je beskrajno veliko bilo nekad imanje Mikelijevih. 
Konte se sjećao, kako je u ovo doba proljeća volio obilaziti s puškom u ruci ko- 
lone, marljive seljake, koji su radili već od rana jutra. Svakoga bi on ponešto za- 
pitao, lijepu mu riječ progovorio, te se radilo složno i zadovoljno. Zatim bi odlazio 
u lov, a oni su dalje radili. Kad bi se o podne vraćao kući, zatjecao ih je umorne 
i znojne, kako doručkuju u sjeni masline. 

— Da li vam prija? 

— Dobro je, konte! 

— Jeste li zadovoljni? 

— Zadovoljni, konte! 

Dok ih je pitao, nije ih ni gledao. Nije ni sumnjao, da bi oni takvim načinom 
rada i života mogli biti nezadovoljni, a kamoli gnjevni na njega, svoga gospodara. 
A proljeće je onda bilo upravo kao danas, i te iste masline, koje gledaše onda, 
vidjet će on i jutros. I onda se okopavali, sumporili vinogradi, kopalo se, radilo i 
pjevalo. On je bio mlad, moćan i bogat. A danas? Uzbuđen skide s očiju dogledalo 
i nasloni se na drugi prozor, odakle se vidjelo more... Nekoliko časaka gledao je 
zamišljen u jutarnju bonacu, a zatim se uz dubok uzdah polako poče spuštati troš- 
nim, drvenim stubištem stare kule. Umoran sjedne na klupu u jutarnjoj hladovini 
dvorišnih borova, da se odmori od jutarnjeg napora i prvog uzbuđenja. Kad se 
odmorio, krenu običajnim putem put polja, vinograda i maslinika, kao što je radio 
u davna predratna vremena svakoga jutra. Sad je prolazio kroz poljske stazice 
preskačući sitne ograde između vinograda, što je sve pripadalo nekada Mikelije- 
vima. a danas bijaše vlasništvo onih, koji su ta polja i vinograde stoljećima obra- 
đivali u znoju svoga lica, pa je zato bilo određeno, da im se to prosto dade i ustupi 
uz odštetu, koju će vlasnici dobiti. — »Odšteta, prokleta odšteta, prokleti novac i 
obveznice,« — mislio je konte, gledajući bogate, sočne zelene trsove mladih loza 
u vinogradima, kroz koje prolažaše uzbuđen i ojađen. — »Odšteta, novac! Što će 
to meni?!«... 

— Dobar dan, konte! — pozdravi ga nečiji glas. I kad se obazre, ugleda pri- 
liku, koja se zgrčila između loza i navrtala trs. 

— Zdrav bio! — odzdravi konte, ne raspoznajući onoga, koji ga je pozdravio. 
Istom kad se ovaj podiže sa zemlje i dođe mu u susret, konte prepozna staroga 
Matu Grabića, jednoga od najstarijih kolona. Starac mu priđe srdačno s mnogo 
poštovanja, i oni se toplo rukovahu. 

— A gdje ste se uputili, konte? — piiao ga je stari seljak smjerno. 

— Eto, malo da vidim, kako napreduje. Davno me nije bilo ovdje. 

Starac mu ponudi, da će ga pratiti. Konte pristade. Prolazili su kroz vinograde 
poljskim stazicama, zasjenjenima hladovinom smokava i granama maslina. 

— Slabo ide, konte! Slabo! Da naši stari ustanu i da vide! 

— Kako slabo? Pa barem sada vam je dobro! Država je toliko novaca potro- 
šila, da otkupi ove zemlje, a vi slabo! 

— Kažem vam, konte, slabo! Barem se meni tako čini. Kako misle ovi današnji, 
mlađarija, to njih pitajte. 

Starac je govorio uzbuđeno, drhtavim glasom, i jer ga je konte poznavao kao 
poštena i čestita čovjeka, povjerovao mu je od prvog časa, sretan što su se njih 
dvojica, dvije suprotne stranke, dva protivna svijeta složili. I htio je istaknuti tu 
suglasnost, pa je tražio razloge i temelje istovetnosti njihove misli. Nakon razmi- 
šljanja reče: 

— Mi stari vidimo bolje, nego mlađi. Iskustvo nam je veće, pa je zato važno 
ono, što mi mislimo i kažemo. 

— Tako, tako je, konte! — uskliknu starac. mp keca 

— E kad su Mikeli gospodarili — nastavi on — bolje je bilo! Radio si i znao 
si, da radiš na sigurnom, da porez ne plaćaš i da umrijeti od gladi ne možeš, jer 
se za te stara paron. Je li tako, konte? . ; 

— Tako je, Mato! — odgovori mu konte očigledno dirnut nepokolebivom vjer- 
nošću i privrženošću starog kolona, koga ni novi poredak nije pokolebao u njego- 
vim starinskim načelima. Konte je bio sretan, što je jutros upravo njega prvoga 
susreo. Uostalom, on nije htio ni s kim da razgovara. Želio je samo vidjeti onu 
zemlju, koju je gledao kao dijete, zemlju od koje su vino i ulje pili njegovi stari. 
Toliko i samo to je želio konte jutros, a drugo nije ni tražio. 

Dođoše do neke šibljikove živice, iza nje bijaše vinograd, preko kojega se je- 
dino moglo doći do maslinika, gdje se konte htio malo odmoriti. Živica je bila vi- 
soka, ali malo podalje bila su vratašca, poluotvorena. Konte ih prvi spazi i uputi 
se, da će proći. ' 

— Stoj! — ču iznenadan, surov povik. — Stoj! Kažem ti, ne prolazi! Koga si 
pitao?! — I konte ugleda nekog mladića, vrlo nabusita i osorna izgleda, gdje mu 
je dolazio u susret. Stari ga Mato prepozna: jas 


— Roko, što se đavla dereš? Ti sigurno ne znaš, iko je ovaj gospodin. To je 
konte Gino Mikeli, naš paron. Da njega nije bilo, ne bi ti ni otac ovu zemlju 
ostavio! 

Konte je okrenuvši mu leđa šutio i gledao u zemlju stroga, prezriva pogleda. 

— Ne znam ja ništa — odgovori mladić nehajno, ravnodušno. — Okopao sam 
vinograd i ne ću da mi itko ovuda gazi. Tamo imate put... 

Ogorčen i ne pogledavši u mladića konte prekide svog pratioca, koji se htjede 
svađati i silom proći kroz vinograd, jer je put bio znatno kraći. Zovne ga i reče mu, 
da će on poći zaobilaznim putem. Bio je gnjevan, ali je srdžbu i prezir zatomio. I 
hodao je polagano, bez riječi do maslinika. ' 

Znao je on dobro taj mali gaj maslina! Pamtio ga je još iz mladosti, jer ma- 
sline su bile vrlo stare, kvrgave, čvornovite, ali (kako je i sad Mato pričao) plod im 
je još bio dobar i bogat. Između tih mnogih, skoro istih drveta, konte je znao jednu 
maslinu, kojoj je trup bio neobično širok, krošnja sva raspuknuta, te je čovjek na 
njenom starom, razgranatom korijenju mogao sjediti, a kao naslon služila mu je 
udubina raspuknute krošnje. Između ostalih drveta, među kojima sad bijaše i novih 
sasma mladih, krhkih, konte na prvi pogled nađe maslinu, koju voljaše. Razgra- 
nata, kvrgava i ocrnjela od vjetrova i kiša, sad mu se učini mnogo starijom. I kad 
on sjede, umoran, pri prvom dodiru s njom osjeti razdragan svu nekadašnju mi- 
linu, koju mu je pružala u davna jutra, kad se je umoran, prašan i znojan vraćao 
iz lova. I sad, kao i onda, njena raspukla krošnja štitila je od vjetra i promahe 
njegova potna leđa, a toplo od sunca drvo je bilo ugodno sjedište, dok su zelene 
lisnate grane pružale hladovinu, kroz koju se prikradala i zraka sunca. Uzbuđena 
ga je prožimao osjećaj zahvalnosti za vjernost maslini, koju je jutros volio više 

nego ikad prije u životu, jer je ovo jutro nosilo u sebi život svih onih dana skupa. 
Volio ju je i zato, što je i ona ostala ista, čvrsta, nepromijenjena, a koliko je oluja 
prošlo vrh njene stabljike! 

Maslinik se je nalazio na uzdignutom mjestu, i konte je sa svoga sjedišta mo- 
gao promatrati sav onaj golemi kompleks Mikelijevih zemljišta, što se je prostirao 
od planine do mora, kroz koji je on sa svojim pratiocem jutros prošao. A dolje na 
kraju, odmah kraj mora, stajao je kaštelet Mikeli i stršila stara kamena kula. 
Sunce. sad već visoko, bilo je pripeklo, i konte zaključi, da je podnevna ura, jer 
su težaci okolnih vinograda ručali, dok su cestom i poljskim stazama dječaci na 
magarcu donosili ručak. Doskora se razlijegoše zvukovi svečane podnevne zvo- 
njave... Učini mu se, da je to jutro u čas prošlo i bi mu žao što je tako kasan sat, 
te se mora vratiti na objed. Kad se uputiše, dvaput se okrene k masliniku; pogle- 
dom je tražio maslinu, na kojoj je sjedio. I kad ju je ugledao, nije posumnjao, da 
je to posljednji put što je vidi. 

Na objedu, osim njegovih, bilo je još gostiju koje je sin pozvao, da bi mu 
boravak bio ugodniji. St6 je bio postavljen u starom salonu i osobito svečano iski- 
ćen i ukrašen. Među gostima konte je zatekao profesora dra. Kondića, svoga starog 
prijatelja gimnazijskog ravnatelja u miru i našeg poznatog učenjaka, zatim svoje 
negdašnje susjede konta R-a sa ženom i kćerkom Lavinijom, sad već rastavljenom 
ženom pomorskog časnika (Konte R. je bio materijalno potpuno uništen!), te dva 
mlada čovjeka, Marinove drugove iz Splita, koji su bili namješteni u istoj tvornici. 

Ručak je bio raskošan i obilat, a užitak gostiju bila je svježa, netom ulovljena 
riba, izvrsno priređena, uz dobra stara vina, kojih je još bilo za takve zgode spre- 
mljeno u podrumima. 

— Da, bili smo, bili smo i mi mladi — šapnu dr. Kondić kontu, svom drugu iz 
gimnazijskih klupa, i namignu mu na-onu stranu stola, gdje je mlada gospođa La- 
vinija nešto vrlo zanimljivo pričala Marinovim prijateljima, jer su obojica vrlo 
pažljivo slušali. : 

: — Da... bili smo mladi! Živjela mladost! — prihvati radosno konte, i ne 
čekajući, da mu prijatelj svrši ono što je htio iskazati, podigne čašu i kucnu se: 
Živjela mladost! — Gospođa Lavinija prihvati prva kontovu čašu i svi se kucnuše. 

— Ipak ondašnja mladost... 

—...bila je bolja od današnje, to ćete kazati — upade mu u riječ oštro gđa. 
Lavinija. 

— Vidio sam jutros, što je to današnja mladež — uplete se konte. — Jedan me 
deran nije htio propustiti, zamislite, kroz vinograd, koji je od pamtivijeka pri- 
padao Mikelijevima. I još mu veli stari Grabić: To je konte Mikeli... 

— Da, to je duh našeg vremena, u tom konkretnom slučaju posljedica agrarne 
reforme — reče Marino. 

— Posljedica prostaštva... — doda gđa. Lavinija. 

— I to najnižeg — potvrdi zlovoljno dr. Kondić. 

— Da, agrarne reforme, koju ti odobravaš, jer si liberalan čovjek — obrati se 
konte samo svom sinu, jer ga je najviše žalostilo stajalište, koje on zastupa. 

— Dakle, papa, ja mislim da je smišljena i, što je glavno, vrlo potrebna bila 
ta tako zvana agrarna reforma. Sad, nakon dvadeset godina kako je ona prove- 
dena. možemo o njoj govoriti, a to tim prije, što ti znaš moje mišljenje o njoj, ali, 
eto, kad se već govori... . mm 

— O nepravdama nije nikad suvišno ni dovoljno govoriti — umijera še sad 
dr. Kondić, gorljiv sumišljenik konta. — Znate li, Marino, za onu Tacitovu, da 
nepravde gore peku nego usijano gvožđe! io 

— Ali tu se ne radi o nepravdi, gospodine profesore! Oni, koji su obrađivali 
zemlju, dobili su je u trajan posjed. Država je otkupila i platila zemlju. Dakle, 
Princip je dobar. 

— Ako je princip dobar, procedura je do zla boga rđava — reče odjednom 
stari konte R., koji je dosad zamišljeno šutio, utonuo u brige radi palače u Splitu, 
koja mu je skorih dana morala na dražbu. 

— Procedura je sporedna, a glavno je princip. Glavno je, da je ukinut taj sra- 
motni odnos poluropstva. Zamislite, gospodo, kolonat na pragu dvadesetog stoljeća. 
To ne bi ni pokojna carska Rusija dopustila — razlagao je zanosno Marino. 

— A što ti misliš — prekide ga surovo otac — da je sad težacima bolje. Idi pa 
ih pitaj! Niti je bolje njima, niti je bolje nama. Onda kakva korist od te reforme, 
moj Marine? ; ; 

— Korist, korist? Pa već to, da su slobodni, nezavisni... No, papa, ne uzru- 
javaj se. Stvar je riješena. Gotovo je! ' 

— Da... gotovo je... gotovo... — skoro prostenje konte R., kao da se pre- 
nuo iz nemila sna. — Gotovo je! ' 

Zatim je stari Mikeli pričao gostima utiske sa svoje jutarnje šetnje. 

... Poslije, kad ostadoše sami, Marino je obavijestio oca, da je on tako uredio 
s općinom odnosno sudskom vlasti, da će on na temelju »zakona o likvidaciji agrar- 
nih odnosa« primiti i potpisati već poslije podne u općini sve presude, koje njemu 
pripadaju. 

— Onda bih sutra mogao otputovati? — upita konte. 

— Sutra, zar tako brzo, papa? 

— Moram. Zabrinut sam, jer će ti sestra doskora roditi, pa moram natrag. 

— Kako hoćeš, papa. Morao bih onda nešto s tobom govoriti. Stvar je u ovom: 
ja mislim, da mi ovaj kaštelet prodamo... Naime... (on se zbuni videći od ču- 
đenja izobličeno očevo lice) naime jedno turističko strano društvo hijelo bi ovdje 
graditi svoj dom, pension, što li... Ponuda je sjajna. Odšteta bi zbilja bila po- 
voljna... Ti više ovdje ne živiš, a meni je nezgodno ovdje stanovati zbog maloga, 
koji mora svaki dan autom u školu... 

Zgranut, konte je šutio. »Gotovo!« — sjeti se on u tom času onog beznadnog 
prizvuka turobnih riječi konta R-a i njegova zamišljena izgleda. 

— Kako hoćeš, Marino, — reče gotovo drhtavim glasom. 

Nije se nikad slagao sa sinom: kći bijaše njegova ljubimica. Današnja pre- 
pirka na objedu, što se skoro nije pretvorila u svađu, i sad ovaj bezrazložan, ne- 
nadan prijedlog, kojemu se i ne pokuša oprijeti, jer je bio bezuman kao i zla dob 
u kojoj je nikao — sve ga to potpuno i zauvijek otuđi od sina. 

— Kako hoćeš, Marino — ponovi on hladno u nadi, da će mu sin možda u glasu 
osjetiti, koliko ga to rastužuje, i smilovati mu se; — kako hoćeš... 

— Pa da, dobro, papa! Ja ću te uostalom o svemu pismeno obavijestiti... Ne- 
moj zaboraviti poći do općine. 

— Dobro — reče konte i ode u svoju sobu. 

Marino je svojim automobilom već jurio u tvornicu. 

Uzalud je toga poslijepodneva uzbuđen proživljenim utiscima dana, konte 
kušao počinuti, usnuti. Zato ustade i pođe k snahi. Zaželio je malo svježega polj- 
skog cvijeća, jer je htio pohoditi Mikelijevu grobnicu, u kojoj mu je ležala i žena. 
Spremiše mu stručak oleandra i margarita sa zelenilom, i on se uputi ka groblju. 

Put, koji ga je vodio, bio je strm i kamenit, ali njemu drag. Na tom putu 
pamtio je dobro staru kuću, kojoj je već ziđe bilo sve raspucano. Konte prođe i 
sad pored nje, i kad je prijeđe, osvrne se za njom dva-tri puta k6 za živim čelja- 
detom. Sjećao se je živo te kuće: davno, još u mladosti, zalazio je tamo noću 
k nekoj mladoj ženi, kćeri svoga kolona... Često je tu prenoćio, a onda zorom 
odjahao... Kuća je sad bila pusta i prozori zatvoreni... 

— Stanuje li tko u toj kući? — zapita on dječaka, koji je sjedio na kamenu 
pragu. 

— Ne... Svi su otišli... odselili u Ameriku... 

Bez riječi, konte se uputi groblju. ' 

To je bilo staro, zapušteno seosko grobište, i osim par boljih, uglednijih ka- 
menih grobnica, koje pripadahu starim plemićkim obiteljima, grobovi su bili ze- 
mljani, a većina drvenih križeva polomljena. 

Kad je položio cvijeće, dugo je ostao nad obiteljskim grobom, u kojemu poči- 
vaše i njegova žena Regina Mikeli rođ. Viduri. Već se hvatao sumrak, kad se vrati, 
da ode na općinu. Putem je razmišljao i sjetan odlučio izraziti želju sinu, da ga 
zakopaju ovdje u ovoj istoj grobnici, uz ženu i stare, davno preminule pređe. 

Sutra će odmah otputovati. 

Uzalud su ga te večeri sin i snaha nagovarali, da produži boravak. Bio je ne- 
pokolebivo odlučio, da putuje sutra ujutro parobrodom u Split, a odanle odmah 
* dalje. Za večere pričinjao se ravnodušnim i pričao sinu, da je sve izvršio u redu 
i da se nada, da ne će biti smetnje u isplati. Zatim se cijele večeri razgovarao 
sa svojim unukom: 

— Hoćeš li ovoga ljeta pohoditi staroga nona? — pitao ga je. 

— Hoću, ako ne budem morao učiti. 

— Kako, pa ljeti su praznici. 

— Da, ali dosada sam dva ljeta i imao popravni ispit — olova dječak ravno- 
dušno. 

— To se, Marijo, ne smije više dogoditi. Mikeli su vrije među prvima bili 
u školi. 

— Ali mene nije, nono, volja učiti... 

— Govoriš gluposti — oštro ga ukori otac videći, 
voljiti. — Ako ne budeš učio, bit će batina mjesto san 

Sutra ujutro trebalo je rano ustati, i konte zaželi, 
otprati do gornjega kata, gdje se nalazila njegova soba. . 

— Slušaj, Marino, — reče mu otac, kad ostadoše sami u sobi, >= da znaš, ako 
mi se štogod dogodi, hoću da me preneseš ovamo i da me staviš kraj mame. Jesi li 
razumio? 

— Jesam, papa! 

— Toliko ti htjedoh kazati. Laku noć! 

— Laku noć! : 

Konte legne, ali dugo nije mogao usnuti. 

Utisci dana, provedenog u starom domu, bili su ga uzbudili, uznemirili. 

Bila je svibanjska mlaka, zvjezdana noć i iz daleka čula se pjesma protkana 
kreketanjem žaba. Dolje s prvog kata dopirahu zvukovi gramofona. Konte je upor- 
no mislio, kako je mnogo toga bilo isto kao nekada prije u njegovo doba, a ipak 

- kako se sve izmijenilo. Ili se možda to njemu samo činilo, jer se on izmijenio, osta- 

“rio, otuđio. Zar ga nije jutros onaj stari Mate dočekao prijazno, kao što bi ga bio 
dočekao prije četrdeset godina? A ona maslina? Zar nije na njoj jutros još ugodnije 
sjedio, nego kad se je kao mladić vraćao iz lova ili s ljubavna sastanka? Sve je bilo 
isto, zaključi on, sve: i ona maslina, nebo i groblje i vinogradi i ljudi, samo se je 
on izmijenio, i zato mu se činilo, da je sve, što ga je okružavalo, bilo drukčije... 
Ili zar nije tako? Dugo je o tome razmišljao i nije mogao usnuti. Osjeti se bolan, 
ogorčen i nesretan kao nikada... Spozna, da je sve prošlo, da se ništa više ne da 
popraviti, i misao, da je sve uzaludno i bespovratno, dovede ga do očaja... Ustane 
i počne šetati sobom gore dolje. Tako nekoliko puta. 

Tek pred zoru, očajnik, usnu. 


da će to starca još više ozlo- 
dolina i bicikle! 
da ode na počinak. Sin ga 


Kad ga je sin malo zatim probudio, bilo se već razdanilo. Kao i jučer, dan je 
bio krasan, svibanjski. Nebo je bilo vedro, bistro od modrine, a na dalekom hori- 
zontu izbijale prve zrake sunca. Umoran od mučna bdijenja, ustade konte zlo- 
voljan. 

Sin ga je imao pratiti do Splita. 

— Marino, zaboravio sam ti kazati — reče on sinu, kad napustiše dom — dok 
sam živ, ipak nemoj prodavati kaštelet. 

— Dobro... — progunđa Marino neugodno iznenađen tom nenadanom pro- 
mjenom. 

Uzađoše na parobrod, koji je već bio pristao. 

Dok se je lađa otiskivala s obale, konte je netremice gledao u kaštelet, polja i 
vinograde, što se prostirahu za njim. Nije ni časa sumnjao, da je to posljednji put 
što sve to svojim očima gleda. I kad mu daljina zastre pogled, on kriomice od ..: 

; otre rupcem suzu, što je kanula na njegov uzvit, ovelik nos. 


ANTON NIZETEO 


DVIJE PJESME 
PALATIN 


Popesmo se na brežuljak. Grane zamorene suncem ljeta 
u sumrak se svjčžć. Naranče velike i žute. Pinije. Čistina. 
S nje se vidi Tibar i kupola Sv. Petra u punoj jedrini 
i snazi kako lebdi u crti ostalih brežuljaka. Vodoskok, 
koji uzalud doziva nimfe uplašene od automobilskih truba, 
sliva se u bezdan. 


FIREN.GA 


Zaboraviti ono jutro iko će. 

kada se oku ukaza iz stijenja, 

o Brunelleschi, žar tvog ushićenja | 
u punoj snazi mjere i vitkoće. - 


Tvoja se miso riješila tvrdoće 

kružeći moćno krilima svog htijenja - 
kroz cijelost što je bol oduševljenja 
dovela do vidne i smjele jasnoće. 


Titanska dušo, čarobnice svijesti, 
u kakvom se luku tvoja sila krije ž 
i kako poče te linije vesti. 


Oko njih ko da blaga glazba huji. 
Žar neobjašnjiv iz te građe bije 
ion a kroz kamen kao plamen struji. 
OLINKO DELORKO 


NA PERONU 


Crveno se jutro razlilo danas iz nebeskog vrča 
brno ljeskanje šinja. 


ja stojim kraj pruge i gledam srebri s 
Osjećam u sebi bolnu snagu nekog čudnog grča 

i neka čežnja u meni 

tiho 

sasvim tiho 

tinja. a 
O, kada će doći lokomotiva, koja će me poput splavi 
odvesti na burne talase života? 

ja znam da to bi tekar bio život pravi, 

a ovo sve je ništa — grjehota. 

Nada mnom lete neke bijele ptice 

kao s luka odapete strijele, _ 

za njima jure telegrafske žice 

i oblaka legije bijele. 

I sve se čini kao neka čudna flota 
u zastavama zlatnim što u sunce plovi 
svijest mi trne — čudesna milota — 
je li to java — ili snovi? 

Malen neki vrabac cvrkuće mi s plota: 
Šta sanjaš, mladiću, sve je to zaludu. | 

ti si žrtva tajnoga komplota | 

i sve ti gine u jalovu trudu. 

Ali — Živ, živ — ti nisi kriv... 

Da, ja nisam kriv, 

moje su čežnje svilena jedra, 

u koja ne će da plodan vjetar dune 
moje su žile nabrekle, pune, 

moja je duša daljina vedra. 

Moje želje dršću kao bijela lađa 

koju teško sidro na pličini drži... 

i sunce me prži, pali me do srži... 

al ipak se uvijek nova nada rađa... 


....... 


Crveno se jutro razlilo danas iz nebeskog vrča, 

ja stojim kraj pruge i gledam srebrno ljeskanje šinja 
osjećam u sebi bolnu snagu nekog čudnog grča ' 
i neka čežnja u meni 

tiho 

sasvim tiho 


MARKO FOTEZ 


O POLJSKIM KULTURNIM RELACIJAMA 


U našim danima neobično zaoštrenog su- 
parništva između velikih naroda i država 
još se je potencirala tendencija, koja nastoji, 
da političke aspiracije potkrijepi i podupre 
argumentima crpenim iz faktične ili fiktiv- 
ne kulturne zajednice, iz prijašnjih i sadaš- 
njih kulturnih utjecaja i kulturnog stvara- 
nja, što je čak dovelo do stvaranja naročitih 
dijelom novih pojmova, kao —da upotrebimo 
samo njemačke — deutscher politischer Ein- 
flussraum, deutscher Volksboden, deutscher 
Kulturboden, deutscher Kulturraum, deut- 
sche Aufbauarbeit itd. itd. Imaju i Francuzi 
i Talijani, a i neki manji narodi u svojoj po- 
litičkoj terminologiji slične izraze za identi- 
čne pojmove. 

Nema možda ni jedne grane ljudske dje- 
latnosti na području međunarodnih odnoša- 
ja, gdje se u ocjeni te djelatnosti i suradnje 
toliko griješi, koliko baš u pogledu kulturnih 
utjecaja i kulturnog stvaranja. Na jednoj a 
priori primljenoj polaznoj pretpostavci iz- 
gradi se cio naučni sistem, koji se pričinja 
tako čvrst i tako prirodan, da često prođe 
dugo vremena, dok neki stručnjak, u nasto- 
janju da taj sistem izgradi i njegove temelje 
proširi, ne dođe do sasvim neočekivana i ne- 
tražena rezultata, da tih temelja i nema, da 


je cio sistem veoma slab i na pijesku izgra- 
đen! 


Rimska stanica poljske Akademije zna- 
nosti priredila je 1956. g. seriju predavanja, 
koja su održali njeni istaknuti članovi i pro- 
fesori krakovskoga sveučilišta Dombrovski, 
Kutrzeba, Halecki i Hausmann. Ta je pre- 
davanja u formi brošure izdao rimski Insti- 
tuto per YEuropa Orientale. Predavanja, 
koja su spomenuti naučenjaci nezavisno je- 
dan od drugoga održali, daju poučnu sliku, 
kako su baš na području kulturnih odnošaja 
i utjecaja, a s tim u vezi i političkih, pje- 
sma i istina (Dichtung und Wahrheit) gusto 
izmiješane, šta više, pjesma je i jako prete- 
žna. Prof. Dombrovski otvorio je ciklus pre- 
davanja. Naglasio je, da ispitivanje proble- 
ma talijansko-poljskih kulturnih odnošaja 
nije još onako puno i opširno, kako bi tre- 
balo željeti, ali da se već zna toliko, da se 
može stvoriti dosta jasna slika tih odnošaja. 
Historičar, ali i političar, ideolog, zauzet ide- 
jom trokuta Rim, Pešta, Varšava — a kul- 
turne teorije imaju često svoj korijen i 


izvor u političkim potrebama — dao je u 
svome predavanju bujnu sliku intenzivnog, 
po njegovu mišljenju, talijanskog utjecanja 
na formiranje poljske kulture. Polazeći od 
toga, da je XIV. stoljećem (za Ljudevita An- 
žuvinca, počelo jače odlaženje Poljaka na 
talijanska sveučilišta u Bologni, Padovi i 
Rimu, da je to školovanje Poljaka u Italiji 
naročito ojačalo u XV. i XVI. vijeku u doba 
renesanse i humanizma, zaključuje, da je 
utjecaj talijanske kulture, jezika, literature 
i umjetnosti na poljsku, koja se je počela 
formirati, bio veoma jak. Zaključak sasvim 
pogrješan. Ta poljska plemićka omladina 
dolazila je u Italiju, da se osposobi za javni 
život, za državnu službu, i da se usavrši u 
ratnom zanatu. Za talijansku nacijonalnu li- 
teraturu i umjetnost Poljaci nijesu bili još 
dorasli, njihovo interesiranje nije išlo u to- 
me pravcu, a napokon, što je najviše odlu- 
čivalo, talijanska im je literatura bila samo 
u ograničenoj mjeri pristupačna, t. j. u ko- 
liko su korifeji talijanske literature i na la- 
tinskom jeziku pisali, jer klasičnog talijan- 
skog, toskanskog jezika studenti Poljaci u 
Bologni, u Padovi i Rimu nijesu mogli ni 
čuti, dakle ni naučiti. Na sveučilištima se je 
predavalo na latinskom jeziku, interes bu- 
dućih poljskih državnika, činovnika i časni- 
ka usredotočio se je na latinskim piscima, 
na djelima starih Rimljana, i dosljedno, i na 
djelima savremenih humanista, a humani- 
zam je bio međunarodan. Prirodno je, da su 
se mnogi Poljaci za svojih studija u Italiji 
upoznali i s rimskim pravom, koje je u doba 
humanizma na sveučilištima zauzelo prvo 
mjesto. Oni, koji su ga temeljitije učili i koji 
su se poslije, kad su se vratili u domovinu, po- 
svetili državnopravnom spisateljskom radu, 
voljeli su da obilnim rečenicama iz rimskoga 
prava (pisali su latinski) pokažu svoju eru- 
diciju. To obilje rečenica, pozajmljenih iz 
rimskoga prava, dovelo je mnoge, među nji- 
ma i prof. Dombrovskoga, do zaključka, ka- 
ko je utjecaj rimskoga prava (po fašističkoj 
koncepciji o kontinuitetu Starog i Novog Ri- 
ma ono je i talijanskim pravom) bio jak kod 
formiranja poljskoga privatnog i državnog 
prava i shvaćanja o državi. 

U svojim predavanjima, koja su slijedila 
iza predavanja prof. Dombrovskog, profesor 
poljskoga starijeg državnog prava Kutrzeba 

i historičar prof. Halecki daju sasvim drugu 
sliku. Kutrzeba je iznio, da u poljskom pri- 
vatnom pravu imaju svega dvije odredbe, 
kojih je sadržina prema rimskom pravu do- 
punjena, a stilizacija dotjerana. Pogotovo je 
iznenadilo talijanske, a još više poljske sluša- 
oce njegovo saopćenje, kako suse u Poljskoj 
uvijek izjalovili pokušaji stabiliziranja ka- 
tedra rimskoga prava, i da su oni, koji su 
u XV.—XYVIIL v. u Poljsku pozivani, da ga 
predaju, morali da prijeđu na predavanje 
kanonskoga prava ili da se vrate. Prof. Ha- 
lecki je opet upozorio na to, kako su institu- 
cije mletačke republike, borbe između oli- 
garhije starih porodica i plemstva naročito 
izazivale interes Poljaka, jer će se takva 
borba odigrati i u Poljskoj u XV. i XVI. vi- 
jeku. Rimsko pravo je drugdje imalo zato 
tolikog uspjeha, jer je služilo načelu jake 
vladarske vlasti. U drugoj polovici XV. sto- 
ljeća dolazi u Poljsku Bona Sforza, kći mi- 
lanskoga vojvode, kao žena kraljevskog prin- 
ca Zigmunta, koji je kasnije zauzeo prijesto 
poljski. Naobražena i neobično darovita, po- 
litički aktivna, da bi svome sinu Zigmuntu 
Augustu osigurala jaku kraljevsku vlast, 
imala je sve uvjete i mogućnosti za to, da u 
što većoj mjeri proširi odnošaje između 
Poljske i Italije. Tim vanredno živim veza- 
ma zahvaljuje Poljska onaj kulturni razvi- 
tak, koji je razlog te se XVI. vijek naziva 
zlatno doba poljske kulture. Postaje litera- 
tura na narodnom jeziku, koja u Kochanov- 
skom dobiva savršenu formu, ali taj isti Ko- 
chanovski tvorac je i uzoritih latinskih pje- 
sničkih djela, i to nam je jedan primjer 
dvojakosti poljskoga književnog stvaranja. 
Pored narodnog jezika kultivira se dalje i 
latinski jezik, i u pjesmi i u prozi, Poljaci 
zauzimlju, zahvaljujući svojim na latinskom 
jeziku pisanim djelima, vidno mjesto u ta- 
danjem kulturnom, humanističkom svijetu. 
Ta je sredina dala i Kopernika. Latinski 
jezik ostaje jezikom literarne produkcije, 
naročito naučne, historijske, državo-pravne 
i bogoslovske, namijenjene duhovnoj eliti, 
domaćoj i svjetskoj, dok se za šire slojeve 
takva djela pišu već na narodnom jeziku, 
koji u poeziji zauzima dominantan položaj 
i postizava savršen oblik. Ali su klasična la- 
tinska literatura i latinski jezik glavni izvor 

inspiracije i uzor_ književnog stvaranja, a 
pored njih humanistička latinska literatura, 

Veze s Italijom, koje su već postojale i 
koje je protureformacija prilivom talijan- 
skog elementa još pojačala, otvaraju put 
utjecaju talijanske literature, koji dolazi do 
punog izražaja i do prevlasti u ilućem XV]I. 
stoljeću, u doba baroka. Postaju remek djela 
nacionalne poezije, naročito epske, kojima 
je predmet uzet iz nacionalne povijesti, a za 
uzor su im služili Ariosto i Tasso. Talijanski 
jezik postaje, pored poljskoga i latinskoga 
jezika, jezikom više društvene sfere, stra- 
nac, koji hoće da se kreće u Poljskoj u nje- 
nim višim vladajućim sferama i da se spo- 
razumijeva s njima, mora znati i latinski i 
talijanski. Literatura baroka poznata nam je 
samo iz rukopisa, zabačenih i zaboravljenih 
po javnim i privatnim bibliotekama, i otkri- 
venih tek u novije vrijeme. XVII. vijek u 
Poljskoj vijek je neprestanih ratova, za kojih 
su golemi njeni dijelovi, a i ona sama, od | 
neprijatelja preplavljeni, pa to nije bilo 
vrijeme, u kome se mogu štampati i izdavati 
knjige, to manje, što je duhovna razina sred- 
njega i nižeg plemstva i građanstva bila 
nevjerojatno niska. Životi Svetih, različni 
kalendari i knjige didaktično-vjerskog sadr- 
žaja, izdavane od isusovaca. i napokon isu- 
sovačko kazalište bili su jedina duhovna 
hrana širokih slojeva poljskoga naroda, t. j. 
plemstva. Isusovci su naročito radili o po- 
znavanju latinskog jezika; odatle njegova 
upotreba u. svakidanjem životu, odatle ona 
poljsko-latinska mješavina (makaronizam) 
u govoru širokih slojeva plemstva, poznata 
i hrvatskim čitaocima iz romana Kraszev- 
skoga i Sienkiewieza. (U stvari je ta mješa- 
vina bila mnogo nakaradnija no što se iz tih 
romana vidi). 


Poznato je, u kolikoj su mjeri reformacija 
i protivureformacija utjecale na razvoj i for- 
maciju država njemačkih, skandinavskih i 
Engleske. I protestantizam i katolicizam 
mnogo su nastojali i u tome uspjeli, da je 
bitno ojačao onaj faktor, koji je bio na vla- 
sti, ako im je sa svoje strane davao garancije 
za pobjedu nad protivnikom. Tako su na 
zapadu i na sjeveru Europe i u katoličkim 
i u protestantskim zemljama vladar i dina- 
stija konačno učvrstili svoj položaj i postali 
odlučujući faktor. U Poljskoj, gdje je u mo- 


O POLJSKIM KULTURNIM RELACIJAMA 


mentu, kada se je pojavila reformacija, pre- 
vlast bila na strani plemstva a dinastija na 
izumrću, i reformacija i protivureformacija 
nastoje da predobiju za se plemstvo hvaleći 
i braneći postojeću formu vladavine. Isuso- 
vac Skarga, čiji su »Životi Svetih« i »Sabor- 
ne Propovijedi« i po jeziku i po formi re- 
mek-djela poljske literature na narodnom 
jeziku. žigosao je doduše u svojim »Sabor- 
nim Propovijedima« plemićku anarhiju i 
opominjao pred katastrofom, koja prijeti ali 
sam fakat, da je svoje »Saborne propovije- 
di« samo štampom izdao i da ih nikada na 
Saboru (Sejmu) nije držao — jer teško da bi 
mu plemstvo dalo da na saboru u njegovoj 
sredini razlaže svoje političke ideje —, zatim 
to što je zagovarao neku vrstu oligarhije — 
kralja i senata, dakle magnata, koji su u 
stvari glavni krivci propasti države, svjedo- 
či, da ni Skarga ni njegov red nijesu htjeli 
da se zamjere vlastodršcima. Napokon se je 
pokazalo, da je težište nastojanja Isusovaca 
bilo u suzbijanju disidenata, to jest privr- 
ženika protestantizma i pravoslavlja, te u 
širenju unije istočne crkve s Rimom. Ta su 
nastojanja imala za poljski narod teških po- 
sljedica. 


XVIII. vijek je doba prosvijećenog apso- 
lutizma na Zapadu i oponašanja francuskog 
dvora Ljudevita XIV., te prodiranja francus- 
kog jezika i kulture kao drugdje tako i u 
Poljskoj. Prevlast francuskoga jezika nad 
drugim stranim jezicima u višim slojevima 
naroda ne znači i isključivost utjecaja fran- 
cuske kulture. Engleski utjecaji, neposredni 
ili posredni, ne manje su jaki, a pogotovu 
utjecaji njemačkoga klasicizma i romantiz- 
ma. U XIX. vijeku, a već i krajem XVIII. v., 
poslije dioba Poljske, nastaje s dolaskom 
Napoleona formiranje poljskih legija, koje 
će se boriti uz njega sve do njegova pada, od 
Piramida do Moskve i od Pireneja do Duna- 
va i Karpata. Djela poljskih legija ispunja- 
ju najsjajnije strane poljske povijesti, koja 
s pravom to razdoblje poljske prošlosti na- 
zivlje napoleonskom epopejom. Kulminaci- 
onom tačkom te epopeje jest bar djelomična 
obnova Poljske pod imenom Velike kneže- 
vine Varšavske. Iako je teritorijalno mala, 
stvara Vel. knež. Varšavska iz legija brojno 
jaku vojsku, dobiva ustav, administraciju, 
sudstvo i školstvo sve po uzoru francuskom, 

i time hvata dubokog korijena utjecaj fran- 
cuski, koji će u tom dijelu poljskoga naroda 
i u dijelu Poljske uopće, koji je pao pod 
Rusiju, ostati predominantan, i to tim više, 
što se je poslije ustanaka 18530./31. i 1865. g. 
stvorila u Francuskoj brojna, naročito inte- 
lektualna emigracija, koja je i u političkom 
i u duhovnom životu poljskoga naroda odi- 
grala prvorazrednu ulogu. No griješi se, kad 
se dovoljno ne ocjenjuju relacije poljske kul- 
ture s kulturom njemačkom, poljskoga na- 
roda s njemačkim narodom. Ne smije se 
identificirati pruska vlada s pruskim i nje- 
mačkim narodom, bar do dolaska Bismar- 
kova, a ni njemačkog naroda s pruskim. 
Sudbina poljskoga naroda, njegove tragične 
borbe da povrati izgubljenu državu i slobo- 
du, našle su u Njemačkoj u prvoj polovini 
XIX. stoljeća živih simpatija i stvarnog sa- 


učešća. Njemačka je znanost plodno uče- 


stvovala u stvaranju poljske historijske zna- 
nosti, njen je stav postao Poljacima neprija- 
teljski tek u Bismarkovoj eri. Njemačka je 
literatura u doba romantike i Sturm- und 
Drangperiode pružala Poljacima ne malo 
moralne okrepe i potpore, Leipzig je postao 
znatnim središtem poljske literarne produk- 
cije. U samom Poznanju poljski je kulturni 
život kroz nekoliko decenija imao toliko slo- 
bode, da se je mogao snažno razviti i da taj 
razvoj i napredak nijesu mogli biti zaustav- 
ljeni, kada mu se je pruska vlada svim sred- 
stvima odupirala. . 


Napoleonsku epopeju, a naročito osniva- 
nje Vel. kneževine Varšavske i obnovu na- 
cionalnog života u njoj smatraju Poljaci s 
pravom za svoj risorgimento, a ipak su fran- 
cuska znanost i francuska literatura toj po- 
javi, koja je dobrim dijčlom rezultat polj- 
sko-francuskih veza, i uopće poljsko-francu- 
skim vezama posvetili veoma malo pažnje. 
Pojedina i rijetka imena kao Montalembert 
i Michelet samo su izuzeci, koji potvrđuju 
pravilo. Nijemci su na polju historiografije, 
povijesti literature i umjetnosti, literarne 
kritike itd. stvorili kapitalna djela; ne samo 
najbolji pisci poljski, nego i oni, koji nijesu 
dostigli njihove visine, poznati su iz odlič- 
nih prijevoda njemačkom narodu. I ne samo 
njemu, no milionima onih, koji njemački ra- 
zumiju. Reymont je na temelju savršenog 
njemačkog prijevoda »Seljaka« dobio Nobe- 

lovu nagradu. Ništa sličnog ne nalazimo u 
francuskom narodu, kojemu su ostali nepo- 
znati ne samo korifeji poljske literature, 
nego koji i za Sienkiewicza zna tek iz skra- 
ćenih i slabih prijevoda. Ono malo što ima 
prijevoda, nije postalo iz francuskog intere- 
siranja i inicijative, nego iz potrebe poljske 
službene propagande. Prirodna pojava u 
jednoj kulturnoj sredini, koja je u svojoj 
kulturnoj autarhiji i izolaciji (splendide iso- 
lation) dotjerala dotle, da se je sa Shakes- 
peareom upoznala tek za rata, ne iz kultur- 
nih, no iz političkih pobuda. 


Bitno se u pitanju upoznavanja slaven- 
skoga svijeta od Francuske razlikuje Italija, 
koja danas u tome čini velike napore i po- 
kazuje sve više uspjeha. 


Kao prvorazredni faktor u stvaranju 
poljske kulture i relacija svoju je naročitu 
ulogu odigrala nekad austrijska pokrajina 
Galicija. U drugoj, ustavnoj polovici XIX. 
st. razvilo se je u Galiciji elementarno i 
srednje školstvo poljsko, koga u b. pruskoj 
i b. ruskoj Poljskoj nije ni bilo, a oba sve- 
učilišta u Krakovu i Lavovu, te Akademija 
znanosti postali su u apsolutnoj slobodi na- 
uke, naučnog istraživanja i objavljivanja 
njegovih rezultata žarištima onih grana 
poljske nauke, kojima je svaki razvitak i 
napredak u druga dva dijela Poljske bio -ne- 
obično otežan. Oba sveučilišta, krakovsko i 
lavovsko, jednako jaka kvantitativno i kva- 
litativno, razlikovala su se bitno u svojoj du- 
hovnoj konstrukciji: krakovsko je bilo pret- 
stavnikom konzervativno-katoličkih ideja i 
programa, a lavovsko slobodoumno-radikal- 


nih. Krakovska je škola propovijedala ostva- 
renje nacionalnih ideala putem kompromisa 
s germanskim svijetom, naročito s austrij- 
skom državnom misli, u čvrstoj vezi s kato- 
licizmom i u poštivanju historijski danog 
društvenog poretka te rasporeda uloga poje- 
dinih slojeva i njihova značaja u narodu. 
Lavovska je škola odbacivala svaki kompro- 
mis i tražila obnovu naroda, pripremanje i 
ostvarenje njegove nezavisnosti, bez kom- 
promisa s faktorima, koji su mu, otkad je 
izgubio svoju nezavisnost, nametali svoju 
volju, i u potpunoj emancipaciji od onih 
faktora, koji su nosili odgovornost za tešku 
i tragičnu prošlost narodnu. Već sama činje- 
nica, da je i u Galiciji sve do šezdesetih go- 
dina nastava bila njemačka, davala je još za 
dugo vremena prednost relacijama s nje- 
mačkom kulturom, literaturom i znanošću, 
one su nastavljene, kad je germanizacije u 
Austriji nestalo, a ne malo im je pogodovala 
činjenica, da su se u Francuskoj, otkad joj 
se približi i s njom savez sklopi Rusija, ne- 
rado sjećali nekadanjih veza s Poljskom i 
s Poljacima, bojeći se, da bi te uspomene 
mogle poremetiti za Francusku zaista životni 
savez s Rusijom. Napokon u Francuskoj su 
prevladali nazori, stvoreni i šireni od nauke 
i publicistike, da je Rusija, da su Rusi sla- 
venstvo, a ono ostalo, što nosi druga neka 
imena, kategorija minorum gentium. 

Sve te spomenute kulturne relacije, bez 
kojih ni najveći narodi, bez štete za svoj 
napredak, ne mogu biti, oplođavale su polj- 
sku kulturu, no nijesu ju sprečavale, da, 
naročito u svome duhovnom stvaranju, raz- 
vije i izgradi svoju punu individualnost. 


Dr. Aleksandar Grabianski 


RASKAJANJE RUKU 


Kada je došlo pogodno veče 

s bojom što odgovara zrelomu znaku, 
ruke su se u slutnji sabrale 

i vidjele su da su se nabrale 

u besprekidnom jednolikom tlaku. 


Je li s rukavicom življahu u braku? 
Jesu li svoju patnju razabrale 
kao tmasti sloj što strepi u tustome mraku? 


Ruke su došle svijesti da su griješile. 
Malo su gline, malo su hljeba mijesile, 
ruke se nisu od čipke odriješile, 
ruke velesile bile su bez sile, 

ruke što su se rukama smiješile. 


Ruke su svijesne: nisu vježbale mišiće. 
Iz njih je došla tma i atrofija. 

Bile su mrtve kao filozofija, 

bile su tužne ko samotno piće. 

Ruke su bile osebujna grofija, 

ono svoje otmjeno i pliće. 

Ruke su bile žute i bijele. 2 
Kao iskre, kao crvi, kao oči, one žive: 
Žive trome, duboke i zrele, 

od vječnosti i od srca svele. 


Ruke prave, ruke čiste, ruke krive; 
prazne buke, stvarne muke. 
Krive što se nisu odapele, 

krive što nisu bile vrele. ž 
Ruke što izranjaju iz krvave stive - 

i bespomoćno hvataju stative. 


Sada su takve: bijele i žute. 
Bijele od svojega nemiješanja, 
žute od prisnoga komešanja; 
što tako bogato šute, 

što tako potresno slute, 

te sveske zgužvane i krute. 


... Moj žmarak peče. 

I neka tvoje uvelo lice 
obasja čamu potkrovnice 

i u dom mirni pusti ptice, 
o Veče; 


Ruke i same postaše slova 
koja sadrže beskonačne knjige; 
Prsti što gase plam izazova 

na koje vosak lije meke sige. 


Ruke se kaju. Ruke brinu brige, 
TIN UJEVIĆ 


BALADA O ŽIVOTU U SOBI 


»Oli sont les neiges d'antan?« 
Paul Verlaine. 


Drage, blijede djevojčice 
vi ste smijeh, 
a mi smo crna tuga. 


O, ova ljetna popodneva duga, 
kad vani pršti smijeh djevojčica; 
ovdje dišu snovi tmurni, gubavi 
mi mislimo na neka draga lica 
javljaju se 

mrtve 

prve - 

ljubavi: 


Gdje su dani, kad smo ljubili 

te igračke, te blijede djevojčice, 

gdje su oni dani koje smo izgubili? 

o AM bijela djevojčice 

vi ste smijeh, Ran 
a mi smo crna tuga. << — 


LJUBAVNA PJESMA 
Poljubi me, 
Jer sam sam, 
I očajan, 
I nesrećan, 
Te žudim ljubav nečiju. 


Cjeluni me, 

Jer gle: 

Ja nijem, i ko sjen 
Zaboravljen 
Svijetom lunjam. 


De, 

Zagrli me, 

U oči pogledaj, 
I laži slatko: 
Volim te. 


Jer znam: 

Kad sutrašnji svane dan, 
Bit ću sam. — 

Da, — opet sam 

I žalostan. 


< Oto Šole 


Velebit 


Omer Mujadžić Baška 


Korčula 


Mrtva priroda 


MODERNA BENGALSKA KNJIŽEVNOST DO GOD. 1894. 


I. 


Evropskom čitaocu, koji se iole zanima 
književnošću, ne će biti potreban opširniji 
uvod u bengalski jezik i bengalsku književ- 
nost. Dovoljno je možda napomenuti, da se 
bengalski govori u pokrajini Bengaliji, u 
sjeveroistočnoj Indiji, i da se njime služi oko 
55 miliona stanovnika u toj pokrajini i izvan 
nje. 

Bengalska književnost može se uglavnom 
podijeliti u dva razdoblja, u staru i novu. 
Najstarija bengalska književnost seže sve do 
u osmi vijek po Kristu i završuje se počet- 
kom. devetnaestoga stoljeća, kad polazi sa- 
svim drugim pravcem, te se preobrazuje u 
modernu bengalsku književnost. Bengalska 
književnost može se, drugim riječima, podi- 
jeliti na narodnu, t. j. onu, u kojoj nema 
stranog utjecaja, i na internacionalnu, koja 
je do srži zasićena zapadnim utjecajima i 
koja je dio moderne svjetske književnosti, 
a narodan je u njoj samo jezik i kolorit. 

Nije svrha ovoga ogleda, da se opširnije 
pozabavi starom bengalskom književnošću, 
ali ipak ne će biti zgorega, da se i o njoj 
kaže nekoliko riječi, kako bi na taj način 
čitalac mogao modernu bengalsku književ- 
nost promatrati iz prave perspektive. 

Usprkos marnoga istraživanja najboljih 
indijskih i evropskih učenjaka, podrijetlo 
bengalskoga jezika još je zavijeno velom taj- 
ne. Ako je postojanje nekog pisma ujedno 
dokazom za postojanje i nekog, koji tom 
pismu odgovara, onda je bengalski jezik mo- 
rao svakako postojati otprilike 200 godina 
prije Krista, jer nalazimo u Lalita Vistara 
(životopisu Budhe), da je mladi kraljević 
pored drugih indijskih pisama učio i ben- 
galsko pismo. Ne postoji međutim nikakav 
dokaz, da bi se takav jezik u ono doba upo- 
trebljavao među ondašnjim književnicima, 
pa je sigurno, da se nije smatrao »jezikom 
bogova«.!) Osim toga je snažan utjecaj brah- 
manske nauke kasnijih stoljeća o reinkar- 
naciji potisnuo u književnosti i filozofiji u 
pozadinu sva ostala narječja, pa je sanskrt 
ostao književnim jezikom Indije i nadalje, 
do 12. vijeka, a i još kasnije. 

Prava bengalska književnost živjela je 
međutim i cvala među »plebsom« u obliku 


2) Sanskrt je poznat kao jezik bogova. 


narodnih pjesama, balada i narodnih pripo- 
vijedaka, koje većinom ne bijahu napisane, 
nego su se kroz stoljeća širile usmenom pre- 
dajom od djeda sinu i unuku. Pa i danas još 
ima u svakom bengalskom selu dosta ta- 
kvih pjesama i narodnih pripovijedaka 
te bi bengalski sabirač narodnoga blaga 
imao posla nekoliko godina. Povijest ben- 
galske književnosti ide dakle unatrag sve do 
onoga doba, kad su te balade nastale i kad 
su tek prvi put ispričane narodne pripovi- 
jetke putovale od kuće do kuće, od sela do 
sela i od kotara do kotara, da unesu malo 
promjene u jednoličnu dosadu mjeseci, kad 
puše monsun i kad u bengalskom selu miru- 
je svaki posao. 

Zahvaljujući neumornu istraživanju Dak- 
shina Ranjan Rai-a i prof. Dinesh Chan- 
dra Sen-a, sačuvano je nekoliko starih na- 
rodnih pripovijedaka, pjesama i balada. Na 
osnovu tih spomenika, koji su samo jedan 
dio neizmjernoga područja bengalske knji- 
ževnosti, koje treba tek otkrivati, stavlja se 
obično početak naše književnosti u osmi vi- 
jek poslije Krista. 

Najvažnije je obilježje ove rane književ- 
nosti — kao što se može očekivati od svake 
pučke književnosti — da pjesništvo prema- 
šuje prozu. Može se zaista reći, da je bengal- 
ska proza nastala tek nedavno. Većinom su 
te pjesme i balade spjevali putujući pjevači 
ili seoski pjesnici, ljudi nekultivirani, bez 
naobrazbe, jer elita naroda pripadaše sofi- 
stičkoj kulturi, koja se nalazi u sanskrtskoj 
književnosti i filozofiji. Pojavljivahu se me- 
đutim i ovdje nastojanja, da se pojednostavi 
krut i učen jezik »pandita«?) i da se u stari 
jezik, koji postepeno propadaše, uvede živ- 
lji način izražavanja »plebsa«. Tipičan pri- 
mjer za to nastojanje jest Jayadeva, pjesnik 
ranog dvanaestog vijeka. On piše sanskr- 
tom, ali to više nije uzvišen i silovit »jezik 
bogova«, nego umiljato i prilagodivo na- 
rječje pučko, koje se bez sanskrtskih padež- 
nih nastavaka čita kao današnji živi jezik. 
Jayadevino djelo »Gitagovinda« može se ta- 
ko smatrati prvim književnim pokušajem, 
da se sekularizira stara kultura. Počevši od 
12. vijeka, od Jayadevine ere, imala je Ben- 
galija svoju nezavisnu književnost, a bengal- 


2) Učen čovjek. 

ski jezik postao je priznatim sredstvom za 
izricanje bengalskih misli i osjećaja. 

Šesnaesti je vijek najplodnije razdoblje 
starije bengalske književnosti i odgovara 
vremenski za čudo razdoblju renesanse u ve- 
ćini evropskih književnosti. Uporedo s re- 
formističkim pokretima u Evropi bijaše i 
Bengalija potpunoma preporođena poradi 
vjerskog pokreta Shri Chaitanya, velikoga 
vjerskog reformatora. Njegovi sljedbenici iz- 
radiše njegov životopis u stihovima i čitava 
zemlja bijaše poplavljena nabožnim i lju- 
bavnim pjesmama, koje bijahu bogate dubi- 
nom osjećaja i sasvim inspirirane Shri Chai- 
tanya-ovom naukom o vjeri i ljubavi. Ovo 
razdoblje obilježeno je originalnošću osje- 
ćaja, za koji postojaše opasnost da bude ti- 
Piziran zbog utjecaja klasičnog i formalnog 
sanskrtskog pjesništva. Život i naučavanje 
Shri Chaitanya dadoše nadalje književnosti 
novi zamah u iznalaženju novih tema, jer su 
pjesnici Kashiram i Kirtivas, koji življahu 
neposredno prije njega u 15. vijeku, usprkos 
svoje veličine, uglavnom ograničili svoj ge- 
nijalni rad na dotjeravanje starih epova Ra- 
majane i Mahabharate. Jedini su izuzetak 
dva pjesnika četrnaestoga vijeka Vidyapati 
i Chandidas, ali nam prostor ne dopušta, da 
se njima opširnije pozabavimo. Dovoljno će 
međutim biti napomenuti, da Vidyapati i 
Chandidas zauzimlju ono isto mjesto u ben- 
galskoj književnosti, što ga u francuskoj za- 
uzimaju Villon i Ronsard. 

Od ostalih imena starije »narodne« ben- 
galske književnosti vrijedno je zabilježiti 
ova: 

Raghunandan — veliki logičar, 16. vijek; 
Mukundaram Kavikankan, pjesnik, napisao 
»Chandi«, 17. vijek; Ramprasad — pisac na- 
božnih pjesama sekte Kali, 18. vijek; Bha- 
rat Chandra Rai — svjetovni pjesnik, pisac 
djela »Vidya Sundar«, 18. vijek. 

Sva ta imena sačinjavaju povijest ben- 
galske književnosti i daju biljeg pojedinim 
razdobljima, koja su sama stvorila, 


II. 


Prijeporno je, da li je zaista proizvod 
Bengalije moderna bengalska književnost, 
koja je stvarno dio svjetske književnosti i 
pristupačna jednako i strancu i Indijcu zbog 
svoga internacionalnog karaktera, ili je na- 


stala kao posljedica doticaja Evrope i Indi- 
je, poput modernih indijskih gradova, koji 
se jedva čime razlikuju od evropskih. Ne 
ulazeći dublje u to pitanje, priznajemo, da 
suvremena bengalska književnost zahvaljuje 
svoju preobrazbu izravnom dodiru s engles- 
kom kulturom u devetnaestom stoljeću i do- 
diru s francuskom, ruskom, norveškom i 
ostalim evropskim književnostima u dvade- 
setom. Ali taj osjetljivi utjecaj evropske kul- 
ture na bengalsku književnost i kulturu nije 
posljedica primoravanja, nego dobrovoljnog 
primanja onoga, što je u stranoj kulturi ko- 
risno, istinito i lijepo, a bijaše došlo u*našu 
zemlju posredovanjem modernoga evropskog 
odgoja. I to je upravo razlogom, što je kratki 
dodir s Evropom preobrazio sve naše pogle- 
de i stvorio.onu sretnu mješavinu Istoka i 
Zapada, koju predstavlja današnja Benga- 
lija i njena kultura, dok je Muhamedovu 
maču uspjelo djelovati samo površno na 
vanjski izgled naše kulture i ostaviti samo 
nekoliko običnih arapsko-tursko-perzijskih 
riječi, kao na pr. Baba — otac, Chamach — 
spužva, Shakret — šegrt, Shelma — vrsta 
odjeće, Kalam — pero, Kagaj — papir itd., 
— pretvorivši pored toga velik broj našega 
naroda u odmetnike. Mi se naše današnje 
kulture ne stidimo, jer ona nije puko naslje- 
dovanje, poput modernih kultura Japana i 
Turske, a niti je nakalamljena na našu staru 
civilizaciju viseći na njoj kao ružan namet- 
nik. Ona je sinteza onoga, što imađosmeo, i 
onoga, što poprimismo. I stoga badava sebi 
samodopadni Englez laska mišlju, da nam 
je on dao civilizaciju i kulturu, upravo ona- 
ko kao i Židov, koji misli, da je Evropi po- 
dario njenu vjeru. 

Najjasniji dokaz za tvrdnju. da je sretno 
uvođenje evropske kulture s pomoću evrop- 
skoga odgoja bilo posljedica inicijative sa- 
mih Indijaca, nalazimo u podnesku, što ga 
je generalnom guverneru podnio veliki vjer- 
ski reformator Raja Ram Mohan Rai: 

»Sanskrtski je način odgoja najbolji, ako 
se želi ova zemlja zadržati u tmini... Ali 
budući da je zadatak vlade također poradi- 
ti oko napretka domaćega pučanstva, ona 
će zbog toga morati uvesti slobodoumniji i 
prosvjećeniji način odgoja, u kojemu će biti 
uključene sve korisne znanosti. To će se mo- 
ći izvesti zaposlenjem talentiranih i učenih 

ljudi, odgojenih u Evropi, i osnivanjem ško- 
le, koja će biti opremljena potrebnim knji- 
gama, instrumentima i drugim napravama.« 

Čitava se Bengalija sa zahvalnošću sjeća 
zasluga triju britanskih misionara oko pro- 
micanja novoga učenja. Ta su trojica: Carey, 
Marsham i Ward, koji su prvi u Bengaliji 
organizirali tiskaru god. 1799,, a po svoj pri- 
lici i prve novine na bengalskom jeziku. 


Raja Ram Mohan Rai (1724.—18535. 


Raja Ram Mohan Rai ima jedini zaslu- 
gu, što je izvedena potpuna transformacija 
bengalskoga vidokruga i što je stvorena nova 
književnost. Zato možemo Raja Ram Mohan 
Raia zvati ocem moderne Bengalije, pa čak i 
moderne Indije, a u isto vrijeme i ocem mo- 
derne bengalske književnosti. 

Rođen je god. 1774. Primio je ponajprije 
potpun istočnjački odgoj u sanskrtu, u per- 
zijskom i arapskom jeziku, pa je do svoje 
šesnaeste godine proučavao jednako hindu- 
ske i muhamedanske vjerske knjige. Već 
njegovo prvo djelo »Vjerski obredi hindu- 
skog idolopoklonstva«, pisano god. 1790. ben- 
galskom prozom, pokazalo je svojom jakom 
opozicijom protiv svega, što bijaše zastar- 
jelo i trulo u indijskom socijalnom sistemu, 
i gorljivim zagovaranjem novog načina .od- 
goja, da ga je napisao novi genij, koji je ka- 
snije zanio čitavu zemlju. Zato se može reći, 
da djelo »Vjerski obredi hinduskog idolopo- 
klonstva« označuje početak nove ere u ben- 
galskoj književnosti, jer je prvi spomenik 
moderne bengalske proze. To bijaše neobično 
važno naprosto s razloga, što time bijaše ko- 
načno udovoljeno onoj staroj potrebi za la- 
kom i istančanom bengalskom prozom kao 
sredstvom za izricanje znanstvenih i filozof- 
skih ideja. Ovo je djelo nadalje đacima do- 
kazalo, da bengalski jezik treba da bude je- 
dino sredstvo za formuliranje znanstvenih 
ideja, ako se želi da imadu uspjeha i da budu 
pristupačne masama. Koliko spisi Ram Mo- 
hanovi bijahu revolucionarni sa ortodoks- 
nog stajališta, opasnima su se smatrali s je- 
dinog razloga, što je on pronašao način, da 
bude puku pristupačan i da »truje« njegovu 
dušu raznim sumnjama i pitanjima. 

Zbog toga, što napisa takvu knjigu, otac 
ga istjera iz kuće, pa tri godine provede pu- 
tujući, i dopre čak do Tibeta, gdje prouča- 


vaše budizam. Nakon trogodišnjeg putova- 
nja prime ga opet u kuću, i tek sad, u svo- 
joj dvadesetdrugoj godini, posveti se ozbiljno 
zapadnjačkoj naobrazbi i započne učiti en- 
gleski. Za kratko vrijeme svlada on taj jezik 
i nauči još i francuski, latinski i grčki, i pro- 
širi tako.svoju zapadnjačku naobrazbu. Učio 
je također i hebrejski, jer je htio zaći do 
praizvora kršćanske znanosti. 


Zahvaljujući poznavanju engleskog jezi- 
ka, bijaše Ram Mohan Rai trinaest godina 
(od 1800.—1815.) zaposlen u službi britanske 
vlade, a zatim ga njegova neumorna težnja 
k reformama prisili, da dade ostavku i da se 
nastani u Kalkuti. Sad započne perioda nje- 
govih vjerskih borba protiv ortodoksnih 
Hinda, koje je htio privesti čišćem vjerova- 
nju njihovih predaka, i protiv fanatičkih 
kršćanskih misionara, koji htjedoše nauku 
Hinda naprosto zamijeniti kršćanstvom. Kao 
pravi reformator, nastojaše Ram Mohan da 
pred očima naroda otvori hinduske spise, 
koje sakrosankti Brahmanci dotada sakriva- 
hu velom misterija. Zato on prevede na ben- 
galski jezik knjigu Upanishad i druga vjer- 
ska djela. God. 1815. izađe njegov bengalski 
prijevod filozofije Vedanta, a god. 1816. nje- 
gova »Vedanta-sara« (Jezgra Vedanta). Bez 
obzira na ova djela, voluminozna zbirka nje- 
govih ogleda, većinom sa socijalnom temom, 
stavlja ga možda u prvi red modernih ben- 
galskih pisaca proze. Zatim se Ram Mohan 
upusti u žestoku svađu s kršćanskim misio- 
narima, pa na engleskom jeziku izađu nje- 
govi ogledi o kršćanstvu, osnovani većinom 
na hebrejskim izvorima. Ti ogledi i druga 
njegova djela, napisana engleskim jezikom, 
ne spadaju u našu književnost, ali se može 
ustvrditi, da bi ona sigurno neizmjerno obo- 
gatila bengalsku književnost, kad bi bila 
napisana bengalskim jezikom. 


Na ovom mjestu ne tiču nas se Ram Mo- 
hanova reformistička nastojanja izvan ben- 
galske književnosti, ali ćemo se ipak poslu- 
žiti riječima Ramesha Dutta, starijega ben- 
galskog literarnog historičara: »Od vremena 
Chaitanya ne bijaše još u Bengaliji tako silne 
agitacije kao u prvoj četvrtini devetnaestoga 
vijeka. Nikad nije jedan čovjek učinio ili 
pokušao učiniti za ovu zemlju više nego Ram 


Mohan Rai.« i 

Od ostalih događaja iz Ram Mohanove 
karijere neka bude spomenuto, da on bija- 
še jedan od prvih, koji su prešli preko za- 
branjene »crne vode) u Evropu i otvorio 
tako prozor na Zapad. Taj prozor bijaše od 
to doba sretnim prolazom, kroz koji mogaše 
neposredno ulaziti zapadnjačka kultura i 
zapadnjačko znanje, te nam prikazati naše 
vlastite spomenike u novom svijetlu. Ram 
Mohan bijaše također i osnivačem nove sekte 


u Indiji, t. zv. Brahma Samaj, u neku ruku: 


reformirane hindu crkve, koja je možda 
svojom religioznom naprednošću učinila In- 
diji najveće usluge, ali je danas izgubila 
svoje značenje zbog sadašnjega raširenog 
renesansnog pokreta. 

Književna ocjena Ram Mohanova opusa, 
ispunila bi čitav svezak. Nije dovoljno reći 
samo nekoliko riječi o njegovim dragocjenim 
prijevodima hinduskih spisa, o njegovim 
monumentalnim zbirkama ogleda, o njego- 
vim knjigama, napisanima engleskim jezi- 
kom, i o njegovim duboko religioznim pje- 
smama. O njegovim engleski pisanim djeli- 
ma mogu citirati pismo, što ga je Jeremy 
Bentham pisao našem autoru: »Vaša djela 
upoznao sam iz knjige, pisane stilom, da bih 
ju mogao držati samo po imenu knjigom 
Indijca, a zapravo djelom Engleza višega 
odgoja i obrazovanja.« Isti pisac, komenti- 
rajući kasnije slavnog Jamesa Milla, veli: 
...»a što se stila tiče, volio bih da mogu 
iskreno ustvrditi, da je jednak Vašemu.« 


Spomenuo sam već, koliko je Ram Mo- 
han pridonio bengalskoj prozi. Da kažem 
još nešto o njegovoj poeziji. Njegove pjesme 
spadaju među »najbolje i najotmjenije pje- 
sme, što ih pozna bengalski jezik« (Dutta). 
Još i danas se Ram Mohanove pjesme pje- 
vaju skoro u svakoj bengalskoj kući, a što 
je još čudnovatije, njegove pjesme dirnule 
su bengalski narod do dna duše, jer ih je- 
dnako pjeva i bengalski seljak i bengalski 
mornar. Pored toga, što su vrlo jednostavne, 


3) More bijaše općenito poznato pod imenom 
»crna voda«, a prelaženje preko mora bijaše za- 
branjeno kasti Hindu, po svoj prilici poradi 
toga, da njeni članovi budu osigurani od tuđega 
utjecaja, Tko bi preplovio more, izgubio bi pri- 
padnost svojoj kasti, a mogao ju je ponovno 
steći samo nlig izvrši neki obred pročišćavanja. 
Danas je taj običaj već zanemaren. 

imadu te pjesme još jedno karakteristično 
obilježje — da su intuitivne i kao da otvara- 
ju prozor u nutrinu nečije duše, prikazujući 
ju, kakva jest. Njegove su pjesme izraz vje- 
čnog teženja čovjekova, da upozna sama 
sebe; nisu formulirane kao filozofsko pita- 
nje, nego snažne i emotivne kao kakva lju- 
bavna pjesma. Imade u njima i nešto di- 
daktičnoga, što je tipično za religioznog re- 
formatora. 

Ram Mohan Rai umro je u Engleskoj 
god. 1853., te su njegovi zemni ostatci poko- 
pani u Bristolu, koji postade mjestom, kamo 
Indijci hodočaste. Ima već više od stotinu 
godina od smrti tog velikog sveca, reforma- 
tora i pisca. Ali današnja Indija, preporo- 
đena nakon stogodišnjeg mrtvila i spremna 
da zauzme svoje mjesto u društvu naroda 
na. svijetu, i današnja moderna bengalska 
književnost, jedina od azijskih književnosti, 
koja može da se takmiči s europskim knji- 
ževnostima, sve je to djelo jednoga čovjeka 
— Ram Mohan Raja. * 


III. 


Devetnaesti vijek 


Devetnaesto stoljeće bilo je nesumnjivo 
najproduktivnije razdoblje moderne bengal- 
ske književnosti. To se može slobodno ustvr- 
diti, premda se nalazimo.u sredini vijeka, 
koji obećava, da ne će biti manje plodan, 
kad se završi, a osim toga najpoznatiji pisae 
sadašnjeg stoljeća, Tagore, pripada zapravo 
prošlom stoljeću ne samo kronološki, nego 
također i obzirom na svoje poglede i svoju 
ideologiju. Bengalski genij, koji ležaše zatvo- 
ren u uskoj izbi zahirenih konvencija, slo- 
mio je sve stege bengalske književnosti, čim 
bijaše nađen izlaz u reformama Ram Mohan 
Raja. Osim toga je slobodarski dodir s Evro- 
pom koji je Indijce, netom oslobođene od 
petvjekovnog muhamedovskog vrhovništva, 
napunjao nadom za emancipacijom, također 
pružao priliku za stvaralački rad, koja im 
ne bijaše dana u doba autokratskog muha- 
medovskog vladanja. Pridošli Englezi čije O 
se namjere u ono doba ne ispitivahu, bijahu 
dočekivani raširenim rukama kao oslobodi- 
telji Indije od muslimanskog jarma. Takovo 
bijaše najnaprednije shvaćanje sve do konca 
devetnaestog vijeka, kad se započeše osje- 


MODERNA BENGALSKA KNJIŽEVNOST 


ao ooo 


413 


ćati posljedice strane eksploatacije. Živeći u 
prilikama naoko slobodnim, dok je prido- 
šlica imao dovoljno vremena organizirati 
svoju administraciju i pustiti da se ona u 
zemlji ukorijeni, Bengalac devetnaestog vi- 
jeka živio je u raju budale. Ali premda na- 
mijenjene budali, te su rajske prilike odgo- 
jile u narodu ipak onaj osjećaj slobode i si- 
gurnosti, koji je bezuvjetno potreban za sva- 
ki stvaralački rad. Tako su pisci devetnae- 
stoga vijeka otvoreno patriotski u tom smi- 
slu, što su protumuhamedovski. Takav pa- 
triotizam bijaše dopušten i favoriziran, u ko- 
liko je trovao stare muhamedovske običaje. 
Bengalska književnost devetnaestoga vi- 
jeka na svaki je način obilježena golemom 
produktivnošću, gorljivim nastojanjem za 
reformama, žarkim rodoljubljem a ponajviše 
mnogostranim razvojem. Ona bijaše pored 
toga tipična građanska književnost, namije- 
njena izvjesnoj društvenoj klasi, koja je 
imala najviše koristi od engleske uprave, 
t. j. činovničkoj klasi, koja je tvorila t. zv. 
inteligenciju. Na taj način bijaše izgubila 
onaj intimni dodir sa seljakom, koji bijaše 
nekada pridonio dio najvrednijeg blaga rane 
bengalske književnosti. Ipak iz bengalske 
književnosti devetnaestoga vijeka izbija 
energija i nastojanje, koje dokazuje, da je 
građanstvo — omražen izraz u svim ostalim 
zemljama — najprije pokazalo znakove pre- 
poroda, koji je kasnije obuzeo i ostale staleže 
i proizveo onu jednoličnost klasa, koja je 
obilježje današnjega bengalskog društva. - 


Ishrvwar Chandra Gupta (1809.—1858.) 


Reformistički pokret Ram Mohan Raja 
bijaše i nadalje od velikoga značenja i kroz 
čitav devetnaesti vijek. Njegovi neposredni 
nasljednici zauzeše ili strogo kritičko staja- 
lište, kojega izraz bijaše prekomjerna i ško- 
dljiva satira, ili pak snivahu o budućnosti u 
smislu slavne indijske prošlosti te stvarahu 
onu bengalsku romantičku tradiciju, na ko- 
joj se osnivaju ideali i aspiracije mlade Ben- 
galije, njeni snovi o novoj zemlji, novoj kul- 
turi i novoj tradiciji. 

Djela Ishwar Chandra Gupta pomogla 
su mnogo, da dođe do reforme, budući da je 
on sebi stavio isti zadatak kao i Ram Mohan, 
samo na različit način. Napadao je izravno 
sve one uredbe i institucije, koje su izjedale 


životnu srž društva, i slikao ih najcrnijim 
bojama svoje žučljive satire. Nikoga nije 
štedio, nego je jednako napadao istaknute 
pojedince kao i one u pozadini. Njegovo dje- 
lo sastoji se prema tome u traženju ravno- 
teže između dva ekstrema, između orto- 
doksne škole i onih, koji se posve odmetnuše 
od indijske tradicije. 

Ishwar je rođen god. 1809. od veoma si- 
romašnih roditelja. Odgoja nije imao skoro 
nikakova. U svoje najranije doba ostavio je 
rodno selo i naselio se u Kalkuti, gdje je uz 
pomoć jedne bogate i obrazovane obitelji 
stao godine 1850. izdavati novine »Sambad 
Prabhakar<«. Ove novine skrenuše doskora 
na sebe pažnju sviju, jer se genij Ishwara 
Chandra ispoljio odmah, čim mu se bijaše 
pružila prilika. U tim novinama izlažahu 
njegovi članci u prozi i stihu, te se za kratko 
vrijeme pročuo kao prvorazredni satirički 
pjesnik. 

Za prvu polovinu devetnaestoga vijeka 
ne može se reći, da bijaše naročito bogata 
pjesništvom; pa tako postade Ishwar Chan- 
dra »vladajućim kraljem« bengalske poezije 
toga razdoblja. Točnije uzevši, njegove pje- 
sme nisu baš visoke kvalitete. Ali njegov izo- 
štreni smisao za humor, njegova ujedljiva sa- 
tira i njegov jednostavni stil nisu vjerojatno 
još ni danas nadmašeni u bengalskoj sati- 
ričkoj književnosti. I zaista, Ishwar je tip 
bengalskog >esprit gaulois« koji je možda 
jedno od najmarkantnijih obilježja bengal- 
ske rase. Pravo značenje rada Ishwara Gup- 
te nalazimo u osnivanju bengalskog mjeseč- 
nika »Prabhakar«. »Prabhakar« postade sre- 
dištem književnoga bengalskog nastojanja, 
dajući mu pravac u doba, koje se.s pravom 
može zvati vijekom Ishwara Gupte. 


Akshay Kumar Datta (1820.—1886.) 


Među najvjernijim sljedbenicima Ram 
Mohan Raja bijahu Akshay Kumar Datta i 
Ishwar Chandra Vidyasagar (o njemu niže 
dolje). Obojica bijahu poput svoga učitelja 
vatreni borci za reformistička nastojanja, a 
i njihov se genij razvijao približno jednako, 
jer su obojica bengalsku prozu podigli na 
izvjesni stepen savršenstva. 

Dječaštvo i rana mladost Akshay Kumara 
primjerom su, u koji se ugledaju mladi Ben- 
galci. Danas se možemo samo diviti njego- 

voj žeđi za znanjem i borbi, koju je poveo, 
da to znanje stekne. Mladome Akshayu, kad 
mu bijaše deset godina, dopadne slučajno 
ruku jedan primjerak dvojezičnog englesko- 
bengalskog izdanja Pearsonovih razgovora o 
zemljopisu i zvjezdoznanstvu. Tajne, sakri- 
vene u oblacima, u kiši i u grmljavini bijahu 
otkrite u toj knjizi i napunjahu njegovu 
mladu dušu željom, da vlada jezikom, koji 
ima toliko bogatstvo. Konačno mu je nakon 
duga napora pošlo za rukom, da sa šesnaest 
godina stupi u englesku školu. Sad započne 
njegov ozbiljni studij prirodnih nauka, koji 
bijaše međutim nakon 5 godine prekinut 
zbog smrti njegova oca. Sa dvadeset godina 
posvetio se sanskrtu. To bijaše najsretniji 
događaj u njegovu životu, jer mu je studij 
sanskrta dao potrebnu podlogu, da razvije 
bengalsku proznu književnost baš u vrije- 
me, kad je bengalski jezik zbacio jaram 
arapsko-tursko-perzijskog žargona, te-se vra- 
tio svome vlastitom izvoru. 

Potaknut od Ishwara Gupte, započne 
Akshay Kumar pisati. Ali zbog materijalnih 
briga bijaše primoran okušati se u različnim 
zvanjima, ali u nijednom ne uspije, jer ne 
osjećaše naročita poziva ni za jedno od njih. 
Pokušao je čak biti i nižim redarstvenim či- 
novnikom, pa i pravnikom. Ali ga pravo ni- 
je zadovoljavalo. Znao je reći: »Zakoni se 
mijenjaju iz dana u dan. Zašto da ih onda 
učimo? Želim naučiti one stalne i nepro- 
mjenljive zakone prirode, koji vladaju Sve- 
mirom.« Doskora mu se sreća nasmija. Od- 
lična obitelj Tagore započne god. 1845. iz- 
davati mjesečnik »Tatvabodhini Patrika«, 
a mladi Akshay Kumar, kojemu tad bijahu 
jedva 23 godine, bijaše mu izdavačem. Za- 
hvaljujući izrazito znanstvenim sklonosti- 
ma Akshay Kumarovim, ovaj je časopis obi- 
lježio novu eru bengalske književnosti, jer 
je znanstveni, t. j. objektivni duh bio osnov- 
na crta Akshay Kumarovih spisa. Bengalska 
čitalačka publika upoznala je plodove naj- 
novijeg znanstvenog istraživanja i došla u 
dodir s ostalim kulturama, osobito evropski- 
ma. Uistinu može se časopis »Tatvabodhini 
Patrika« (doslovce: časopis za tumačenje biti 
pojedinih stvari) punim pravom nazvati 
prvim glasnikom modernog znanja u Ben- 
galiji. ' 

Pored nekoliko članaka, objavljenih u 
»Tatvabodhiniju«, najpoznatija djela Aks- 


hay Kumarova jesu Charupatha i Dharma- 
niti. Oba su djela školske knjige, ali su pisa- 
ne uzvišenim stilom, tako da su klasični pri- 
mjerci bengalske proze. 

Od ostalih pisaca proze toga razdoblja 
neka budu spomenuti: Raj Narayan Bose i 
Pandit Siva Nath Shastri. 


Ishroar Chandra Vidyasagar (1820.—1891.) 


Nadimak »vidyasagar«, koji znači »učeno 
more«, jednodušno podijeljen Ishwaru Chan- 
dra Bandopadhyaya, svjedoči nam, koliko 
bijaše stvarno znanje toga učenog bengal- 
skog učitelja i reformatora. Njegovo znanje 
bijaše zaista toliko duboko i svestrano, da 
je baš on u Bengaliji poznat kao Vidyasagar. 

Rođen iste godine, kao i Akshay Kumar 
Datta, Ishwar Chandra (zvat ćemo ga Vi- 
dyasagar, da ga ne bismo zamijenili s nje- 
govim imenjakom) bijaše mu veoma nalik 
s obzirom na život i talenat. Samo što Vidy- 
asagarov život u mlađim godinama bijaše 
dugački i beskrajni niz borba. Otac mu bi- 
jaše neizrecivo siromašan, tako da mu put 
u život kroz odgoj bijaše prostrt samim teš- 
koćama i odricanjima, te bi on u najboljem 
slučaju bio postao izvrstan kuhar, jer mu 
kuhanje bijaše jedno od prvih zanimanja. 
Prvi njegov odgoj bijaše sasvim tradiciona- 
lan, t. j. Sanskrt, a zatim diplomiravši hin- 
dusko pravo, bijaše postavljen god. 1841. 
glavnim učiteljem Sanskrta u kalkutskom 
Fort William Collegeu. Istom sada, u 21. go- 
dini, započe njegov engleski odgoj, te on do- 
skora nauči engleski jezik. Prvi književni 
pokušaji Vidyasagarovi bijahu neki prijevodi 
iz sanskrta i neke preradbe Shakespearovih 
pripovijesti. Od njegovih izvornih djela va- 
žne su opširne rasprave o hinduskim socijal- 
nim reformama, a osobito njegova djela o pi- 
tanju ponovne udaje hinduskih udovica. On 
bijaše prvi zagovornik njihove ponovne 
udaje. 

Slava Vidyasagara osniva se više na nje- 
govim socijalnim reformama, nego na nje- 
govim književnim djelima. Kao Raja Ram 
Mohan Rai, tako se i on služio bengalskim 
jezikom kao sredstvom za unapređenje svo- 
je reformatorske djelatnosti, pa su svi zna- 
kovi književnog genija, na koje nailazimo u 
njegovim djelima, većim dijelom samo slu- 
čajni. Njegova čisto književna djela također 

su puna toga istog reformističkog nastojanja, 
da se u bengalskom jeziku, vraćajući se na 
sanskrt, njegov izvor, stvori stalni književni 
prozni stil. Prave usluge, koje je Vidyasagar 
učinio hinduskom društvu, jest njegovo na- 
stojanje, da se udovicama dopusti ponovna 
udaja, te je u tome pravcu pred njime jedi- 
no Raja Ram Mohan Rai. Pored toga su nje- 
gova širokogrudnost. stalnost njegova ka- 
raktera, predanost dužnosti i njegov osjećaj 
narodnog ponosa takove kreposti, koje su 
još i danas idealom bengalske mladeži. Iz- 
među mnogih priča, koje se o njemu pripo- 
vijedaju, najuzbudljivija je ona, kad je kao 
mlad dječak preplivao veliku rijeku Damo- 
dar u vrijeme poplave, da posjeti svoju bo- 
lesnu majku, a ne bijaše mogućnosti prije- 
laza preko rijeke na drugi način. 

Vidyasagaru je uspjelo da postane ravna- 
telj (prefekt ili rektor) velike škole u Kal- 
kuti i bijaše pored toga višim činovnikom u 
vladinu odjelu za nastavu. Ali nezavisnost 
njegova duha uznemirivala je njegove manje 
vrijedne britanske pretpostavljenike, te mu 
tako postade nemoguće da i nadalje ostane 
u vladinoj službi. Svoje posljednje godine 
proveo je nastavljajući reformatorski rad, 
koji se sad sastojaše u posvemašnjoj reformi 
odgoja, a bavio se također sve do posljed- 
njeg dana života još i književnošću. U svakoj 
bengalskoj kući poznato je danas ime Vidy- 
asagara, obrazovana školnika, gorljiva soci- 
jalnog reformatora i čovjeka karakterna i 
širokogrudna. 

Vidyasagarovo književno djelo znači va- 
žnu promjenu u povijesti bengalske proze i 
samoga jezika. On bijaše pravim začetnikom 
renesanse sanskrta u bengalskom jeziku 
i zahvaljujući samo njemu može se on 
danas zvati pravim potomkom sanskrta. Bez 
Vidyasagara bio bi bengalski jezik indijsko- 
tursko-arapsko-perzijski žargon poput jezi- 
ka Urdu. — Vidyasagar je istražio izvore 
sanskrta i obogatio bengalski jezik, a taj 
ideal nastoje ostali indijski jezici dostići tek 
u najnovije vrijeme. 

Vidyasagarovi neposredni nasljednici bi- 
jahu: slavni pisac ogleda i odgajatelj Bhu- 
dev Chandra Mukhopadhyaya;  Pratap 
Chandra Ghose, koji je napisao historijsku 
novelu Bangadhip Parajay; Pyari Chand 
Mitra, pisac satiričkog djela Alhader Gharer 


Dulal; Kaliprasanna Sinha, pisac djela Hu- 
tum Pechar Naksha i prevodilac Mahabha- 
rate u bengalsku prozu. 


Dinabandhu Mitra (1829.—1873.) 


Satiričku tradiciju bengalske književno- 
sti, koju bijaše osnovao Ishwar Chandra 
Gupta, nastavljao je Dinabandhu Mitra u 
svojim dramama. Ali njegova satira bijaše 
drugačija, obojena politički. Ne sastojaše se 
od blistave igre riječima, koja bijaše karak- 
teristikom njegova prethodnika, a ne bijaše 
ni obijesna i reska kritika institucija, iza- 
branih slučajno objektima te kritike. Iz dje- 
la Dinabandhu Mitra izbija pomnjiv izbor 
predmeta kritike, a njegova satira bijaše 
uperena na one institucije, koje su tada iz- 
jedale srž bengalskoga društva. Tome je naj- 
bolji dokaz sadržaj njegove najbolje drame, 
Nildarpan, u kojoj prikazuje bezobzirnu 
okrutnost u vladanju prvih britskih vlasni- 
ka indigo-plantaža prema miroljubivom i 
jednostavnom bengalskom seljaku. To je 
djelo pobudilo u čitavoj zemlji toliku pa- 
žnju, da ga je Rev. J. Long, engleski misio- 
nar, preveo na engleski jezik, zbog čega bi- 
jaše globljen i zatvoren. Čudnovato je među- 
tim, da samoga pisca poštediše, i to po svoj 
prilici s tog razloga, što mišljenje i raspolo- 
ženje bengalske javnosti, koja bijaše navikla 
na mnoge druge okrutnosti, ne bijaše ni ma- 
lo važno za način vladanja u toj zemlji, dok 
su se vlastodršci u Indiji zabrinuto obazirali 
na usađeni osjećaj pravednosti svakoga pro- 
sječnog Engleza u domovini. 

Ostala djela Dinabandhuova jesu: Na- 
bin Tapasvini, Lilavati, Sadhabar Ekadashi 
i Jamai Barik. Sva su ta djela socijalne sa- 
tire, izvrsno crtane i pune gorkog realizma. 

Dinabandhu Mitra zapravo je otac su- 
vremene bengalske drame, ali ne i njezin 
prvi začetnik, jer zasluga za stvaranje mo- 
derne bengalske drame ide jednoga od nje- 
nih suvremenika, Ram Narayan Tarkalan- 
kara, pisca djela Kulinakulasarvasva, Ratna- 
vali. Dinabandhu Mitra bijaše i osnivač 
kratkotrajne realističke škole, koju bijaše 
zasjenila snažnija romantička skupina ka- 
snijih pisaca. Realizam u bengalskoj knji- 
ževnosti nije imao mogućnosti za razvoj sve 
do dvadesetog stoljeća, kad je pod snažnim 
utjecajem francuskih i ruskih pisaca postao 

glavnim obilježjem naše današnje književ- 
nosti. 

Devetnaestom vijeku pripadaju još i ovi 
dramski pisci: Manmohan Bosu, pisac djela 
Sati Natak, Harish Chandra, Ramabhishek; 
Jyotirindra Nath Tagore, pisac drame Asru- 
mati; Raj Krishna Rai, pisac djela Pralhad 
Charitra. Osim ovih ima još i drugih dram- 
skih pisaca, koji su međutim bolje poznati 
s drugih svojih djela. 


Madhusudan Datta (1824.—1873.) 


Madhusudan Datta, poznatiji pod ime- 
nom Mihajlo, zbog prijelaza na kršćanstvo, 
bijaše najveći epski talenat bengalske knji- 
ževnosti devetnaestoga vijeka. Premda je 
rođen nešto prije od Dinabandhu Mitra, 
Madhusudan je spoznao svoju nadarenost 
vrlo kasno. Pun ambicije, da proslavi svoje 
ime u engleskoj književnosti, kretao se Mad- 
husudan beskorisno stazama strane  knji- 
ževnosti i strane kulture, dok nije vidio is- 
praznost svojih nastojanja, te se svim žarom 
obraćenika vratio svojoj vlastitoj književno- 
sti i kulturi. 

Madhusudan bijaše tipičan proizvod u 
Indiju tek uvedenoga evropskog odgoja. 
Puna odvratnosti za propadajuće hindusko 
društvo onih dana, jedna se skupina mladih 
đaka odgajala u novo osnovanom hinduskom 
Collegeu, te je htjela i samu srž društva za- 
mijeniti nečim, što bi bilo još mnogo evro- 
pejskije od samoga evropskog društva. Nji- 
hov postupak bijaše stalno izazivanje dru- 
štva, a u svome radu iđahu do krajnosti. 
Glavnim ciljem svojih napadaja odabraše 
uzdržavanje od uživanja mesne hrane i alko- 
holnih pića, koje bijaše i jest još i danas do- 
brim dijelom jedno od obilježja hinduskoga 
društva. Mladi i bogati sinovi uglednih poro- 
dica pokazivahu svoju smjelost u izaziva- 
nju tiranskog društva javnim uživanjem 
mesa i pijankama. Posljednji cilj njihovih 
napadaja bijaše vjera, koja se do tada sma- 
trala nedirljivom. U tome pravcu bijaše im 
posao olakoćen naprosto prelaženjem na 
kršćanstvo. Madhusudanov nemirni duh, sti- 
snut u uske granice ondašnjega hinduskog 
društva i pritiješnjen njegovim sitničavim 
ograničenjima, otišao je u potpunu krajnost. 
Kaošto se opaža često u udesu genija i u 
Madhusudana ne bijaše uravnoteženih emo- 


cija. Najraniji njegov odgoj bijaše engleski, 
koji pojedincu daje prije svega nezavisnost 
duha, koja graniči s ohološću i karakterizira 
svakog Engleza. Madhusudan je potpuno 
usisao taj duh, te kao odgovor na očevu na- 
mjeru, da ga oženi, ostavlja očinski dom i 
daje se pokrstiti god. 1843., u svojoj devet. 
naestoj godini. Od toga vremena zvaše se 
Mihajlo Madhusudan Datta. Premda ga otac 
podupiraše, njihovi odnosi ostaše i nakon če- 
tiri godine zategnuti, te se Madhusudan pre- 
seli u Madras. Dani, proboravljeni u Ma- 
drasu, bijahu ispunjeni neimaštinom i kraj- 
njom bijedom. Ali Madhusudan se doskora 
istakne svojim engleskim radovima i engles- 
kim pjesničkim djelom »The Captive Lady< 
god. 1849. Međutim se bijaše i oženio kćer- 
kom nekog Evropejca, vlasnika indigo-plan- 
taže. Taj brak ne bijaše duga vijeka, i on se 
doskora rastavi od žene. Zatim se oženi kćer- 
kom engleskog ravnatelja predsjedničke 
gimnazije u Madrasu. Ta druga žena bijaše 
mu družicom kroz čitav život i proživjela je 
s njime svu dugačku seriju neprilika i ne- 
sreća, koje obilježavahu život toga čudnog 
genija. Za svog boravka u Madrasu pisao je 
Madhusudan samo na engleskom jeziku, dok 
se nije god. 1856. vratio u svoj rodni kraj. U 
Kalkuti bijaše mu zadatak, da prevede na 
engleski jezik jednu dramu Ram Narayan 
Tarkalankara, da bi se mogla izvoditi pred 

engleskom publikom. Uspjeh te drame ispu- 

ni ga željom, da se afirmira u bengalskoj 

književnosti; jer mu engleska djela ne ispu- 

niše njegovih očekivanja. God. 1858. napisa 

Madhusudan prvu svoju dramu na bengal- 

skom jeziku »Sharmistha«, malo zatim dru- 

gu dramu »Padmavati« i dvije lakrdije. Sva 

ta djela imadoše uspjeha. Ta njegova ben- 

galska djela bijahu mu pokazala put, kojim 

treba da pođe, ako želi svome talentu po- 

dati mogućnosti, da se potpuno izrazi, t. j. 

da odbaci usvojeni jezik i da se sasvim po- 
sveti svome vlastitome. 


Madhusudanov talenat bijaše u prvome 
redu epski, a bengalsko pjesništvo sa svojim 
strogim srokovima ne bijaše kadro, da snazi 
njegova izražaja pruži dovoljno sredstava. 
Teške stope srokom nevezanog sanskrtskog 
pjesništva bijahu najprikladnije za snažno 
i slobodno izražavanje, kakovo mu bijaše po- 
trebno. I umjesto da se vrati Sanskrtu, što bi 

bilo apsurdno, Madhusudan revolucioniraše 
bengalsko pjesništvo pišući slobodnim sti- 
hom. God. 1860. izađe njegovo djelo »Tilotta- 
ma Kavya«, koje se odmah doimaše čitalaca 
snagom riječi i širinom pogleda. To djelo 
prekinulo je sa svim tradicionalnim forma- 
ma i pokazalo je, koliko su silne mogućno- 
sti toga jezika, što ga Madhusudan sam bi- 
jaše slabo cijenio. Već odavna zaboravljeni 
prosti stih, toliko karakterističan za sans- 
krtsko pjesništvo, pričinjaše se Bengalcima 
sasvim stranim i tuđim i ne smatraše se 
uopće pjesništvom. Sa svih strana bijaše to 
djelo podvrgnuto kritici, i samo njegovi sna- 
žni stihovi doimahu se ušiju i govorahu 
za nj. I dok još bengalska publika ne bijaše 
stvorila suda o vrijednosti Madhusudanova 
prostog stiha, izda on god. 1861. svoje monu- 
mentalno djelo, ep »Meghnadbadh Kavya«. 
Nakon toga djela ne bijaše više nikakove 
sumnje, da se Madhusudan Datta ne prizna 
najvećim pjesnikom devetnaestoga vijeka. U 
tome epu bijaše pjesnik odabrao jedno po- 
glavlje velikoga sanskrtskog epa Ramayana 
i obradio ga s jedne strane, koju bijaše za- 
nemario stari pjesnik Valmiki. Ep »Megh- 
nadbadh Kavya« dovoljan je dokaz, da Mad- 
husudanov epski talenat ne zaostaje mnogo 
za svojim starijim prethodnikom Valmiki- 
jem. Zatim objavi Madhusudan svoju treću 
dramu, Krishna Kumari, i god. 1861. svoje 
nedovršeno pjesničko djelo »Brajangana Ka- 
vya<«. Slijedeće godine bijaše objavljeno po- 
sljednje njegovo veliko djelo »Virangana 
avya«. 

Neposredno nakon toga ode Madhusudan 
u Evropu i ostade tamo pet godina. To bija- 
še najmanje plodonosno razdoblje u književ- 
noj karijeri Madhusudanovoj, jer se bijaše 
sasvim posvetio izučavanju nekoliko evrop- 
skih jezika, i postade time jedan od najbo- 
ljih indijskih lingvista onoga vremena. Ipak 
ne bijaše tada sasvim napustio književnosti, 
jer su gotovo svi njegovi soneti napisani za 
njegova boravka u Evropi, i to pod izrav- 
nim utjecajem talijanskih soneta. 

Madhusudanov povratak god. 1867. u In- 
diju, kamo se vratio kao odvjetnik, može se 
smatrati krajem njegove literarne karijere. 
Njegov posvemašnji nemar za vlastite po- 
trebe i plemenit njegov značaj ne bijahu ni- 
malo zgodni za odvjetničko zvanje. Stisnut 


između prava i književnosti, ne mogaše Mad- 
husudan služiti ni jednome ni drugome s 
mnogo uspjeha, i njegova se materijalna bi- 
jeda povećavaše iz dana u dan. Posljednji 
njegovi dani bijahu zaista žalosni. Jedini 
njegovi prihodi, u glavnome zajmovi, presta- 
doše sasvim. Posljednjim snagama htjede 
zaslužiti nešto novaca za izdržavanje žene i 
djece. Rezultat tih pokušaja bijaše »Maya- 
kanan«, u kome se djelu ogleda tragični ko- 
nac pjesnikova života. Pored toga on još i 
oboli, te ne mogaše više izdržati. Nemajući 
više ni svog krova nad glavom, skloni se on 
u jednu ubožnicu u Kalkuti. Tri dana pred 
njegovu smrt, u lipnju 1875., umre mu Hen- 
rietta, njegov vjerni drug i žena. Smrt »mile 
Henriette« može se smatrati posljednjom 
pjesnikovom žrtvom na oltaru Muze Saras- 
vati, koja ne bijaše nikakovo krvožedno bo- 
žanstvo, nego zahtijevaše od svojih štićenika 
samo bezuvjetnu vjernost. 

Najveći Madhusudanov prilog bengalskoj 
književnosti bijaše jak, snažan i uzvišeni 
ton, što ga bijaše u njoj zaveo. Zaslugom 
Madhusudanovom bijaše bengalsko pjesni- 
štvo spaseno od stagnacije, koja bijaše nje- 
govim obilježjem, otkad je ostavilo seljačke 
kolibe i udomilo se u lijepo namještenim 
građanskim salonima. Slomivši sve dotada- 
nje stege bengalskoga pjesništva, on je osim 
toga stvorio put za mnogostrani razvoj ben- 
galskih pjesničkih talenata kasnijih genera- 
cija. Opći duh emancipacije, karakteristi- 
čan za Madhusudanovo pjesničko djelo, bi- 
jaše se proširio i na druge grane književno- 
sti, te je mnogo pridonio svestranom razvoju 
bengalske književnosti, koja bijaše na taj 
način već potpuno formirana sredinom de- 
vetnaestoga vijeka. 

S nekim pjesnicima, Madhusudanovim 
suvremenicima, ne možemo biti gotovi tek s 
nekoliko riječi s obzirom na njihove zasluge 
za bengalsku književnost. Ali budući da ne- 
ma dovoljno prostora, da ih podrobnije pri- 
kažem, pozabavit ću se njima samo ukratko. 


Rangalal Bandopadhyaya napisao je 
Padminir Upakhyan, Karmadevi, Surasun- 
dari i t. d. Rangalalovo pjesničko djelo pu- 
no je patriotskoga osjećaja, koji se pojav- 
ljivaše već sredinom devetnaestoga vijeka. 
Poput svojih suvremenika bijaše on svoj pa- 
triotizam zavio u formu snažnog napadaja 

na mrtva konja. na. muhamedđovski zakon. 
Njegov zanosni stih »tko želi živjeti u rop- 
stvu. prijatelju, tko?« upotrebljava se danas 
kao politička krilatica. 


Hem Chandra Bandopadhyaya poznat 
je po svojoj patriotskoj pjesmi o Indiji i po 
epu Vritra-Samhar. Osim toga preveo je i 
nekoliko Shakespeareovih drama. Njegova 
Pjesma o Indiji bijaše prvo književno djelo, 
koje je privuklo našu pozornost na jadne 
prilike u Indiji upoređene s prilikama u 
njenih susjeda, od kojih poneki bijahu još i 
manje »civilizirani«. Bijaše to poziv za opće 
buđenje u Indiji. Refren svake kitice ove du- 

- gačke pjesme jest: »Al' jao! Samo Indija 
spava!« 


Nabin Chandra Sen (1846.—1909.) poznat 
je sa svoje kratke pjesme »Palasir Juddha« 
(Bitka kod Plassy-a). Napisao je nadalje 
»Amitava«, dugačko djelo o Buddhinom ži- 
votu i o njegovoj nauci, nadalje ep o život- 
tu Krishne. Palasir Juddha je opis dvojbene 
pobjede Engleza kod Palasia, kojom bijaše 
Clive-u omogućeno da zauzme Bengaliju, 
prvu indijsku pokrajinu, koja je pala. Ovo 
je djelo snažnog tona, ali budući da izabrana 
tema bijaše uperena izravno protiv postoje- 
Gih vlastodržaca, opaža se u njemu neko po- 
litičko suzdržavanje pjesnikovih osjećaja, 
koji će se možda kasnije potpunije izraziti u 
djelima nekog pjesnika iz buduće generacije. 


Pandit Shiva Nath Shastri. — Napisao-je 


Nirvasiter Vilap (Jadikovke izagnanog), ta- 
kođer duboko patriotsko djelo. 


Ananda Chandra Mitra. — Napisao je 
Helena Kavya, Mitra Kavya. 


Krishna Chandra Mazumdar. — Napisao 
je Sadbhab satak. 


Beharilal Chakravarti. — Napisao je Ban- 
ga Sundari i druga pjesnička djela. On bi- 
jaše veliki bengalski lirski talenat i preteča 
Tagorov. Sam Tagore spominje u svojoj 
autobiografiji, da mu bijaše jedan od prvih 
ciljeva, da postane pjesnik poput Behari- 
lala. Neke njegove pjesme sjećaju nas 
Shelleya, koji očigledno utjecaše mnogo na 
njega, 


Bankim Chandra Chattopadhyaya 
1838.— 1894, 


Bengalska književnost devetnaestoga sto- 
ljeća može se podičiti dvjema ličnostima, 
koje obje stvoriše novu školu, a djela oba- 
dvojice bijahu prožeta vitalizmom, koji bi- 
jaše stvorio krv i obličje moderne Bengalije. 
Ta dvojica bijahu: Madhusudan Datta i 
Bankim Chandra Chattopadhyaya. Jedan je 
pomladio naše zahireno pjesništvo, a drugi 
je stvorio bengalsku novelu i snabdio ju 
snagom, koja bijaše zatvorena u prsima pro- 
sječnog Bengalca, bijesna od jada ali šutlji- 
va. Bankim bijaše samo eksponentom toga 
jadnog i beznadnog stvora. Bankim bijaše 
jednom riječju tipičan izražaj preporođenog 
Bengalca, koji bijaše pridonio najveći udio 
za buđenje cijele Indije. Bijahu to dani, kad 
nigdje ne bijaše pomoći ni nade u bolje 
dane, nakon uzaludnog ustanka god. 1856. 
Propade i posljednja nada, da će uspjeti 
osloboditi se od tuđeg jarma, te se narod bi- 
jaše gotovo već i snašao sa svojom sudbinom. 
Jubilej kraljice Viktorije bijaše slavljen sa 
svom pompom indijske religiozne svečano- 
sti i gledala se kraljica kao sveta mati Dur- 
ga. Narod bijaše zaboravio svoju tradiciju i 
Bengalci bijahu sretni, što mogahu opona- 
šati »sahiba« u svemu. Elita govoraše engle- 
ski, pisaše engleski, pa čak i sanjaše engleski. 
Postojaše doduše neka »domaća« književ- 
nost, ali se za nju zanimahu samo »obraće- 
nici«. Ideja o mogućnosti postojanja vlastite 
narodnosti bijaše se utopila u »široj« koncep- 
ciji »Britanske narodne zajednice«. Ni svoje 
zastave nije imala Indija, a ni svoje himne. 

U tom haosu i beznađu bijaše Bankim 
Prvi, koji je podignuo barjak indijske narod- 
nosti i stvorio onu bengalsku književnost, 
koja postade ponosom zemlje. Rođen u selu 
Kantalpara, u najbližem susjedstvu Bhatta- 
palli (općenito poznato pod imenom Bhat- 
para), jednog od dva središta  sanskrtske 
kulture u Bengaliji (drugo središte nalazi se 
u Navadvipa), a u slavnoj i obrazovanoj po- 
rodici Chattopadhyaya, uživao je Bankim 
dobar odgoj koliko u staroj sanskrtskoj ško- 
li, toliko i na novom sveučilištu u Kalkuti. 
Stvarno bijaše on prvi apsolvent našega 
Prvog modernog sveučilišta. Kad je završio 
nauke, pođe Bankim u državnu službu, što 

bijaše u ono doba sudbina gotovo svih naših 
talentiranih ljudi. Formalno bijaše on činov- 
nik, a stvarno pisac Bankim Chandra. Žalo- 
sno je. da su svi naši najveći pisci morali 
živjeti u zemlji, budući da emigracija ne bi- 
jaše moguća u ono doba. Zbog toga su nji- 
hova djela slabija i nekako sputana, prem- 
da su ispunjena nekom unutarnjom snagom. 
Imamo Rangalala i Hem Chandru, obojica 
su jednako genijalni kao Mickiewicz i Slo- 
wacki, ali zbog prilika, u kojima življahu, 
postadoše samo patetični Nekrasovi. Na- 
mjesto da izađe iz sebe, njihov se genij stis- 
nuo sam u sebe i gotovo se izjeo. Bankim bi- 
jaše izuzetak, ali i on bijaše primoran skla- 
pati kompromise. Kao vladinu činovniku ne 
bijaše mu baš lako napadati režim, kome je 
služio. Zato odabra za cilj svojih napadaja 
i opet mrtva konja — stari mrtvi muhame- 
dovski zakon. Ali u Bankimovim djelima bi- 
jaše ta travestija mnogo  vidljivija, jer_on 
upućivaše na budućnost, za razliku od svojih 
suvremenika. On ne prekoravaše samo mu- 
hamedovce, nego slikaše i fantastičke slike 
preporoda, u kome bijaše tajnih organiza- 
cija, vojnika, topova (u Indiji već gotovo za- 
boravljena sprava) i naroda, koji pjevaše na- 
rodnu himnu. 


Kao učenik Ishwara Gupte u njegovu ča- 
sopisu »Prabhakar« ušao je Bankim već vrlo 
rano u književnost. U krugovima oko Prab- 
hakara bijaše već poznat sa svojih vrsnih 
priloga, kad u godini 1864. izađe njegova 
prva historijska pripovijest »Durgeshnandi- 
ni«, koja na juriš osvoji bengalske čitačke 
krugove: I u sanskrtskoj i u bengalskoj knji- 
ževnosti bijaše već poznata novela s izmi- 
šljenim sadržajem, tako da pojava jedne 
novele u modernom smislu ne bijaše ništa 
naročita u našoj književnosti, ali Durgesh- 
nandini« bijaše ipak početak novog pravca 
u bengalskoj književnosti. Bankim bijaše 
tom novelom obilježio određen tip naše pri- 
povjedačke književnosti pod izravnim uije- 
cajem Sir Walther Scotta, kralja pripovje- 
dača. Durgeshnandini ne bijaše samo kopija 
Seottovih pripovijedaka, nego produkt mo- 
dernog slikanja i čitanja, platna i okvira, tih 
općih sastavina moderne slike. Bankim je u 
svojim pripovijetkama jednom riječju smje- 
lo poprimio evropski oblik pripovijetke. 


God. 1872. započe Bankim izdavati 
»Bangadarshan«, najbolji časopis onoga do- 
ba, koji bijaše služio širenju njegovih eks- 
tenzivnih ideja za stvaranje tipične bengal- 
ske književnosti, moderne po formi, a ben- 
galske po duhu. Oko Bangadarshana okup- 
ljahu se svi talentirani pisci onog doba, koji 
odlučiše da stvaraju takovu književnost, a 
među njima bijaše mladi Rabindra Nath Ta- 
gore. U to doba pojaviše se jedno za drugim 
Bankimova kasnija i manje poznata djela i 
Bishabriksha, Devi Chaudhurani, Ananda- 
math, Krishnakanter will, Kamalakanter 
daptar, Kapalakundala, Mrinalini, Rajani 
i t. d. Sva ta djela ubrajaju se u našu naj- 
bolju proznu književnost, a Anandamath 
ima pored toga još i sveindijsko značenje. 

Anandamath je fantastična pripovijetka, 
u kojoj se prikazuje tajna organizacija sve- 
ćenika, ljudi plemenita značaja, koji staviše 
sebi plemenit zadatak, da oslobode svoju do- 
movinu od tuđinskoga gospodstva. Opisuju 
se prizori guerilskog ratovanja i dijeljenje 
državnog novca za oslobodilačke ciljeve. 
Kao ideal prikazuje se strogi celibat i pot- 
puna predanost domovini, koju predstavlja 
sveta mati Bhabani. Zaodjenuta u formu 
fantastične revolucionarne organizacije sa 
svrhom da uništi muhamedovski poredak, 
koji bijaše već odavna mrtav i zakopan, 
stvorila je ta novela mnoge posvuda razgra- 
njene tajne organizacije, vezane na predrat- 
nu bengalsku revoluciju (1905.), po kojoj po- 
stade pojam »bengalski revolucionar« poznat 
i u Evropi. U drugoj pripovijetci, Kamala- 
kanter daptar, pretvorio je Bankim tradicio- 
nalnu božicu Durga u nacionalno božanstvo 
s pomoću fantastičnih snova zavedenog pu- 
šača opiuma Kamalakanta, 

Najveći je Bankimov prilog indijskom 
nacionalnom pokretu njegova narodna him- 
na »Bande mataram« (majko, obožavam Te), 
koju pjevaju svećenici u pripovijesti »Anan- 
damath«, a koja postade kasnije indijskim 
bojnim zovom i strah i trepet britanskih vla- 
stodržaca. To, međutim ne spada ovamo. 
Himna »Bande mataram« pisana je čistom 
bengalštinom, a djelomice i sanskrtom, tako 
da mogaše bez poteškoća postati sveindij- 
skom himnom. Forma i jezik te himne nije 
međutim tako važan kao duh, kojim je pro- 
žeta, i situacija, u koju ju je autor vrlo vje- 

što plasirao. Puna je neustrašive odanosti 
svetoj Majci Indiji i čitave čete muškaraca 
i žena pjevahu je po cijeloj Indiji, usprkos 
mača i kiše taneta, otkad je god. 1920. zapo- 
čeo Gandhi svoj pokret. Isti taj duh općeg 
narodnog buđenja i preporoda izlazi i iz 
mnogih ostalih Bankimovih djela. 

Bankimu nema premca u bengalskoj knji- 
ževnosti upravo tako kao ni Dickensu u en- 
gleskoj, Hugou u francuskoj, Tolstoju u ru- 
skoj i Sienkiewiczu u poljskoj. Strahovita 
njegova snaga, da stvara situacije i prikaže 
karaktere u tim situacijama tako, da izvede 
svoje zaključke, mogla bi se isporediti, mo- 


žda, jedino s Tolstojem. Kao i Tolstojeva, 
njegova djela nisu didaktička, ali im je ipak: 


socijalno značenje golemo. Bankim je kom- 
binirao uzvišeni i profinjeni jezik jednoga 
Žeromskog sa surovim Tolstojevim stilom i 
misterioznom snagom Dostojevskoga. U sve- 
mu je tome Bankim daleko nadmašio svoj 
uzor, Sir Walther Scotta. 
Bengaliju je Bankim Chandra Chatto- 
padhyaya zadužio najvećma divnim jezi- 


kom, kojim pisaše. To nije više umjetna pro- 
za Vidyasagarova, nesigurna i puna sjeća- 
nja na sanskrtski purizam. Bankimov je je- 
zik čista bengalština, ali prirodna, jer je 
živo narodno narječje, i snažna, jer joj je 
svaka riječ izabrana pomno iz sanskrta, da 
bude prikladna za zvuk i prirodni tok ben- 
galskog jezika. Bankimov stil smatra se još 
i danas najboljim bengalskim proznim sti- 
lom, premda se sadašnja tendencija kreće u 
pravcu apsolutne jednostavnosti pod vid- 
nim utjecajem francuske proze i njenog ide- 
ala »beau comme la prose«<. 


Prošlo je već pola vijeka, otkako je Ban- 
kim vladao bengalskom = književnošću, ali 
njegovo mjesto, slobodno od njegove smrti 
god. 1894., nije još nitko zauzeo usprkos 
djela nekih kasnijih, internacionalno po- 
znatih pripovjedača. Smrću Bankimovom 
završilo se zlatno doba bengalske književ- 
nosti devetnaestoga vijeka, premda Rabin- 
dra Nath' Tagore još i do današnjeg dana 
nosi barjak toga slavnog razdoblja. 


- Hiranmoy Ghoshal 


PJESMA OBLACIMA 


U svome vječnom lutanju nošeni vietrovim ćudima 
Letite, krila srebrnih, bez krika i bez šumova, 

Svi snovi svijeta snivaju u vašim razdrtim grudima, 
Oblaci, bijeli putnici, dalekih eterskih drumova. 


Planete žarom purpurnim za sutona i svitanja, 
Tamnite crnim sjenama, ko slutnjom punom nemira, 
Onda ste mrki putnici na plavoj stazi skitanja, 
Onda ste teški akordi, što plove prostorom svemira, 


Nekad ste bijele zastave rumenom krvlju rošene, 
Nekada mreže srebrnih niti sunčanog pauka, 
Nekada zemlje neznane po moru svijetla nošene, 
A nekad crne galije s četama crnih bauka. 


Časom ste spretni radnici, koji u stalnom kretanju 
Stvaraju zračne dvorove, čarobnost novih krajeva, 
Časom ste krasni vrtovi u svome kratkom evjetanju 
Ili vulkani svemirski il špilje grdnih zmajeva. 


Sjenčite nad planinama, divljinom gorskog bezdana, 
Brodite raznim zemljama, daljinom morskih žalova, 
Prate vas svijetla sunčana, tišina noćna zvjezdana, 
Zdrave vas gorski odjeci i žubor riječnih valova. 


Oblaci: krune visokih vrhova koje krunite, 
Oblaci: plodnost vrtova i snage šumskih potoka, 
Ovdje si vrevom zapada razdrte grudi punite, 
Tamo zvucima zanosne pjesme s mirisnih otoka. 


Vi ste u vječnom lutanju nošeni vjetrovim ćudima, 
Letite krila srebrnih, bez krika i bez šumova, 

Svi snovi svijeta snivaju u vašim razdrtim grudima, 
Oblaci, bijeli putnici, dalekih eterskih drumova. 


AUGUST ĐARMATI 


TUŽALJKA VINOGRADA U MJESEČINI 


Mjesečina zlatnozelenkasta sva je polja natopila 
ko obilna proljetna kiša 
toplinom i tugom... 


U vinogradu grozdovi čime 
sladi zrn po zrn, 

Zrn po zrn; 

ozrije grozd bijeli pa crn, 
Zrn po zrn, : : 

bijeli pa cm... 


U mjesečevu srebru toplim: su zvijezdama osute noći, 
a zrikavci zriču o vedrom i zlatnome nebu, 
i zrijanju slatkoga grožđa. 


Tugaljivi pjevač je opit večernjim mirom - 
i srebrenom mjesečinom 

poskočio na jedan grm, 

i pjevao: : 

— zrn po zrn, 

bijel pa crn... zrn, 

a ubogo malažno srce probode sa grma — 
— najoštriji, crni — trn. 


U mjesečnoj noći je jednom još zrikavac suzio 
BOJ ga najgorču suzu: 

—zri...zri g bijel i i crn, 

zrn po zr. 

em... ZI... 

cm... 


VINKO NIKOLIĆ 


ONAJ DRUGI 


Vjetar bi od vremena do vremena trgao 
maglu. 

Nevidljive kapi sipile su one jesenje ve- 
čeri i hvatale se odijela, lica, kože. 

Suhe i smeđe grane bile su ovda-onda 
osvijetljene sumornim svijetlom svjetiljki. 
Lišće nije šuštilo niti se premetalo preko 
putova. Ležalo je mokro i nepomično u po- 
lutami. Ni na drveću nije šuštilo. Bilo je 
mrtvo. : 

Da, bila je prava jesenja noć u gradu. 

Turio sam ruke u džepove i nasumce, bez 
cilja lutao ulicama. 

Volio sam tu neizvjesnu noć, sasvim sam 
se uživio u nju. Tako je bilo i u meni, du- 
boko u meni. Sasvim tako. I zato sam lutao 
već dva sata. Tamne prikaze naglo bi izra- 
njale iz polutame, iskočile bi strahovito ve- 
like i strašne, i opet se za čas isto tako ne- 
čujno izgubile u — ništa. I svijetla su bila 
tako čudna. Eto, jedno je kao slijepo oko, a 
drugo se nekud razlilo magluštinom kao va- 
tra, ili kao blijedi vodopad. Druga trepere 
nekud daleko, vrlo daleko i slabašno, više ih 
naslućuješ. 

I štošta drugo sam naslućivao u ovom 
kaosu. 

Bila je prava jesenja noć. 


Jedna auto-kola ostavljala su za sobom 


svijetli trag, koji se ljeskao u mlakama. A 
mene je nešto vuklo dalje, sve dalje u noć. 
U kaos. : 

Išao sam preko trga i našao se odjedam- 
put u bujici. : 

U gomili, šutljivoj, sivoj i bezimenoj. 

Šutke se je pomicala, ali nešto je ležalo 
u njoj, što ju je vezivalo zajedno. Neka mra- 
čna volja, neka demonska volja. 

Da, kao da je tjera neki demon, — pomi- 
slio sam. 

A i mene tjera jedan, danas. Nije li? 

Prepustio sam se gomili. Izmiješao sam 
ge s njom, postao sam njezin dio, i sada sam 
se i sam pokoravao njezinoj mračnoj, tajno- 
vitoj volji. Njezinu demonu. 

Nevidljive kapi još su uvijek sipile i hva- 
tale se kože. Zato je bilo ugodno ići s ruka- 
ma turenim u džepove. 

I išao sam. 

Gurao sam se pomalo i pomicao naprijed, 
uvijek naprijed, kao i nezgrapna, tvrdogla- 
va gomila. 


Uvijek naprijed. 

Ušli smo kroz goleme dveri. Jedva sam 
im zapažao obrise. Na čas je bilo mračno, sa- 
gvim mračno, a onda je opet zabliještilo svi- 
jetlo, razlilo se i gubilo u maglenim krpama, 
koje su lebdjele u uzduhu. . 

I crvenih svjetala bilo je tu, i zelenih, a 
jedva si ih opažao. Našao sam se u drugom 
nekom svijetu. 

Buka. 

Gomila se je ovdje raspršila, iznenada, kao 
na zapovijed nekoga nevidljivoga. Sve je 
bilo ispremiješano, čitave povorke kretale 
su se u suprotnim pravcima, sudarale se i u 
nekoj tihoj, potmuloj borbi opet tražile iz- 
laz iz strke. 

I pojedince sam zapažao, kako bi se su- 
kobili, onako iznenada, i opet se brzo i bez 
riječi udaljili. 

Reski povici, pa onda hrapavi i duboki. 
I neko soptanje, koje je dolazilo iz polu- 
tame. ; 

Tek sada sam opazio, da sam na kolo- 
dvoru. : 

Zastao sam i sa zadovoljstvom promatrao 
život. 

U hrpama su ljudi prolazili pokraj mene, 
i novi, uvijek novi su prolazili. 

»Kamo se žure svi ti ljudi s tom grozni- 
čavom brzinom? Kud jure u ovu polutamu?« 

Jedan sam časak to pomislio, jer sam bio 
jako rastresen. : 

»Odlaze, dakako. Svi oni odlaze. Na no- 
ve putove, u nove svjetove, u nepoznato. Svi 
ovi. Od-la-ze!« 

I opet sam se ugodno osjećao u tom kaosu. 

Projurili su nosači s teškim teretima. dah- 
tali su i posrtali, a znoj im se često svijetlio 
na licu. 

Iza njih su trčali drugi, bez tereta, ali i 
oni su soptali. »Kao u životu!« rekoh. 

» Jedni idu bez tereta, a drugi se sagiba- 
ju pod njim. I još ga nose i za druge. Ali svi 
jure, svi moraju naprijed. Svi oni, bez 
razlike. Odlaze!« 

Obilazio sam u polukrugu kolosjeke. 

Golema crna neman stajala je ukočeno, 
i potmulo je soptala. Zgrbila se kao na skok. 
Tako hladno i bešćutno ležala je ta neman! 
A svi su se ljudi samo njoj povjeravali. Ona 
ih je čekala, hladna, neumoljiva, i ona će ih 
odvesti, 

Kamo? Kuda? 

Sudbina. Tako je i u životu. 

»Možeš izabrati ovu ili onu neman, to je 
istina. Ali kad si se jednom predao u njezi- 
ne gvozdene pandže. onda ne možeš drugo, 
nego da čekaš. Ona ide sama, i ti je ne možeš 
prisiliti da promijeni pravac. Ona, eto, jur- 
ne u tamu, a ti? Eh, brate. Ti si morao 
odlaziti. U tome je stvar!« 


Nisam ja to ovako jasno mislio one noći. 

Ne. nego nekud zamagljeno i polusvije- 
sno bljesnulo je to u meni. A mislio sam za- 
pravo na sasvim druge stvari. Ili bolje, ni- 
sam htio ni na što da mislim. Predao sam se 
kaosu. 

Stao sam pokraj svjetiljke, koja je osvi- 
jetlila svaku prikazu što bi naletila na nju 
kao mušica na svijetlo. 

Mnoga lica sam vidio. 

Stara su bila i navorana, pa mlada, sa- 
svim mlada i živahna. Neki su polazili na- 
prijed puni života i borbenosti, žustro i hrlo. 

Drugi su, išli kao protiv volje, tek bi se 
onako pomicali, kao da ih netko gura. 

Jedni su se smiješili, a drugi stiskali zube, 
kao da suzdržavaju plač. 

Kao u životu, opet sam pomislio. 


Djeca su trčkarala kao izgubljena i hva- 
tala se starijih, a nisu vidjela, da su i stari 
bili izgubljeni. Tako se barem meni priči- 
njalo. 

Neki stari nosač prošao je zguren pod ve- 
likim kovčegom, ali njegovo je lice bilo sa- 
svim mirno i zadovoljno. Činilo mi se, da 
vidim i porugljivi prezirni smiješak na nje- 
mu. On se je, eto, sasvim snašao u kaosu. 

Prošao sam pokraj izloga s novinama. 
Prešao sam pogledom preko svih onih na- 
slova, crnih, velikih i nemirnih. Ali ih nisam 
razumio. Nije mi bilo stalo do njih. A kakvu 
su osobitu važnost, kažem osobitu, i mogli 
imati za ove ljude, koji odilaze? Kakvu su 
važnost mogli imati u kaosu? 


Otegnuti vapaj prolomi se tamom kao 
krik čovjeka, koji je izgubio svaku nadu, pa 
tek onako zavikne, u ništa. 

Besadržajni vapaj, prazan, beznadan. 

Mnogo zvižduka mu je odgovorilo i sop- 
tanje nemani, a sve se to slilo u jedan ne- 
artikulirani, bespomoćni uzvik, koji je za- 
vršio uzdisajem. 


Približio sam se vlaku, koji se je spremao 
na odlazak. 

Stroj je drhturio na vjetru, a gomila je 
stajala nepomično pred prozorima kola i 
gledala u one, koji su odlazili. 

Tek po koji pojedinac poremetio bi hrpu, 
zaletio se u nju i gurkao nasumce lijevo i 
desno. 

Svi su prozori bili puni i nešto je ležalo 
među tim ljudima, tu u zraku, nešto, što je 
tištilo sve ove ljude, cijelu gomilu, i što nije 
dalo čovjeku da govori, nego samo da jeca. 

I ja sam to osjećao, dobro sam poznavao 
ovu modru. Ta ona je još i danas ležala na 
meni, dapače danas je još i teže tištala nego 
inače. Zato sam i bježao u kaos. 

Tako sam dakle stajao ovdje, pokraj ne- 
mani, sa svim ovim ljudima, i osjećao onu 
istu moru, što je legla i na njih. Tako mi je 
bilo laglje. 

Zar nije čudnovata ova svijest, ova mora. 
koja spaja mnoge pojedince, tjera ih zajedno 
i pritješnjuje ih tako, da osjećaju kao jedno? 

Život! 

Pogledao sam pokraj sebe i opazio čo- 
vjeka, koji je stajao tik do mene. 

amačno je već dugo stajao pokraj mene, 
ali ga ja do sada nisam opazio. 

A možda ga ni sada ne bih primijetio, 
barem ne ovako jasno, da nije bilo nešto ču- 
dnovato na njemu. Ovaj šešir, ogrtač, cijela 
pojava, pa ruke turene u džepove... 

Čovjek me je, eto, sjećao na... mene sa- 
moga. 

Upravo je meni bio sličan, sasvim je meni 
sličio, i to je bilo ono čudnovato, što mi je 
upalo u oči. 

Visoka, vitka žena upravo se je oprostila 
od njega i ušla u kola. Dugoljasto lice oštrih 
crta, a ipak nježno. I oči, koje gore. 

Još sam i kose zapazio ispod malog še- 
Širića, sasvim svijetle kose. 

»Kako sam to samo mogao opaziti? pi- 
tao sam se časak kasnije. »Do bijesa! Ta ona 
sliči jednom drugom licu... čudnovato. Sa- 
svim čudnovato.« 

Opet sam osjetio moru na sebi. 

Malo kasnije pojavila se je na prozoru. 

Smijala se, premda se je vidjelo na oči- 
ma, da se ona zapravo ne smije. 

Onda sam pogledao njega. Ili sebe sam 
pogledao, ha, ha..., i on se je smiješio. 

Ali taj se je smijeh čudnovato odražavao 
na tome licu. Mislim da nije mogao prikriti 
onaj očaj, koji se je zapažao ispod svake crte 
i u svakom trzaju. 

Ali ipak se je smijao. 

Nego. što su se mene uopće ticali ovi 
ljudi? Time sam se okrenuo na stranu. Ali 
malo kasnije opet sam morao misliti na njih. 

Neki debeli čovjek naletio je na mene i 
udario me novinama, kojima je lomatao po 
zraku. 

Sada je gomila postala življa. Svaki je 
pojedinac postao življi, uzvikivalo se, smi- 
jalo, jecalo, pružale se ruke i mahalo po 
zraku. Gomila je postala nekud pjana, mi- 
slio sam. 


Opet onaj vapaj, visoki zvižduk koji boli 


i prodire u mozak i u srce, nemilosrdno i su- 
rovo. 

Nekoliko vrata je zalupilo. 

Buka je postala još veća. 

Nesvijesno sam pogledao ono dvoje; po- 
kraj mene. 

Ono lice u okviru prozora postalo je na 
časak ozbiljno, nešto je trznulo u njemu, a 
onda ga je prikrio opet smiješak. 

Letimice sam pogledao i njega. Svoga 
dvojnika. Smiješak mu je ostao onaj isti kao 
i prije, a ipak sam opazio jedan nagli, bolni 
trzaj oko usta. 

Strahoviti šum zabruji, bijele krpe otki- 
nu se od stroja i polete sablasno-bijelo u 
tamnu visinu, zatim još nekoliko naglih uda- 
raca pare i kola otkliznu lagano i drhtavo. 


Gomila se pokrene i krikne, a njezin se 


krik odmah izgubi u soptanju Nemani. 

Čovjek pokraj mene izvukao je jednu 
ruku iz džepa i snažno zamahnuo po zraku. 
Zatim sam još vidio maleno, crveno svijetlo, 
koje se je naglo gubilo, dok nije sasvim ne- 
stalo tamo daleko naprijed, a crveni sjaj još 
je uvijek ostao u oku, u svijesti, i bolio. 

A onda? 

Onda sam se okrenuo i htio zapravo 
otići. Kao i gomila. I učinio sam nekoliko ko- 
račaja, ali sam opet stao. 

Zašto nisam otišao dalje? 

To nisam znao onda, a ne znam ni danas. 
Stao sam dakle i pogledao neznanca onako 
sa strane. 

Ruka mu se objesila niz tijelo, ali se on 
nije micao. Kakovo je sada bilo to lice? 


Smiješka je nestalo, a lice je bilo druga- 
čije, sasvim drugačije. Gotovo sam se pre- 
strašio. : 

Činilo mi se, da je ovoga čovjeka nestalo 
zajedno s vlakom, a ovdje je ostalo neko dru- 
go stvorenje, ili, samo njegovo tijelo! 

Nisam mogao s mjesta. Bio sam kao pri- 
kovan. A uostalom, nije mi se ni žurilo. 

Ljudi su prošli. Kolosjek je opustio i buka 
se razlijegala sasvim na drugom mjestu. 

Još su se uvijek povlačile magle i trgale 
se na vjetru. 

A nas dvojica još smo uvijek stajali na 
kolosjeku. Nas dvojica sami. Ja i on. Moj 
drugi ja!? 

Opet sam ga pogledao, nakon nekoga vre- 
mena. 

Još je uvijek buljio nekud neodređeno, u 
ono nepoznato, kamo je odjurila Neman. 
Hoće li se uopće moći pomaknuti s mjesta? 
Nešto sam osjećao za toga čovjeka, a to je 
bilo sažaljenje. Ali šta se on mene uopće 
tiče? 

Konačno! 

Konačno se je mašio rukom u džep i iz- 
vadio cigaretu. I ja sam makinalno posegnuo 
u svoj džep i također izvadio cigaretu. 

Jedan je časak stajao s cigaretom u usti- 
ma i sasvim mirno. 

»On ne zna, što sada zapravo radi!« 
rekoh. 

Zatim je opet posegao u džep i nešto tra- 
žioć po njemu, ali je izvukao praznu ruku. 

Izvadio sam šibice i upalio svoju ciga-- 
retu, a zatim sam pošao prema njemu. 

Ne znam, zašto sam to učinio. 

Nešto sam promrmljao i podigao mu va- 
tru pred usta. 

Onda me je pogledao. Nikad ne ću za- 
boraviti taj pogled. Tako je bio prazan, da 
me je gotovo povukao u tu prazninu. 

Pripalio sam mu, i bacio šibicu na pod. 

Jedan časak još me je šutke promatrao, 
a onda se nekud prenuo. 

»Hvala!« 

Palo je teško kao udarac. 


U taj čas ponovno sam osjetio, da je vrlo 
nalik na me. 


Prošlo je neko vrijeme. 

Dapače više vremena je prošlo od toga 
dana. 

Gotovo sam bio i zaboravio na kolodvor 
i na Neman i na čovjeka u ogrtaču s ruka- 
ma u džepovima. Na dvojnika. Velim goto- 
vo, jer jednoga dana... 

Da. Jednoga dana opet me je uhvatio 
Demon. 

Bio je onaj isti kao i onda. 

Opet me je tjerao, gonio preko ulica i 
trgova. Dalje, uvijek dalje u crnu jesenju 
noć. U neizvjesnost. 

Vjerojatno sam i prošao iste ulice i iste 
trgove. premda se doduše ne sjećam, koje. 

Opet je vihor trgao jesenje koprene, a 
nevidljive se kapi hvatale za odijelo i za 
kožu. I svjetiljke su drhtale i namigivale iz 
polutame, a lišće je ležalo već sasvim uvelo 
na tlu. 

Nije ga više ni bilo na drveću. 

Opet sam se negdje našao u gomili, pro- 
šao kroz tamno zjalo i našao se kod Nemani. 
Na kolodvoru sam se našao, dakako. 

Opet sam slušao vapaje i uzdisaje, zviž- 
duk i soptaje. I gledao sam trku ljudi. 

I lica sam zagledavao, onako usput, i na 
hrpu novina, premda nisam shvatio, što 
ondje piše. 

Slijedio sam u stopu čuvara s malenom 
svjetiljkom, jedino zato, jer je ostavljala za 
sobom svijetli trag u vodi. 

Konačno sam se našao i pred vlakom sa 
Nemani, koja je drhturila u tami. 

Opet su ljudi stajali tu, dakako, a drugi 
su gledali kroz prozore i vikali. Sve je bilo 
kao i prvi put. 

I mšru sam osjetio kako mi je pritisnula 
grudi, i ništa više. 

S rukama u džepovima dočekao sam od- 
lazak Nemani, koja je ovaj put zdvojno rik- 


nula prije nego se je trznula na skok. — 
Crveno svijetlo već je nestalo u tmini, a 


gomila se opet raspršila na sve strane. 
Prošlo je sve kao u snu. 
Tada sam još čekao nekoliko časaka. Sta- 
jao sam i kopkao po džepovima. Što li sam 


zapravo čekao? o 
Krik je još lebdio u zraku, ali ljudi više 
nije bilo na ovom kolosjeku. Malko sam 


okrenuo glavu., 


Tada spazih čovjeka, koji je jurio prema 
meni. Ruke je držao u džepovima i za čas je 
bio preda mnom. 

Do bijesa! 

Bio je to čovjek koji i zadnji put, čovjek 
s kolodvora, koji je tako sličio meni samome! 

Zaustavio se tik ispred mene. Kako je 
imao staro lice! 

Činilo mi se nekoliko godina starijim. Bilo 
je obraslo bradom, čupavom, kratkom i na- 
kostriješenom. Samo oči — da, oči su ostale 
iste. : 


Kimnuli smo obojica glavom kao ljudi, 
koji se odavna poznaju, kad li je on već za- 
pitao, hvatajući dah: 

»Vlak, brzi vlak... da li je... već.. 2 

»Otišao je upravo pred nekoliko časaka!« 
potvrdio sam. 

Nije ništa odgovorio. Sasvim ništa. Samo 
se je okrenuo pravcem, kuda je otišla Ne- 
man, i šutio. 

Opet sam osjetio onaj krik u uzduhu. 

Otišao. Otišao... otišao! 

Ova je riječ odzvanjala u uzduhu teško, 
kao da se je pretvorila u nekog demona, u 
živoga demona, koji sada prijeti iz tame. 
Hvatao je za grlo, prokletnik! 

Riječi, eto, nisu mrtve. Barem ne sve. 
One često žive kao sile, kao demoni, žive, 
velim, još dugo vremena i djeluju na ljude, 
koji su ih stvorili. 

On je još uvijek stajao na istom mjestu 
i buljio istim pravcem. »Šta li sad gleda?« 
pitao sam se. 

»Vjerojatno vidi ono lijepo, blijedo lice 
sa žarkim očima i onu svijetlu, plavu kosu. 
Sasvim plavu. I jednu nježnu bijelu ruku, 
koja maše na pozdrav. Na posljednji po- 
zdrav?« 

Stresao sam se. Šta da radim? Makinalno 
sam opet posegnuo za cigaretom, izvadio je 
polako i oprezno, i stavio u usta. Kao da 
obavljam neki osobito važni posao. Zatim 
sam dozu gurnuo pred njega. 

On međutim nije prihvatio, nego je se- 
gnuo u džep i izvadio svoju cigaretu. Zar je 
moju uopće vidio? 

Ali onda se je okrenuo prema meni i ja 
sam mu pripalio šibicom. 

Kao i prošli put. Sasvim tako. A onda smo 
se rastali bez riječi. Ja i moj drugi »ja«. I 
činilo mi se, da se moj drugi »sja<, onaj de- 

mon, otrgnuo od mene i da sam se-na ćas 


oslobodio. 
Opet je stala sipiti kiša. 


Opet sam se našao na kolodvoru, izatoga. 

Nisam mogao drugačije, eto. 

Ne, nisam mogao zaboraviti. Bilo je opet 
dana, ili bolje, noći koje su bile tako mračne 
i beznadno puste. Strahovito mračne su bile! 
Tako sam se opet vratio na njegov put. 
Na put, koji je vodio u kaos. 

Sada je već bilo vrlo hladno. 

U kišu se je pomiješao snijeg, bijele veli- 
ke i prštave pahulje, koje bi se odmah ras- 
padale u ništa, čim bi dodirnule tlo ili tijelo. 

Osjećao sam vodu na obrazima i u ustima. 

A kolodvor je bio uvijek isti. Neman je 
bila mokra i jače je svijetlila u tami, nekud 
zlokobno je svijetlila. 

Čvršće sam stisnuo šake u džepovima i 
promatrao je. I gomilu sam promatrao, onu 
poznatu gomilu. 

I njega sam vidio, dakako. Došao je i 
stao.blizu mene, sasvim blizu, i tome se ni- 
sam nimalo začudio. 

Onaj drugi je došao, moj drugi »ja«, u 
istom ogrtaču i isto je tako stiskao ruke u 
džepovima. Mamlaz! Sasvim me je točno 
oponašao. Ali šta sam mogao? 

Osjetio sam opet onu poznatu bol, koja je 
tištila kao mora, čim sam ga opazio. Zašto 
nisam poslao do vraga i ovoga čovjeka? 
Zašto? 

Zato, što sam ga sažalijevao? Ili što je to 
bio slučaj? 

Ne, mislim da nije samo to bilo. To je 
doista nekud bio moj drugi »ja«! Njegov je 
slučaj bio tako nalik na moj... 

Nismo se pozdravili, a to nije bilo niti 
potrebno. Dapače, sasvim suvišno je bilo. 


Stajali smo šutke i prisluškivali kaos. 

A ljudi su opet odilazili kao i svaki dan. 
Meni se doduše katkada pričinjalo, da su to 
uvijek isti ljudi kao i prvi put, i čudio sam 
se, što ne vidim lice u svijetlo-plavoj, sasvim 
plavoj kosi na prozoru. A tek kasnije bih se 
dosjetio, da je to već prošlo. 

U kaos. U noć. U neizvjesnost. U nepo- 
vrat. 

Doista u nepovrat? 


Onda sam opet osjetio moru i čekao da 
Neman poskoči. I to se je dogodilo. 

Bijele je pare vjetar pritisnuo k zemlji i 
vitlao ih oko naših glava tako, da na čas ni- 
smo vidjeli ništa. 

A kad su se rastrgale, već je ono svijetlo, 
straga, postalo maleno, sasvim maleno i još 
manje, sasvim neznatno, dok nije ugasnulo 
u tami. 

Pogledao sam sebe, to jest Njega sam 
pogledao. 

Opet ono bradato lice, možda još starije 
nego prošli put. Činilo mi se dapače, da mu 
i koljena klecaju. Ali to je bilo samo jedan 
čas. 

Onda... no, onda smo opet izvadili ci- 
garete, i on se je okrenuo k meni, da mu 
pripalim. 

Ovaj put me je gledao oštro, i one vrto- 
glave oči imale su neki sjaj, kojega nisam 
prije opazio u njima. Postalo mi je nekud 
neprijatno u duši. 

Tada, kad sam bacio šibicu da je ugasim, 
iznenada me upita: »Zašto, zašto si je pu- 
stio da ode? Zašto si to učinio?« 

Zvučilo je sasvim tiho i nekud bolno, 
tako bolno! 

Ostao sam zapanjen. 

Nisam znao, što da mu odgovorim u taj 
čas. 
Zatim je pustio jedan dim, mahnuo ru- 
kom i okrenuo se bez riječi. Lagano, sasvim 
lagano i tiho se je udaljio. 

Kao sablast. 

Još sam stajao neko vrijeme i gledao za 
njim, iznenađeno, prestrašeno i s jecajem u 
grlu. 

Cigareta se je već davno ugasila na kiši. 

Onda sam se vratio isto tako polako, nje- 
govim stopama. 


Nisam mogao više izdržati. 

Tjeralo me je premda sam se gotovo tre- 
sao od straha. Mučila me je groznica, neka 
čudna groznica. 

Prebacio sam dakle naglo ogrtač, podigao 
okovratnik i poletio niz ulicu. 

Prvi je snijeg škriputao pod nogama i 
gubio se u mlakama. Opet je bila noć, ona- 
kova demonska noć. Prolazio sam ulicama 


ONAJ DRUGI 


427 


moo 
a 


a da nisam ništa vidio. Ni svijetla nisam za- 
pažao, ni ljudi. Hitio sam. 

Pred ulazom sam malo zastao i proma- 
trao svoj dah kao paru u zraku. 


Zatim sam se ušuljao na kolodvor. 

Sasvim tiho sam se ušuljao kao mačka, i 
zvjerao unaokolo. Oprezno sam prišao k Ne- 
mani spreman, da svaki čas opet pobjegnem. 

Njega nisam nigdje vidio. To me je još 
više zbunilo. 

Stao sam dakle opet s rukama u džepu i 
drhturio od zime. Ili od vatre. 

Stakla na prozorima bila su sad podi- 
gnuta i zahukana, a ljudi su toptali na mje- 
stu od zime. 

Neman je bila isto onako mračna kao i 
prije. Soptala je teško i konačno je za- 
riknula. 

Opet sam gledao prozore, kako uzmiču, i 
kola, kako bježe. I crveno svijetlo, kako se 
gasi u kaosu. ž 

Okrenuo sam se, ali Njega nije bilo na 
kolosjeku. Ne, nije ga bilo. j 

Za čas sam ostao sam.- ' 

Ipak sam vidio na čas jednu prikazu, ka- 
ko stoji na snijegu, i čuo tiho, sasvim tiho i 
bolno pitanje: »Zašto, zašto si je pustio 
da...? Zašto si to učinio?« 

Onda sam pobjegao. Vratio sam se u hod- 
nike i tražio izlaz. : 

Već sam gotovo bio i došao do njega, ka- 
da slučajno, sasvim slučajno, opazim u kutu 
naslonjena na zid čovjeka u ogrtaču koji je 
bio isti kao moj, i s rukama u džepovima, 
pognute glave i nije se micao. 

He, ništa čudnovato. Ta može biti više 
ogrtača, koji su nalik na moj. Nije to ništa 
neobično. Ali, što je to bilo? 

Naglo sam zastao. 

Tiho i oprezno približio sam se čovjeku 
u polutami. Zar to nije bio on? ' 

Srce mi je naglo udaralo, kad sam stao 
pred njim, ali je bila tama, pa nisam bio sa- 
svim siguran. 

Dosjetio sam se, da upalim šibicu. 

Oprezno sam se približio k njegovu licu 
i... doista! To je bio on, moj dvojnik. Onaj 
drugi, sjena. e . . 

o Šibica mi je ispala na tle i ugasila se, 

Promišljao sam časak. ko 


Sasvim je bio naslonjen na zid i na neki 
sanduk, na kojemu je napolak sjedio i koji 
nisam prije opazio. 


Glave nije dizao. 
Prodrmao sam ga oprezno, ali se nije 
micao. 


Opet me je uhvatila groznica. 

Ponovno sam ga prodrmao, još malo jače, 
pa onda još jače, ali se on još uvijek nije 
micao. 

Počeo sam mrmljati neke riječi. Mislim 
da sam rekao, da je vlak već otišao! Da. 
»Vlak je već otišao, malo prije je otišao. 
Ustanite!« Tako sam nešto mrmljao. 

Onda sam ga pokušao pridignuti. Kod 
toga sam dodirnuo njegove ruke i osjetio, da 
su hladne kao led. 

Koljena su mi klecala. A onda, on mi se 
nekako izmakao iz ruku i strovalio na pod, 
gdje je ostao i nepomično ležao. Samo šešir 
mu je ispao i otkotrljao se-u tamu. 

Gotovo sam viknuo. Poletio sam hodni- 
kom. _ 

Naletio sam upravo na stražara. 

»Čovjek ... jedan čovjek leži ondje!« pro- 
mucao sam. 

Pošao je hitro za mnom. 

Sagnuli smo se i pridigli ga. Zatim je 
stražar izvadio svjetiljku i osvijetlio mu lice. 

Ono je bilo sasvim mirno i otvorenih oči- 
ju. Da, otvorenih, napola otvorenih očiju, 
koje su buljile nekud daleko, daleko u tamu, 
u kaos. 

Sjetio sam se crvene svjetiljke, kako se 
gasi u tami... 

»Mrtav!« reče stražar mirno i ispusti nje- 
govu ruku. 

»Mrtav!« zvučilo je odsječeno i hladno 
kao led. X 

»Znate li, kako se zove?« 

Gotovo sam izgovorio svoje ime! Ha 
ha, kako čudno! Svoje vlastito. Ali sam pro- 
gutao riječ u posljednji čas. > 

Samo sam slegnuo ramenima. 


* 


. Mislio sam, da. je time sve svršeno. 
Ali ne! 

. Još sam doživio čudnovatih stvari. 

To je bilo onih dana, kad me je još tre- 
sla ona groznica. Imao sam teške sne, bu« 
laznio sam i bacao se po krevetu. 

Za tih teških noći još sam jednom vidio 
Njega. Neznanca u ogrtaču, sa kolodvora. 


Došao je k meni sasvim blizu, s rukama 
u džepu. A kako je samo gledao! 


»Zašto, zašto si to učinio!« 


Tada sam se digao, u polusnu, jer on je 
izvadio cigaretu. Mašio sam se za šibicama, 
koje su ležale na noćnom ormariću. Oprezno 
sam jednu izvadio i pripalio. 


Drhtao sam. 


Zatim sam mu je pružio, ali on nije htio 
Pripaliti cigaretu. 


Tako sam stajao s ispruženom rukom i 
šibicom, koja je gorjela, a on je ostao nepo- 
mičan. Jedva sam ga i razabirao. 

Tada je šibica dogorjela do prstiju, i ja 
sam se opekao. Drugo sam se jutro probudio 
s opečenim prstima. 

Od onda je prošlo već više vremena. 

Groznica je prošla, dakako, i više se nije 
ništa dogodilo. Nesreća je bila u tome, što je 
moj slučaj bio sasvim nalik na Njegov, eto. 

A sada, sada već mogu opet otići na ko- 
lodvor, a da me ne hvata groznica. I da ne 
osjećam moru. 

Ali ipak mi je još uvijek nekud nepri- 


jatno na ovome mjestu! 


Ivan Horer 


VLADIMIR SOLOVJEV I NJEGOVO MESIJANSKO SLUŽENJE SOFIJI 


životu XIX. vijeka. Stoga nalazim za opor- 
tuno, da i našu hrvatsku javnost upoznam 
s knjigom dra Dmitrija Stremouhova »Vla- 
dimir Soloviev et son oeuvre messianique«, 
koja je nedavno izašla u Parizu i osvojila 
nepodijeljeno priznanje francuskih učenja- 
ka. Autor je mlad čovjek, bivši đak Zagre- 
bačkog sveučilišta, sada lektor ruskoga jezi- 
ka na univerzitetu u Strassburgu, vrlo ta- 
lentiran, svestrano naobražen. On nije samo 
marljivo proučio svu literaturu predmeta, 
nego je našao i nove materijale, naročito što 
se tiče odnosa između Strossmayera i So- 
lovjeva, koje i daje u prilogu k svojoj knjizi, 
Sjajno djelo dra Stremouhova uvjerljivo do- 
kazuje, da je Vl. Solovjev od mladosti pa do 
smrti bio zanesen jednom idejom — služe- 
njem Božanskoj Sofiji, koja stoji u ceniru 
njegova religiozno-filozofskog sistema. Utje- 
lovljenje Sofije u ovome vidljivome svijetu 
on je smatrao za mesijanski zadatak ruskog 
. naroda, a sebe za njezina proroka. Različne 
faze njegova života i stvaralaštva samo su 
različite forme služenja toj ideji. Prva je 
faza (1853.—1881. god.) doba intelektualnog 
i moralnog formiranja filozofa i izgrađiva. 


nja vlastite teozofije. Autor neobično jasno, 
precizno i pregledno izlaže u sistematskom 
obliku filozofske i teološke koncepcije Vl. 
Solovjeva, rastrkane u brojnim, mahom ne- 
dovršenim djelima i člancima, i daje duboku 
i pronicavu analizu njihova podrijetla. 

Ne ću ovdje pratiti duhovitu, ali teško 
pristupačnu logičnu igru Vl. Solovjeva. Ka- 
zat ću samo, da je on pokušao izmiriti te- 
kovine i metode rada nove evropske, uglav- 
nome idealistične filozofije s pravoslavnim 
kršćanskim dogmama, s učenjem zapadnih 
mistika tipa Paracelsa, Boehma i Sweden- 
borga i sa srednjovjekovnom mističnom na- 
ukom hebrejske Kabale. Baš taj hebrejski 
elemenat i pridaje njegovoj teozofiji origi- 
nalan, čudnovat i jako kompliciran karakter. 

U osnovi svega leži dualizam duha i ma- 
terije, vještački prikriven time, što se apso- 
lutno načelo zamišlja kao jedinstvo sa dva 
centra. Sve ostalo dobiva se iz njega s po- 
moću dijalektike, slične dijalektici Fichtea, 
Schellinga i Hegela. Ali mjesto »Ja« dolazi 
En-Sof, pozitivno ništa, pojam pozajmljen 
od ruskog filozofa iz Kabale. Logička ekvi- 
libristika otkriva u ovome »ništa« kršćansko: 
ili bolje reći gnostičko Trojstvo: Oca, Logo- 
sa i Sv. Duha, a i niz drugih hipostaziranih 
manifestacija En-Sofa, koje stoje u zavisno- 
sti od naučanja Kabale o emanacijama 

Božanstva ili sefirotima. Iz njih naročit zna- 
čaj za teozofiju Vl. Solovjeva ima Sofija 
Božanska Ideja ili Mudrost. ' 

Drugi centar apsoluta, istovremeno su- 
protnost i supstrat En-Sofa, jest prima ma- 
teria, načelo bivanja i pluralizma. Njegova 
duša, zbog takmičenja s En-Sofom, otpala 
je od njega, a odatle izlazi potreba za otkup- 
ljenjem. Taj zadatak mora izvršiti Hristos, 
Božanski univerzalni organizam, u kome se 
vječno čovječanstvo ujedinilo s Logosom i 
Sofijom. Ali za spas svijeta nije dovoljna 
inkarnacija Logosa u Hristu. Ona je stvorila 
samo jediničnog Boga-čovjeka i spasava čo- 
vjeka samo individualno. Za spas svijeta po- 
trebno je utjelovljenje Sofije u Crkvi, čim 
bi bio stvoren Bog-čovjek kolektivni. Ova 
Sofija nije bila za V1..Solovjeva samo Božje 
svojstvo, nego i personifikacija toga svojstva, 
vrsta hipostaze. 

Na koncepciju o Sofiji došao je Vl. So- 
lovjev 1875. g. u Londonu za svoga prouča- 
vanja Kabale. Bio je toliko zanesen svojim 
pronalaskom, da mu se Sofija počela javljati 
u halucinacijama. Prvi put javila mu se još 
u Londonu i naložila mu, da ode u Egipat, 
gdje će je vidjeti u potpunom sjaju. VI. So- 
lovjev smjesta je otputovao u Kairo. Tu je 
u pustinji imao zaista ponovnu viziju Sofije 
kao žene izvanredne, 
toga trenutka počinje njegovo proročansko 
služenje Sofiji, velikoj stvari njene inkarna- 
cije u ljudskome društvu i spasu čovječan- 
stva i svijeta. 

Prva etapa na tome putu bila je više te- 
oretske prirode. Vl. Solovjev se posvetio iz- 
gradnji svoje teozofije i njenoj propagandi 
najprije na moskovskom, a kasnije na pe- 
trogradskom univerzitetu. Ali uskoro se po- 
kazalo, da riječ i pero nisu dosta uspješno 
i brzo sredstvo za utjelovljenje Sofije. 

1./15. ožujka 1881. god. bio je ubijen car 
Aleksandar II. Napredniji krugovi ruskoga 


društva zahtijevali su za krivce pomilova- 


nje. Vl. Solovjev sa svoje strane u jednom 
žio je od cara Ale- 


javnom predavanju zatražio ] : 
ksandra IIIl., da u ime kršćanske ljubavi 
oprosti ubojicama svoga oca, zapri jetivši mu, 
da će inače ruska javnost otkazati svoje pri- 
znavanje carske vlasti kao nekršćanske. Ali 
ni car ni javnost nisu se odazvali tome za« 
htjevu. Ubojice su bile osuđene na smrt. Dru- 


blistave ljepote. Od 


štvo je to primilo mirno, a u ogromnoj veći- 
ni i s odobravanjem. Čak je i sama ruska 
crkva svečano osudila ubijstvo cara. Vl. So- 
lovjevu su bila privremeno zabranjena javna 
predavanja. 

Ali on nije bio od onih ljudi, koji su 
spremni da ustuknu, Razočaran u slabu us- 
pjehu propovijedi i predavanja, on napušta 
univerzitet i traži jaču i čvršću polugu, da 
pokrene svijet. Dolazi do zaključka, da je 
inkarnacija Sofije zadatak Crkve, ali da bi 
ona taj zadatak mogla ispuniti, mora da ima 
u svojim rukama i političku snagu. Tako VI. 
Solovjev dolazi na ideju teokracije. U nje- 
govu životu i stvaranju nastupa druga faza. 
Godine 1881.—1890. stoje u znaku teokraci- 
je, koja ipak ne potiskuje u pozadinu $0- 
fiju, jer je njena uloga samo službena, da po- 
stane baza za realizaciju Sofije u svijetu. 

Kako pravoslavna crkva, pa ni ruska, 
nije pokazala nimalo sposobnosti za teokrTa- 
ciju, dok je papinstvo naprotiv dalo u sred- 
njem vijeku njen sjajan uzor, VI. Solovjev 
obraća se k Rimu. Dakle tu nije bilo nika- 
kvih tobožnjih isusovačkih intriga, o kojima 
pišu neki ruski učenjaci. Vl. Solovjev obra- 
tio se k Rimu potpuno slobodno, spontano, 
iz unutrašnjih pobuda. Ali i na tome putu 
bilo je teškoća. Trebalo je, prvo, nagovoriti 
Svetu Stolicu, da usvoji ili da bar trpi uče- 
nje o Sofiji, drugo, trebalo je vratiti papin- 
stvu njegovu srednjovjekovnu moć. Ovaj 
posljednji cilj mislio je Vl. Solovjev postići 
uvođenjem mnogo miliona pobožnoga rusko- 
ga seljaštva u rimsku crkvu. Zato je stvorio 
svoju teoriju mesijanizma ruskoga naroda. 
Prema VI. Solovjevu naročit zadatak, odre- 
đen ruskome narodu, bio je taj, da uvijek 
žrtvuje sebe i svoje za više ciljeve i za čo- 
vječanstvo. U početku svoje povijesti žrtvo- 
vao je svoju političku nezavisnost pozvavši 
Rurika i njegove Varjage, kasnije, u doba 
Petra Velikoga, žrtvovao je svoju nacionalnu 
kulturu, a sada mora za ujedinjenje Crkve 
da žrtvuje i vjeru svojih otaca. Dr. Stremo- 
uhov s pravom vidi u toj koncepciji utjecaj 
Jurja Križanića. Ali dok je za hrvatskoga 
rodoljuba vjersko ujedinjenje slavenstva 
bilo prijeko potreban preduvjet za postignu- 
će uglavnom političkoga cilja — oslobođenja 
Slavena od vlasti tuđinaca i ujedinjenja nji- 
hova u jaku i moćnu državu, ruski sanjalica 

maštao je da ga iskoristi za svoje mistične 
svrhe. 

Utjecaj Križanića skrenuo je poglede Vl. 
Solovjeva na hrvatski kler. God. 1884. on se 
upoznao u Rusiji s F. Račkim, i preko njega 
i knjeginje E: Volkovski stupio je u vezu sa 
J. ]. Strossmayerom. Ovaj naskoro postaje 
njegov zaštitnik u katoličkoj sredini i po- 
srednik između njega i Svete Stolice. U 
srpnju g. 1886. dolazi Vl. Solovjev u Zagreb i 
Đakovo, stupa u osobno prijateljstvo i spo- 
razumijeva se u svim glavnim pitanjima sa 
Strossmayerom, za koga je on — prema iz- 
razu jednog njegova pisma — anima can- 
dida, pia et vere sancta. Tu je on razvio u 
hrvatskoj štampi živu polemiku o uvjetima 
pristupanja ruske crkve rimskoj, braneći 
tezu, da istočna crkva nije heretička, nego je 
samo zaostala od zapadne u razvoju dogma- 
ta. Tu se štampa pod nadzorom F. Račkog 
njegovo francusko djelo »L'Histoire et PAve- 
nir de la Thćocratie«, koje se može smatrati 
kao kulminacija njegova približavanja kato- 
licizmu i najpotpuniji izraz njegova učenja 
o teokraciji. 

VI. Solovjev sada korigira prema kato- 
ličkoj dogmi svoje prijašnje shvaćanje od- 
nosa među osobama Sv. Trojstva. On prou- 
čava razlike u dogmi i praksi zapadne i istoč- 
ne crkve, i historijat njihovih sukoba, uvijek 
dajući pravo prvoj. Svome učenju o mesija- 
nizmu ruskoga naroda Solovjev je pod uti- 
cajem Račkoga, a naročito Strossmayera do- 
dao politički i slovenofilski momenat. Kato- 
lička Rusija će na čelu oslobođenih sloven- 
skih naroda ostvariti sve svoje historijske 
zadatke i snove, zauzeti Konstantinopol i 
osnovati univerzalnu kršćansku državu i eru 
nove, prave kršćanske kulture, o čemu su 
uzaludno sanjali Konstantin i Karlo Veliki. 
Na taj je način VI. Solovjev u potpunosti 
prihvatio križanićevsku tradiciju hrvatskog 
slovenofilstva i strossmayerovskog hrvatskog 
shvaćanja mesijanske uloge Rusije. Usprkos 
svega, Vl. Solovjev je ipak uporno otkla- 
njao da prijeđe na katoličanstvo. Da bi uči- 
nio kraj navaljivanjima u tome smislu, on 
se u Zagrebu demonstrativno ispovijedio i 
pričestio kod pravoslavnog svećenika. 

U »Povijesti i budućnosti teokratije« uče- 
nje V. Solovjeva o Sofiji nije došlo do jasni- 
jeg izražaja. Ipak Rimska Crkva nije napu- 


stila stav izvjesnog nepovjerenja prema ru- 
skome filozofu. Štampanje drugog njegova 
francuskoga djela »La Russie et VEglise Uni- 
verselle« bilo je oduzeto od Strossmayera i 
Račkoga, preneseno iz Zagreba u Pariz i po- 
vjereno kontroli isusovaca 0. Pierlinga i o. 
Martinova. 

Uzalud je Strossmayer i njegovim cenzo- 
rima i svima, kojima je mogao, preporučivao 
Solovjeva i važnost njegova pothvata za uje- 
dinjenje crkava, pa čak i njegovo učenje o 
Sofiji. VI. Solovjev je brzo uvidio, da ni rim- 
ska crkva ne će prihvatiti sofijanstvo niti 
trpjeti njegovu propagandu pod svojom za- 
stavom. Na tom terenu došlo je u njega do 
raskida s Martinovom i Pierlingom, a u isto 
vrijeme i s katoličkom crkvom. 

Gorko se Solovjev žalio na Račkoga i 
Strossmayera, što mu ne daju dovoljno akti- 
vne pomoći. On ih prekorava, da su veći slo- 
venofili od njega, da je Strossmayer zbog 
sitnih ustupaka, učinjenih hrvatskome na- 


.rodu, kao što je na primjer dopuštanje sla- 


venskoga jezika u službi božjoj, spreman na- 
pustiti stvar Crkve. Ali nije bio sasvim u 
pravu. I Rački i Strossmayer jako su se tu- 
žili, što Rim nema razumijevanja za ujedi- 
njenje Crkve. Dakako, stvarno olakšanje 
sudbine svoga naroda bilo je za njih od mno- 
go većeg značaja, nego ostvarenje sofijan- 
ske ideje. 

Uostalom, Strossmayer nije imao više 
mogućnosti, da bude koristan za Vl. Solov- 
jeva. Pozdravni brzojav, što ga je uputio 
1888. g. u Kijev povodom devetstogodišnjice 
krštenja Rusije, sastavljen u duhu sloveno- 
filskih nazora njegovih i Vl. Solovjevljevih, 
navukao je na Strossmayera gnjev cara Fra- 
nje Josipa i ukor Pape. Posljednji susret bi- 
skupa i ruskoga filozofa krajem iste 1888. g. 
bio je dosta hladan. V. Solovjev je našao, da 
je Strossmayer ostario, a biskupova je okoli- 
na utvrdila, da je filozof umoran. 

Nastupa treća faza u životu i radu Vl. 
Solovjeva, koju dr. Stremouhov definira kao 
doba teurgije i apokalipse (1890.—1900. g.). 

Još dugo on nije mogao da se odrekne 
maštanja o univerzalnoj teokraciji, iako mu 
je njegov pokušaj izmirenja crkava donio 
samo velikih neprilika. Rimska crkva nije 
prihvatila njegove nazore, a ruska, zbog nje- 
gova približavanja rimskoj crkvi, kratila mu 

je pristup sv. Tajnama. Ipak on ostaje hra- 
bro kod svoga gledišta, braneći ga pokatkad 
i u štampi, većinom protiv pravoslavne 
crkve, ali ponekad i protiv zapadne. 

1896. god. on je čak proživio trenutnu 
iluziju ostvarenja svoga sna o univerzalnoj 
crkvi. Moskovski svećenik Nikola Tolstoj 
prišao je njegovu učenju i uputio Sv. Sinodu 
izjavu, u kojoj je sasvim u duhu Solovjeva, 
ispovijedajući primat Pape i ostale dogme 
rimske crkve, naglašavao, da ipak smatra 
sebe za člana istočne crkve, i tražio za sebe 
pravo, da ostane u ruskome kleru. Vl. Solo- 
vjev pohitao je da se ispovjedi i pričesti kod 
ovoga svog sljedbenika. Ali uskoro zatim po- 
bjegao je N. Tolstoj u inostranstvo i jedno- 
stavno prešao na katolicizam. 

VI. Solovjev sve više napušta san o ne- 
posrednoj provedbi  teokracije. On se ne 
nada više, da će se ujedinjenje čovječanstva, 
potrebno za utjelovljenje Sofije, izvršiti na 
političkom terenu snagama carstva i papin- 
stva. Ono će se ostvariti na kulturnome tlu, 
silom progresa, slobodnom moralnom i soci- 


jalnom radinošću ljudi ili teurgijom. Ovo ga: 


potiče na dalje teoretsko izgrađivanje svoje 
teozofije. On izrađuje njenu etiku i estetiku, 
definira svoj stav prema nizu aktualnih pi- 
tanja socijalnog i državnog karaktera. Nova 
uloga, određena u njegovu sistemu progresu, 
zahtijeva od Vl. Solovjeva približavanje 
ruskim liberalima. On misli, da mimo svih 
načelnih razlika u nazorima i ciljevima mo- 
že u praktičnom socijalnom i političkom radu 
ići zajedno s progresivnim elementima 
evropskoga društva, koji, iako nesvijesno, 
po njegovu mišljenju ipak služe ostvarenju 
Božjega Carstva na zemlji. Spreman je čak 
i na revoluciju. Mašta o vojnom pronuncija- 
mentu, u kome bi igrao ulogu idejnog vođe 
ili, po njegovoj terminologiji, proroka. Go- 
dine 1891. hoće da iskoristi u tu svrhu stra- 
šnu glad, koja je tada stigla Rusiju, i da na- 


govori na pobunu čuvenoga generala Drago- 
mirova. Ali sve je to samo uzaludno lutanje. 

VI. Solovjev uviđa jasno, da je njegov 
ideal neostvarljiv u zemaljskim prilikama. 
Razočaranje obuzima njegovu dušu. Novi 
elemenat ulazi u njegovu prije toliko opti- 
mističnu teozofiju. To je sotona, načelo zla, 
falsifikator dobra. Vl. Solovjev traži utjehe 
u uspomenama iz svoje mladosti, ponovo ide 
u Egipat, ali sad mu se umjesto Sofije javlja 
samo đavao. 

U takvom raspoloženju duha piše on svo- 
je posljednje, najpoznatije i u široj javnosti 
najčitanije djelo :Iri razgovora«, puno apo- 
kaliptičkih osjećanja. Po novoj koncepciji 
izmirenje triju glavnih kršćanskih vjerois- 
povijesti i judaizma imat će mjesto tek izvan 
granica povijesti čovječanstva, pri propasti 
svijeta. Tada će se javiti ljudima i Sofija kao 
žena obučena u sunce, sa mjesecom ispod 
nogu, s krunom od dvanaest zvijezda na gla- 
vi, i nastat će tisućgodišnje Carstvo Hrista 
i svetih na zemlji. 

Ciklus je bio završen, svi putovi, svi na- 
čini služenja Sofiji isprobani, sve snage is- 
crpene. Vl. Solovjevu je ostalo samo da 
umre. Dne 51. srpnja po st. 1900. g. on je iz- 
dahnuo na imanju svojih prijatelja blizu 
Moskve. Pred smrt se ispovjedio i pričestio 
kod pravoslavnog svećenika. Rekao mu je, 
da više godina nije bio kod sv. Pričesti zbog 
jedne dogmatske nesuglasice sa svojim du- 
šebrižnikom, ali sad priznaje, da je on bio 
u pravu. 

Da li se taj vjerni vitez Sofije odrekao 
svoje dame uoči smrti? 

Ja bar u to ne vjerujem. Učenje o Sofiji 
još nije skrenulo na sebe pažnju crkvenih 
vlasti i nije bilo zvanično osuđeno od njih. 
Osudivanje se je ticalo više Solovjevljevih 
pogleda na rimsku crkvu, koji su u svoje 
vrijeme digli protiv njega čitavu buru u 
crkvenim i slavenofilskim krugovima Rusije. 


Dr. Vladimir Rozov 

FE UILLE TON 


FELJTON O CVIJEĆU 


Cvijeće je najdivniji ukras ove naše tužne 
i tmurne zemlje. Ono raste u nizinama, ali pe- 
nje se i u najviše visine i tamo tuguje zajedno 
s teškim i vlažnim oblacima, koji zapinju o ze- 
mljine vrhove i na njima eeljsta svoje hla- 
dne i bezutješne suze. Kad ne bi bilo cvijeća, 
zemlja bi izgubila mnogo od svoje poezije, i 
žene i cvijeće su čuvari zemljinih ljepota i 
draži. 

Latice cvijeća su mekane i tople kao koža 
mlade žene kad izlazi iz kupelji, a latice uve- 
nulog cvijeća opore su i hladne kao koža sta- 
rice kad se postavi pred zrcalo i bespomoćno 
gleda kako je život otišao iz njezina tijela, 

a uđe u neko drugo tijelo i da tamo iznova 
slavi triumfe, zanose i konačno poraze. Jer ži- 
vot putuje iz tijela u tijelo, iz cvijeta u cvijet, 
iz travke u travku i u svim stvarima ostavlja 
veliku radost i veliku bol. Život ne umire ni- 
kada, već samo neumorno putuje iz jedne 
stvari u drugu, i smrt je odmor životu, kada 
taj pribere nove snage za ulaz u neko drugo 
biće. 

Cvijeće je svuda po zemlji rastrkano i nje- 
govo sjeme raznosi vjetar u mirnim jesenskim 
noćima po svijetu, u mirnim noćima kada i po- 
sljednji cvrčci već umorno sviraju, kao svirači 
u nekom noćnom lokalu pred jutro, gdje po- 
sljednji gosti mrzovoljno sjede za svojim sto- 
lovima, a kroz prozore blijedo ulazi novi dan 
i nove žalosti i brige, 

O veselo i skromno cvijeće na sunčanim li- 
vadama! Kako je skromna njegova radost kao 
i radost siromašnih sluškinja koje subotom, 
kasno u noć, u svojim malim služinskim soba- 
ma s izgledom na dvorište, iz stare svoje opra- 
ve kroje novu, da mogu sutra u nedjelju izaći 
na šetnju. Poći će nekamo gdje se kreću vr- 
tuljci, možda će se i provesti jednom na njima, 
i opijeni jeftinom bukom vergla i orkestriona 
sjesti možda pod kakav šator i tamo popiti 
čašu piva. O veselo i skromno cvijeće na osun- 
čanim livadama; ono čuva siromašne ljude i 
kada vjetar kroz njega prođe, ono šumi i svira 
pjesmu siromaštva i njegovih sitnih i skromnih 
radosti. 

O visoke i ponosne ruže u parkovima! One 
stražare ljepotu zemlje i budno paze, da tu 
ljepotu sačuvaju tužnim i umornim ljudima, 
koji siti knjiga i života sjedaju na klupe i 
odmaraju se gledajući staru, a uvijek novu 
igru svijetla i sjene na pijesku. A fontane šu- 
me i šume i rasipno bacaju svoje biserje na 
bogata i teška odijela ruža, a kada se koja ruža 
umori pod težinom  iolikog biserja, svine se 
k travi i polegne umornu glavu na tople grudi 
zemlje i izdahne. A ruža umire tiše od bolesna 
djeteta, tužnije od zimskog dana i umornije od 
razočaranog pjesnika. 

O visoke i ponosne ruže u parkovima! One 
ljubomorno čuvaju ljepotu zemlje i prenose je 
s naraštaja na naraštaj, pa ako zemlja jednom 


zadnja će ruža još jednom ponosno i 
a onda će joj hladni 
latice u smrt i ne- 


propane, Zi ; 
gordo podignuti glavu, a 
vjetar razaranja odnijeti 
povrat. ob m RI 

O plahe ljubice u šumskom polumraku i ti- 
šinil One kao da se skrivaju ispred lude buke, 
koju stvaraju ljudi, u tišinu, koja sama sebe 

radi, stvara i usavršuje. Tišina je mudra i je- 
dina glazba svakog stvaranja, i ona je vječna 
kao i život i smrt. Ljubice rastu iz tišine jed- 
nako kao što zvuci izlaze iz grudi dragocjenog 
glazbila, tiha i nujna pjesma iz grla mlade dje- 
vojke i bistre kaplje iz vrela skrivena u lišću. 

O plahe ljubice u šumskom polumraku i ti- 
šini! U šumi, u tom ogromnom i tihom samo- 
stanu ptica kade one svoje mirise pod spo- 
kojnu, zelenu kupolu lišća 1 sretan onaj mudri 
šetač koji prolazeći stazama, čuva šumsku ti- 
šinu, i opojen mirisom ljubica izvodi na šetnju 
najljepšu i najotmjeniju ženu — svoju dušu. 

O tužne jesenske krizanteme na grobovima! 
One stražare mir mrtvaca, koji u svojim lije- 
sovima kao u mračnim zatvorenim kočijama 
putuju, putuju polako pod zemljom, a kočije 
vuku mudri i šutljivi crvi. Putuju, putuju pod 
zemljom mračne kočije lijesova, putuju bez 
sunca u gluhoj i teškoj tišini, dok se ne ras- 
panu i ne izbace skelete svojih umornih put- 
nika, i vrate ih zemlji iz koje su nikli. 

O tužne jesenske krizanteme na grobovima! 
One su tužnije od soba bez prozora i od pro- 
zora bez stakala kroz koje ulazi kiša, pa kada 
i one umru, ostanu grobovi prazni i pusti kao 
vrtovi nakon tuče, kao pragovi izgorjelih kuća 
i kao kolijevke umrle djece. 

blaženo cvijeće pokraj gorskih potoka! 
Ono veselo dršće na vjetru i cio dan gleda 
kako potok odlazi daleko nekamo u modru da- 
ljinu, da vidi taj opasni, a ipak tako lijepi 
svijet. A potok mu cio dan pjeva o spokojnu 
životu gore, o velikim hrastovima, koji razgo- 
varaju s oblacima, i o malenim gljivama, koje 
pod svojim hladnim suncobranima cio dan raz- 
govaraju s mudrom i smirenom zemljom. 

blaženo cvijeće kraj gorskih potoka! Ono 
veselo prati putove potoka i gledajući cio dan 
u bistre i brze valove, dobiva zjene čiste i ve- 
dre kao oči bistra djeteta. 
: blijede i beskrvne pelargonije na prozo- 
a are One su uvijek pokrivene pra- 

Ž ržljave kao rahitična djeca, pružaju 
k suncu slabe ruke svojih stabljika. No ono je 
daleko i u igri s oblacima, batitovhna i pala- 
ćama, posve je zaboravilo na jadne pelargonije 
na prozorima i na ljude, koji iza njih stanuju, 
i pelargonije uzalud pružaju svoje beskrvne 
Prstiće u visinu, kada ih siromaštvo poput olov- 
nih utega vuče u mrak i Propast. Siromaštvo 
izraste iz mraka, živi u njemu i u njemu i 
umire, i pelargonije su jedini ukras na sivom 
i razderanom barjaku siromaha koji nemirno 
vijori i šumi iz vijeka u vijek. 
Pi glede i bes rvne pelargonije na prozo- 

maha! Kao da žele sakriti siromaštvo 


vlažnih njihovih soba, zastiru njihove prozore, 
a kad ih već ne mogu sačuvati od bijede, a 
ono da ih barem malo uljepšaju i pokrpe. Jer 
svi mi živimo od krpanja i krparenja, i čitava 
je zemlja jedna stara, pokrpana košulja na ko- 
joj je već toliko zakrpa, da već ni nema mjesta 
za nove. = : 

O jadno cvijeće u vrtovima bolnica! Ono je 
zaplašeno i nemirno, jer vječno gleda tužne i 
zamagljene zjene bolesnika, koji ne vjeruju 
zdravim ljudima, a smeta ih njihov veseli 
smijeh, pa svoje. boli povjeravaju cvijeću u 
bolničkim dvorištima. Ti su cvjetovi ispovjed- 
nici bolesnika, njihovi jedini tješitelji i drugo- 
vi, a pošto su im bliži od zvijezda na nebu i 
od ptica u šumi, bolesnici im povjeravaju svoje 
tajne, nade u ozdravljenje i čežnju za životom. 

O jadno cvijeće u vrtovima bolnica! Koliko 
nemirnih očiju mora ono da gleda, koliko uve- 
lih obraza, koliko upalih grudiju. Pa i samo 
sunce kao da u bolničkom dvorištu slabije sja 
i kao da je omotano crnim florom. A mirisi 
karbola koji se polako šire iz bolničkih soba 
padaju na cvijeće tužno poput mraza i ono se 
nikada ne može od straha oporaviti. Strah pro- 
lazi bolničkim sobama danju i noću poput lu- 
dog vjetra, jer smrt bubnja tankim i košćatim 
prstima po staklima prozora, kuca u bijelim 
urama na zidu bolničkih soba i penje se sa ži- 
vom termometra u opasnu visinu. 

O jadno cvijeće u vrtovima bolnica! 

O umorno i dimom omamljeno cvijeće. na 
stolovima noćnih lokala! Ono je uvijek pijano 
od dimova mnogih cigareta, od cilika gusala 1 
tužnih pjesama blijedih sviračica. To cvije- 
će visi tužno iz vaze kao slomljeni vratovi ma- 
lih ptica i miris mu je oštar i gorak kao miris 
mrtvačkih svijeća. Ono sluti da su ljudi koji 
ovamo dolaze nesretni, pa da glasnom vikom. i 
pjesmom nastoje ušutkati u sebi najtužniju 
pjesmu na svijetu — pjesmu samoće... — 

O umorno i dimom omamljeno cvijeće na 
stolovima noćnih lokala! Ono bdije čitavu. noć, 
a spava danju, kad su separei tihi i mračni kao 
kajite potonulih brodova. O, kako čezne onda 
sunce za cvijećem kada visoko, visoko nad gra- 
dom spokojno okreće zlaini. kotač svog. mlina 
i melje marljivo toplinu i život. No cvijeće u 
noćnim lokalima spava u mraku i debele za- 
vjese na prozorima kriju pred njim modri dan, 
bijele oblake i zelene aleje. O, to jadno 
Mk iradosniji ukras 

vijeće je najtužniji i najrado : 
ove naše siva i E moe zemlje. Ono nam daje 
nade, da će zemlja jednom ipak dobiti drugo 
lice, jer ovo koje ima sada, razbijeno je 1 Izga- 
ženo, kao bojište puno tragova, kopita 1 čiza- 
ma. Cvijeće nam veselo domahuje svojim šare- 
nim barjačićima i kao da nam vel: 

>Ljudi, ne zdvajajte i ne gubite nade! Za 
lakim i nabubrenim proljetnim oblacima. krije 
se vaša sudbina. I jednog će dana stupiti pre 
vas i dati vam tišinu, mudrost 1 ljepotu. Možda 
vi još niste dostojni čista života, kojim mi ži: 
vimo. Usavršujte se dakle, odbacite mržnju U 
ubojničke misli, pa kada jednom, u ranu zoru, 

uzmognete nasmiješiti se našim smijehom, ne- 
dužno i vedro, postat ćete i vi cvijeće. Ali to je 
još daleko, daleko, dalekol 

Vjekoslav Majer 


IZ EORISPONDADC IE VATROSLAVA 
JAGIĆA 


Dva pisma dr. B. Livadiću 


.. Nadopunjujem bogatu korespondenciju ve- 
likoga našega slaviste Vatroslava Jagića s ova 
dva pisma upućena na moju adresu. 

Prvo iz g. 1911. glasi: 


Beč 15. 11. 1911. VIII/1 Kochgasse 15 


Dragi gospodine doktore! 

Vi očekujete od mene za Savremenik jedan 
novi rad. Ali što ću Vam ja, kada toga u mene 
nema. Moji su radovi sada, kao gotovo uvijek, 
koncentrirani u suhoparnoj slavistici, kojoj u 
Savremeniku nema mjesta. Ta kod Vas se dosta 
filolozi prepiru oko Braniča, i time hrvatskom 
jeziku više škode no koriste. 

Mjesto novog »rada« šaljem Vam evo jednu 
crticu iz mojih uspomena. Pročitajte je, da vi- 
dite, pristaje li to u Savremenik. Ne bih htio 
da mi se prebaci da sam garrulus senex ili da 
se hoću da hvalim sam, kad me neće drugi. Ako 
nadjete, da moja crtica nema interesa za širu 
publiku, molim Vas, pošaljite mi na moj ra- 
čun rukopis natrag. Kad sam već napisao, neka 
stoji. 

Ako pak mislite, da ova crtica neće nauditi 
Vašemu »Savremeniku«, van što će gdjekoji 
kafanski badadžija nad njom prelomiti svoj 
štap od jezika, tada bih želio da je naštampate 
u jedan mah, jer takove malenkosti gube 
svaku zanimljivost, ako ih ne možeš odmah od 
kraja do kraja pročitati. Drago bi mi bilo, da 
dobijem jednu korekturu. Ne bojte se, niti ću 
što dodavati niti što mijenjati. 

Molim Vas, da to primite s moje strane kao 
znak dobre volje, da Vam se čime god odazo- 
vem. Rusi kažu: Ha HtTb u cyna HETE 


Vaš 
V. Jagić 


Drugo je iz ratne g. 1915. i glasi: 


Payerbach, Niederčsterreich 
9/9 1915 


Mnogopoštovani Gospodine! 

Neki mi je dan došao 7—8 broj Vašeg »Sa- 
vremenika«, u kojem sam sa_ velikom nasladom 
pročitao »Ljubav lajtnanta Milića« našeg um- 
nog Gjalskoga. Njegova pripovijest kosnula se 
tim više mojeg srca, što govori o Varaždinu i 
varaždinskom groblju, kuda i mene jednako 
vuče ucviljeno srce ka grobu moje nezaborav- 
ase neprežaljene žene. Ali novi broj Vašeg 
“asopisa podsjetio me na dužnost, da uplatim 
dug za ovu godinu. Bio bih to već prije uči 
nio, ali sam jednako čekao, ne će li u Ogl Sie 
biti spomena i o društvu hrvatskih književnika, 
koje je donekle bilo solidarno sa »Savremeni- 

kom«. Ali to društvo kao da ne postoji više. Ni 
zar je raspušteno, kao na pr. Matica Sloven- 
ska? Čudne li nagrade za hrabrost i krv što Je 
prolijevaju Hrvati i Slovenci! m. 

Sa strahom pomišljam o velikim gubitcima, 
što će se otkriti nakon tog strašnog rata u re- 
dovima naše inteligencije, naše literature ,1 
nauke. A hoće li se vratiti slobodno iak: 
našeg duševnog i političkog života? Svakojaki 
znaci, što se već sada pomaljaju, ne slute na 
dobro. Dao bog, ne obistinio se moj starački 
pesimizam. : . 

sme moj srdačni pozdrav, ustrajte na 
radu! 


Vaš veliki poštovalac m 
V. Jagić 


Na omotu ovoga pisma stoji ova pompozna 
Jagićeva adresa, koja je u ono ratno vrijeme 
trebala očito da osigura put pismu do njegova 
adresata. Ona glasi: 


Absender: 
Hofrat Dr. V. Ritter von Jagić 
Mitglied des Herrenhauses 
d. Z. in Payerbach 
B. Livadić 


IZLOŽBA VEŽE I KOPAČA 


U Ulrichovu salonu u Zagrebu izložili su 
svoje radove mladi slikari Mladen _ Veža i 
Slavko Kopač. Uvijek se na takove izložbe ide 
s izvjesnim interesom, jer se nikada ne zna, 
što će nam mladi pružiti nova. Premda su i je- 
dan i drugi već otprije poznati kao najbolji 
đaci Vladimira Becića na našoj Umjetničkoj 
Akademiji, ipak je njihova izložba donijela 
iznenađenje. 

Već na prvi pogled mogao se razabrati sna- 
žan slikarski talenat, koji izbija iz pojedinih 
slika. Talenat pun erudicije i impulsa mla- 
dosti. Zaplovivši posvema u impresionističke 
vode, oni su upravo revolucionarno provodili 
svoje slikarske motive do skrajnosti. Dok u 
nekim slikama (Iza ograde, 1957, itd.) prevla- 
dava socijalna nota, koju unose u svoje rado- 
ve, u drugim motivima (Dama u bijelom, Opu- 
stjela djedovina) oni se oba posvema slikarski 
izživljavaju. Boju pretpostavljaju formi, koju 
na nekim motivima upravo zabacuju. Oni su 
u prvome redu slikari, a onda tek dolazi kod 
njih na red risački momenat. Boje su im tam- 
ne, motiv u 90% slučajeva s jako naznačenom 
socijalnom notom, koja možda malo negativno 
djeluje u slikarskom smislu, a u načinu izra- 
žavanja polaze za svojim velikim uzorom — 
Miroslavom Kraljevićem. 

Danas umjetnost nije više larpurlartistička; 
danas se od umjetnika zahtijeva, da bude su- 
dionikom u svim zbivanjima, koja se zbivaju 
oko njega, da osjeća onako, kako osjećaju 
ljudi, koji ga okružuju i da pokuša taj život 
dati onako, kako ga on gleda i kako ga on tu- 
mači. Sam Veža na pitanje, kakav idejni stav 
zauzima u slikarstvu, odgovorio je: »Živim u 
doba, kada se Evropom i čitavim svijetom zbi- 
vaju svakovrsni krupni događaji i značajne 


rturbacije. Vjerujem, da moja ge- 
neracija od svih .dosadanjih ima najmanje iz- 
gleda u malo bolju budućnost. Razapinju Je na 

istrašnijoj raskrsnici, a ona neiskusna i mla- 
najstrašnijoJ 1. 1 
da u dilemi luta bez stvarnog ideala krvareći 
kroz šikare današnjeg poretka, a da je nitko 
ne sažaljava. Jedno ću vam samo reći: moje 
slikarstvo biti će protest protiv brutalnosti, za- 
hirenosti i nepravičnosti društvenog poretka, 
kao i protiv ljudskih ličnosti, koje se nalaze 
pod okriljem naroda ili zakona, a krvnici su 
kulturnosti i protivnici bujnosti  individuali- 
teta, koji mora da je sinteza svoje okoline.« A 
na pitanje o svome stavu s obzirom na sam 
artizam, odgovorio je: »Industrijalizacija i mi- 
litarizacija duha ukotvila_je psihom megalo- 
manstva među građanima. Drži se, da je umjet- 
nost, napose muzička i likovna, izgubila ili 
uopće nije ni imala veze sa stvarnošću. Veliki 
sukob vodi se između umjetnika i publike. 
Umjetnik ima više kulturnog smisla, više lju- 
bavi i više emocija, a publika više autoriteta u 
sredini. Za čistu umjetnost nema pravog poi- 
manja. Ona je dangubarija, a umjetnik je pro- 
bisvijet i destruktivni elemenat.« 

Vežino poimanje života i stvari je suptilno, 
psihološko zagledavanje u boju i zrak, a kari- 
katura njegovih lica, karaktera i oblika je sa- 
žalno i satiričko potencirano kucanje na vrata 
čovječje svijesti za stišavanje strasti. Život je 
ova dva mlada umjetnika naučio gledati kroz 
tamne naočari na svijet. Oni su za sada još 
mladi, u njima se budi revolta protiv prilika, 
u kojima žive, protiv nesređenosti, koje vla- 
daju u svijetu i protiv rastrovanosti. U svakom 
pojedinom času, kada bi htjeli. da se dignu 
malo više iznad krute i uzvitlane stvarnosti, za 
koju se ne može reći, da li je bijela ili crna, 
crvena ili zelena, osjećaju, kako ih prilike pri- 
tiskuju i vežu za tlo. 

Veža je impulzivniji od Kopača; tempera- 
mentniji 1 borbeniji. Po veličini svoga talenta, 
po načinu gledanja na svijet i po snazi izra- 
žaja oni su nekako jednaki. Mogli bi utvrditi 
samo jedno, i to, da je Kopač zatvoreniji, da 
Je u njega individualitet razvijen jače (Dama 
u bijelom, “toporteji) nego u Veže, koji opet 
unosi u svoje slike jaču socijalnu notu, a za 
ednoga i drugoga u prvome redu postoji — 
oja. Sto se tiče čistoga kolora, mora se dopu- 
stiti, da je tu slikar posvema slobodan i indi- 
ia samo mora paziti, da na platno ne 

ode čista boja, jer između objekta, koji se 
Crta, i slikara postoji još nešto, a ta je — zrak. 
.Zrak_ mora biti nacrtan; on je doduše nevid- 
| oli osjetljiv. Ako ga mi osjećamo u pri- 
na, alaklo mo ga osjetiti i na platnu. Ta azur- 

, na pona daje slici često puta 
ed dl S. u doista čini onakovom, kakova 
iarislike ipičnom, s jasno iznesenim karak- 

ama motiva i harmonijom boja. 
ća Kk ja oznake impresionizma. O njemu 
Zadi. Poslije Marani da više nema što nova ka- 
ića i Krali laneta, Courbeta, pa kod nas Ra- 
je jesan i Jevića pojam impresionizma postao 

Jasan 1 strogo određen, ukoliko uopće ova- 


društvene pe 


kvi pojmovi, kao što je impresioni 
biti strogo određeni. Imjesaiorikan oh no. 
trem, kako su ga mnogi pokušali nije eks- 
: Oo E: lOg1 pokušali tumačiti: to 
je samo više ili manje uspjela iskrenost dana 
onako, kako se gleda na svijet. B 
. Mnogi su naši mladi slikari zaplovili u čisto 
impresionističke vode (Šimunović i dr.), jer su 
na tome području mogli najbolje naći oduška 
svome intimnom izživljavanju. Taj isti slučaj 
pi pio i kod ove dvojice mladih slikara. 
ni pokušavaju gledati na svijet svojim vla- 
stitim = — pa makar ti posle bili 
te pika još dani kroz Kraljevićeve naočale. 
Međutim — ne znači to ništa negativno. Svatko 
imade svoj uzor, a tek godinama i godinama, 
kada se konačno i definitivno izgradi ličnost 
umjetnika, on bez velikih perturbacija postaje 
svo]. 
Veža i Kopač našli su svoj slikarski izražaj 
u impresionizmu. Usprkos toga, što je ta iz- 
ložba njihov prvi javni nastup pred slikarskom 
publikom (protiv koje se Veža buni), ipak su 
donijeli nekoliko platna, koja bi trebalo sa- 
čuvati za galeriju. Kopačeva »Dama u bije- 
lom«, pa vanredno fin i decentan Autoportret, 
gdje iz tamne, zamagljene pozadine proviruju 
isto tako tamna i zamagljena dva oka i čelo 
povučeno jednim zamahom, kao da se čas prije 
povukla preko njega ruka i uklonila vlasi, iz- 
raz su snažnog slikarskog talenta. Perspektiva 
se na nekim slikama uklanja, linije se izvlače 
oštre, kao da to uopće nije slika, nego tek 
skica, čovjek tek uhvaćen u pokretu, motiv još 
sav prožet lazurnom prozirnošću zraka i svjež 
(Veža: Opustjela djedovina), kao što je i riba 
još svježa i vlažna, tek što je izvađena.iz vo- 
de, i sva je pažnja posvećena boji. Boji i onom 
prvom utisku, koji su imali, kada su zapazili 
traženi motiv. s . 
Na izložbu su istupili s velikim brojem slika 
i ispunili čitav Ulrichov Salon. 
Zlatko Milković 


ISTINA O PRVAKU HRVATSKOGA 
PREPORODA 


Dr. Franjo Fancev: Janko grof Drašković prije 

god. 1832, Ljetopis Jugoslavenske akademije zna- 

nosti i umjetnosti za god. 1936./37., sv. 50., str. 
177—203. Zagreb 1938. 


Hrvatski preporod, t. zv. ilirizam, vrlo je 
važno i iniepešandstt razdoblje u književnoj 
povijesti hrvatskoga naroda. S njime : se ba- 
vili i proučavali ga ne samo mnogi naši povje- 
sničari i književni historici, nego 1 strani na- 
učenjaci. Kako se prije 1 sve do vajavvijege 
vremena podavalo drugo značenje hrvatskome 
preporodu u političko-kulturnome pogle, de 
zumljivo je, da je studija sveuč. prof. na 
nje Fanceva kao uvod u XII. knjigu ka ge 
iine »Građe« izazvala mnoge komentare. a 

ancev nije stao kod to a. Rijetkom mar li: 
vošću i učenjačkom erudicijom pokušava oh- 
jasniti mnoga pitanja i predmete, u su da # a 
od životne praktičnosti, ispravlja 1 riva a a 
mišljenja pojedinaca i izvjesnih skupina, kori- 

gira netočne konstatacije i nemilosrdno odba- 
cuje besavjesna prepričavanja. Kao profesor 
zagrebačkoga sveučilišta već dulje vremena 
djeluje u tome pravcu, pa je ne samo obogatio 
hrvatsku literarnu historiju vrijednim naučnim 
doprinosima, već je sa svojim istraživanjima i 
dokumentarnim pronalascima protumačio mno- 
ge naučne probleme i reformirao mnogi usta- 
ljeni. sud i netočne hipoteze. 
. Najnoviji Fancevljev naučni prinos hrvatskoj 
literarnoj historiji je značajna studija o ne- 
sumnjivom ocu, vođi i prvaku hrvatskoga pre- 
poroda grofu Janku Draškoviću, a pisana je 
strogo naučno, i to prema poznatoj literaturi i 
dokumentima. Ni o kome se hrvatskom javnom 
i kulturnom radniku prijašnjih godina nije to- 
liko bajalo i zlonamjerno prepričavalo kao o 
grofu Janku Draškoviću. Razlog je taj, jer je 
preporodna generacija nazrijevala u Janku 
raškoviću faktičnog oca i starješinu prepo- 
roda. Gajeva je pojava time bila zasjenjena, 
jer mu je rad bio čisto publicističkoga karak- 
tera, pa »u poznatoj svojoj slavičnosti možda 
je Gaj imao najviše interesa, da o Janku počnu 
kružiti bajke i pripovječice, pa su onda s vre- 
menom sasvim zasjenile i pomračile svijetao 
lik oca i vođe hrvatskoga preporoda grofa Jan- 
ka Draškovića«. (Str. 201—2.) 


Kao što svi vođe i predvodnici u nekim na- 
rodnim epohama imaju svoje biografe, tako je 
imao i Janko Drašković. Ali njegovi su biografi 
nekritički i bez ikakve svijesti o historijskoj 
odgovornosti navodili o Janku Draškoviću ono, 
što uopće nije bilo, i time zaveli cijelu našu 
kulturnu javnost u zabludu. Te su se nekritič- 
nosti povlačile sve do pred kratko vrijeme, 
premda je na njih već 1914. god. upozorio dr. 
Tomo Matić s prilogom, koji je predstavljao 
dokumentirano istraživanje Jankove mladosti. 
Život i javno djelovanje grofa Janka Draško- 
vića od 1852. god. pa dalje uglavnom nam je 
poznato; ali do 1852. god. je nepoznato, ne- 
jasno i protkano mnogim bajkama i pričama. 

ancev se u svojoj najnovijoj radnji specijalno 
osvrće na to životno razdoblje Janka Draško- 
vića i osvjetljuje ga sa svih poznatih i pristu- 
pačnih strana. 

Grof Janko Drašković rodio se u Zagrebu 
20. X. 1770. god. U prvoj mladosti živio je izvan 
Zagreba, ponajviše _na dobrima Brezovica i Re- 
čica, pa u Glini. Boravljenje u nekajkavskoj 
govornoj domeni učinilo je njega štokavcem 
već rano, te je i u svojoj mladosti pjevao pje- 
sme na krajiško-štokavskom dijalektu. O Jan- 
kovu školovanju Fancev zna sigurno, da mu 
ime ne dolazi ni u štampanim ni u rukopisnim 
popisima redovnih učenika zagrebačke arhi- 
gimnazije, kao što nije bio imatrikuliran đak 
ni bečkoga sveučilišta ni Theresianuma. U voj- 
ničkoj je službi aktivno učestvovao od 16. V. 
1787. do 31. XII. 1792. god. Poslije toga poče 
se baviti javnim poslovima, kao svaki velikaš. 
Kako je često pobolijevao, boravio je van Za- 
greba, tako da ni u prvoj općoj insurekciji nije 
sudjelovao. Do 1811. god. bio je Janko u Hr- 
vatskoj, pa ni za Napoleonove Nirije nije bje- 

žao, već se »svojoj Hrvatskoj tri puta stavlja 
na raspoloženje, da se za njenu slobodu bori 
baš protiv Napoleona i njegovih francuskih ar- 
meja« (str. 190). Stoga su krive tvrdnje, da se 
»Jankova pojava u Hrvatskom preporodu može 
1 mora objašnjavati samo francusko-revolucio- 
narnim utjecajima, primljenim u samoj Fran- 
cuskoj« (str. 181), kao što se ima smatrati svo- 
jevoljnim tumačenje o nekoj francuskoj ori- 
Jentaciji kod Draškovića. (Prof. Skok u fran- 
cuskoj reviji »Le Monde Slave«.) Drašković je 
bio u Parizu godine 1808., i to na svadbenom 
putovanju, pa prema tome onda nije mogao 
tamo rasipno živjeti i držati mnoge ljubavnice, 
kako neki hoće. Provođenje bezbrižnoga vla- 
stelinskog života bilo mu je dosta oteščano 
zbog nesređenih ekonomskih prilika. Janko se 
kreće između Požuna i Beča, a od godine 1816. 
nije odlazio nikamo na dulje vrijeme. Prigo- 
dom boravka kralja Franje i kraljice Karoline 
u Zagrebu 1818. god. Janko je u Hrvatskoj. Po- 
sveta Ljudevita Jelačića 1824. god. potvrđuje 
Jankovu nazočnost u domovini i njegov nepre- 
stani rad i aktivno sudjelovanje u saborskim 
raspravama u Zagrebu i Požunu. Iz svega toga 
izlazi, da je Jankov boravak u Hrvatskoj do 
godine 1852. faktičan, i da o tome nema više 
nikakve sumnje. 

Kroz to vrijeme Janko se družio s najpro- 
minentnijim duhovima u hrvatskom političkom 
i kulturnom životu. Podržavao je veze s bi- 
skupom  Vrhovcem, kanonikom i profesorom 
Markom Mahanovićem, profesorom političkih 
znanosti Ljudevitom Jelačićem Bužinskim, aka- 
demskim profesorom domovinske povijesti i 
književnikom Nagy Antunom i dr. Kod Janka 
je prema tome bilo ne samo oduševljenja i za- 
nosa, nego i smisla i zanimanja, ljubavi i razu- 
mijevanja za književnost, umjetnost i glazbu. 
U mlađim danima i sam se okušao na pjesnič- 
kom polju, pa je tako bio i objekt i subjekt 
hrvatske dopreporodne poezije. Pjesme ga pri- 
kazuju kao žarka rodoljuba i iskrena prija- 
telja, što i sam u epigramskim stihovima izri- 
čito potvrđuje. (»Ja sam zadovoljan — da sam 
Hrvat rođen.<) Mladenačka Jankova poezija je 
ljubavna; a kad je Janko i poslije 1835. god. 
opet propjevao, prof. Fancev izričito i točno 
napominje: »...ne pjeva on. (Janko) prema mo- 
tivima mladih preporoditelja, već nadovezuje 
na motive one hrvatske poezije, s kojom je ra- 
stao i živio u svojoj mladosti.« (Str. 200.) Kul- 
turna orijentacija i naobrazba Janka Draško- 
vića dovoljan govori i nepobiino pruža još je- 
dan dokaz više Fancevljevoj naučnoj tezi o 
autohtonosti hrvatskoga preporoda. To drugim 
riječima spominje i Vjekoslav Babukić, prvi 
Jankov biograf, to svjedoče i stihovi iz Mažu- 
ranićeva soneta: . <. 

Zamiču u tmine, i sam još jedan viri 

kao luč iz tmina, koj nam oce kaže, 
a taj je Janko, 0, poštujie ga Iliril 


Očinski štujte luč očinske snage 
i na njem pal'te srca, 'er što je draže, 
neg motrit oce i sliedit njihove trage? 


Po ovome zaključujemo, da su i suvreme- 
nici častili grofa Janka Draškovića i da među 
njima »najveću slavu zasluži domorodni stare- 
šina grof Janko Drašković« (Dragutin Seljan), 
)a su mu prema tome i davali onu važnost, 
Pola ga ide, i podali znaćenje, koje je svojim 
nesebičnim i rodoljubnim radom zaslužio. 

Prigodom 82-godišnjice smrti (+ 1856.) hr- 
vatskoga preporoditelja grofa Janka Draško- 
vića, prof. Franjo Fancev je najbolje uskrisio 
lik starca Janka u našem sjećanju, izdignuo ga 
iz zlonamjerno raširenih bajki, rehabilitirao 
mu ime, čast i zasluge, raspršio besavjesna 
prepričavanja i ispravio neka mišljenja dosa- 
dašnjih kulturnih povjesnika (Kukuljević, Smi- 
čiklas, Prohaska, Ježić, Herceg i dr.). 

Branko Krmpotić 


KNJIGA STIHOVA BEZ LIRIKE 
Zdenko Štambuk: Mrzim 


Zdenko Štambuk, autor zbiraka pjesama »iz 
kuteva« (1932.) i »kroz stvarnost« (1954.), javlja 
se i trećom zbirkom »mrzim«. Sve tri zbirke 
predstavljaju rad od devedeset i šest pjesama. 
To je priličan broj i po količini dovoljan. da bi 
se o piscu moglo i smjelo nešto reći. Ta koli- 
čina 1 šestgodišnja usirajnost u radu i jest 
glavni povod ovoga, što je napisano. 

Slučaj Zdenka Štambuka je poučan. To je 
slučaj čovjeka, koji je nešto pročitao i nešto 
zna; koji misli, da nam ima nešto reći i da će 
io najbolje reći lirskom pjesmom. Njegove nam 
zbirke, međutim, veoma jasno pokazuju. da za 
pjevanje nije dosta imati silnu volju spojenu 
s velikom načitanošću i ličnim ideološkim raz- 
računavanjem. Hijeti pisati stihove i imati mo- 
gućnosti, da se ti traženi stihovi objave, još ne 
čini te stihove stihovima ni takve pjesme pje- 
smama. Da pjesma bude pjesma, ireba znanju 
i vještini dodati još nešto: ona treba da nas 
se dojmi, treba da u nama ostavi utisak. da 
izazove neko uzbuđenje i kakvu-takvu reak- 
ciju. Nije važno, da li pristajemo uz pjesnika 
radujući se njegovim mislima i nalazeći u nji- 
ma potvrdu svojih; ili uživamo u ritmu i zvon- 
kosti stihova, ne obraćajući pažnju na sadržaj: 
ili se pjesmi veselimo kao pejzažu, kao kakvoj 
slici, ne misleći ništa naročito ni određeno: ili 
se prepuštamo maštanju i sanjarenju, koje je 
izazvano čitanjem; ili se bunimo protiv izre- 
čenih misli, uvjereni, da je sve to zabluda i da 
su naše misli, potpuno suprotne njegovim, kud 
i kamo pametnije i ispravnije. Sve to nije 
važno. Glavno je, da su nas ti stihovi obuzeli, 
da su u nama pobudili neka osjećanja, ana- 
logna pjesnikovim ili ne — svejedno je. Onda 
je tek to pjesma, i o tim se stihovima može g0- 
voriti kao o pjesmi i raspravljati o njenoj ve- 
ćoj ili manjoj vrijednosti. 

Uzmimo sad zbirku »mrzim« i čitajmo. Idu 
stihovi jedan za drugim, nižu se pjesme jedna 
za. drugom, a sve nas ostavljaju hladnim. 
Bljesne tu i tamo po nešto, u pojedinim sti- 
hovima, nešto se u nama gane i dirne nas, ali 


već idući trenutak sve je opet prazno, i mi na- 


stavljamo mehaničko čitanje stihova. I tako 
ide sve do kraja. Dočitali smo, a ničim se no- 
vim nismo obogatili. Razmišljam, zašto nas ta 
knjiga. tako malo obuzima i zašto nas gotovo 
uspavljuje. 1._opet Je uzimam, pa je pročita- 
vam. Opet ništa. Baš ništa. Od svih trideset i 
šest pjesama ove zbirke među pjesme može se 
ubrojiti samo »akvarel« pa donekle »kristal«, 
a mogle bi se možda i »na granici«, da nema 
onoga čudnog zadnjeg stiha: 


i zaliće krvlju stijene u gori 
i rijeku dolinom 


i »čežnja«, da nema druge strofe (koja je ne- 
otrebna) i zadnjeg stiha treće strofe (koji ne 
Ecžnje ništa). To su mu najbolje. A ostale su 
samo riječi, riječi i ništa više. Često i besmi- 
sleno poređane riječi. Sve pjesme počinju jed- 
nim, nastavljaju drugim, a svršavaju nečim, 
što nismo očekivali i što ne stoji ni u kakvoj 
vezi s početkom. — Nejasno nam je, kako je 
uspio da sve to spoji u jednoj pjesmi. Na koncu 
čovjek niti što zna niti osjeća što drugo, osim 
zbunjenosti. Ili, možda, umora. To je zbirka 
nabacanih stihova, misli, poređenja, slika i 
riječi, čitavo more riječi, ali sve to nije sraslo 
u organsku cjelinu, da bi nas se moglo dojmiti. 
Svuda se osjeća namještenost, izvještačenost i 
napor oko traženja kakvog neobičnog poređe- 
nja, — i sve djeluje zbrkano, izlomljeno i ne- 
uravnoteženo. Pored lijepih, čak vrlo. lijepih 
stihova, ima, katkad neposredno iza njih, gru- 
bih i nezgrapnih: 


zvone zvona uskrsnuće starih pobuna 
na mostu sopti astmatičar stari ford 
(uskrsni madrigal na mostu) 


ili X 
prolazim na bijelom Poni ulicama historije 
i 


drnče lonci i kante bici zvone 
(proslava) 


Pored stihova kao: 


dim oblači semafore 
pjenom draganja 


marširaju cestom u drvoredu bagreni : 
(putovanje) 
ili 


negdje na šetnji pod arkadama šume 


ljeto se s jeseni pari . 
naći će u jutro šumari 


posvuda krvave boje (rastanak) 


ili 
pred zoru kroz sivu kostrijet pokojnika 
putuju lampe u maglu 


(jutro na ulici velegrada) 
ima i ovakvih stihova: 


volovi vuku kola steonu kravu 
o bremzom ko repom maše 

i nose svoje uzbibane dojke 
muzare snaše 
steona_ krava prestaće da maše repom od 
i 2 bremze 
stjenica će na čas uvući se u dušu 

i onda kad zaslini suton vrh prvih šljivika 
preći će volovi lijeno bolesnim mostom 
preko seoske Temze 


(povratak selu kraj grada) 
ili ovakvih: 


lepeza sunca nad brijegom robovsko tjeranje 
muha 
i brijeg istočni nabob pagoda viđenje noćno 
oholi ponos i sila 
prezire dolinu našu 
što kleči i puže ko pred idolom puk 
i ljubi mu svemoćne noge 
: (buntovni suton) 
ili : E : 
samo što mi prolazimo s našim zrelim irbu- 
sima 
i ostavljamo tragove ljubavi na papirnatim. 
ubrusima 
iz kojih je pred nama pio sifilis 
i majka jednog djeteta 
i žena jednog snoba 


i ja i ona 
(ljubav u automatu) 
ili 
jer je ubijen jedini čovjek kog više nije 
(korizma) 
dakle, pored zgodnih stihova, ima ih, koji 


uopće ne zaslužuju to ime. Razlog, zašto se tu 
nalazi tolika zbrka i nesuglasnost, naći ćemo, 
mislim, kod samoga autora, u sastavu njegova 
unutarnjeg života. Mnogo je čitao. A kao i kod 
svakoga čovjeka, bude i kod njega trenutaka, 
kad ga osjećaj obuzme i kad mu se neki prizor 
iz stvarnosti prikaže neobično jasnim i slikovi- 
tim. Potpomognut asocijacijama pročitanog, da- 
je tu i tamo uspio izražaj. Ali čas zatim mašta 
ga izdaje, blistave predodžbe opet postanu mut-- 
ne i općenite, i nastavak pjesme je konstruk- 
cija uma, pričanje općenitih i svima poznatih 
stvari običnim jezikom, ukoliko nije jedno- 
stavno obmanjivanje nizanjem riječi bez ika- 
kve veze. 

Što se tiče nerazumljivosti, pisac veli, da je 
uspio »da usvoji neke elemente nadrealističkog 
izražavanja«. Da li je zaista uspio da »usvoji« 
te elemente, o tome bi se dalo govoriti kod ka- 
kvog pjesnika, koji nas se dojmio svojim pje- 
smama. A iz rečenog vidjeli smo, nadam se, da 
u cijeloj zbirci gotovo 1 nema poezije, a ko- 
liko je i ima, samo je odraz štiva. Štambuk ne- 
ma pjesničkog lirskog talenta, pa mu ga ne 
mogu dati ni nadrealistički elemenli izraža- 
vanja. da ni 

.Cini se, da ni on sam ne vjeruje u i 
vrijednost svojih pjesama. U fslisto pond 

predgovora« kaže: »ako zbirka ima u osnovi 
nešto nezdravo, to proizlazi iz prejake indivi- 
dualističke retrospektive, koja Pm (odi 
oslabljene izravne veze sa stvarnošću, ali tako 
sa svim svojim lošim i nezdravim stranama, 
zbirka »mrzim« ima da bude protest protiv 
jedne stvarnosti naše i moje«. Bi 

Protest. Jadan je to protest, koji se ne 
doima ni onoga, koji bi htio da u svemu tom 
vidi neki protest! Točno je jedino to, da je 
ona produkt prejake individualne retrospek- 
tive. I nadrealistička tehnika stvaranja na- 
stala je kod onih ljudi, koji nisu načistu sa sa- 
mim sobom. Ideologija vladajućeg sloja njima 
je bila usađena odgojem i učenjem. Ali život 
im je neprekidno nametao drugačije zaključke. 
Taj društveni položaj pjesnika odrazuje se u 
njemu kao unutarnja nesvijesna borba oko 
toga, da li da ostane pri dotadanjem shvaćanju 
i da zatvori oči pred stvarnošću, ili da prihvati 
novi pogled na svijet, koji donose oni odozdo. 
Čovjek, koji nosi u sebi tu nesvijesnu borbu, 
ima što da potiskuje, ima što da sublimira, i 
da u iracionalnom traži adekvatan izražaj svo- 
jih preokupacija. Tko jednom prevlada tu 
borbu i opredijeli se za jedan ili drugi nazor, 
taj nema više što da traži u iracionalnom, nad- 
realnom, i njegovo stvaranje postaje potpuno 
racionalno, realističko. : 

Pjesme su štampane samo malim slovima i 
bez interpunkcija. Odbacivanje tih pomoćnih 
znakova za jasnije izricanje misli čini mi se da 
je već zastarjelo. Ta je donkihotska faza po- 
bune protiv stvarnosti i kod nas prevladana i 
spada danas u historiju. Što se jezika tiče, 
smatram, da bi godine 1958. trebalo ipak malo 
više pažnje obratiti tome, da se u djelu, koje 
ima pretenzija da bude književno, ne čine ta- 
ko grube griješke kao što su: vjence, nedelj- 
nih, uvehla, lješove, splinuća?, gmiz?, da je 
da nađem, da je da robujem, prostrijelenom, 
čehnem, ljepkavo?, ukoran?, usmjeva?, pjetao, 
nedelja, klepova?, šinja, unešen, koljevka; 
nek žile tvoje uvenu stablo zimzelena (uvenuti 
je neprelazan glagol), otoci dime i spremaju se 
na daleku cestu (češki: cesta znači pui). 


Vjekoslav Pavešić 


KRUGOVI NA VODI 


Emil S. Petrović, Krugovi na vodi, Geca Kon, 
Beograd 


»Bol produbljuje naše saznanje o životu i 
približuje nas istini više od razuma. U bolu 
svaka riječ nosi u sebi kap krvi... Ali nitko te 
riječi ne voli da čuje...« 

Kratko i koncizno u ove tri rečenice, izva- 
đene iz teksta pod kraj knjige, dao je Emil 
S. Petrović svoj književni profil. Pored toga 
rezimirao je u njima sadržaj svoje velike no- 
vele »Krugovi na vodi« sažetije i konkretnije, 
nego na bilo koji drugi način. Petrovićeva 
književna fizionomija odaje u prvom redu čo- 
vjeka, koji vrlo intenzivno osjeća život, iako 
se ne nalazi u prvom planu borbe. Život je 
prožeo njegovu knjigu do posljednje rečenice 


karakter aktuelne kronike, u kojoj 
lo i užurbano prepleću ljudske sud- 
bine i tragedije. Petrovićeva koncepcija .boli 
stvarna je i duboko umjetnički  proživljena, 
iako nije originalna. Bol je onaj životni pokre- 
tač i regulator, koji oplemenjuje čovjeka i daje 
mu snage za novu borbu. Kroz bol čovjek du- 
blje i krvavije spoznaje sebe. »Ali treba biti 
najprije nesretan, pa onda istom doznati istinu. 
Istine nisu nikada vesele, vjerujte, i kad se 
otkriju, one zamrzavaju srca.« le rijeći, koje 
autor stavlja u usta glavnom junaku svoje 
knjige Aćimu Nenadoviću, ali kroz koje za- 
pravo govori on, uza svu svoju nesumnjivu 
predratnu rusku provenijenciju, zvuče. kao 
gorki akordi relativnosti i uzaludnosti čovjeko- 
va položaja u životu. Treba najprije mnogo 
bdjeti i mnogo patiti, treba krvariti za koru 
kruha i ponižavati se pred gorima od sebe, tre- 
ba proliti mnogo sramotnih, ogorčenih suza, 
dok se čovjek uzmogne osloboditi balasta u 
školi i u literaturi naučenih fraza o svrsi života 
i ulozi čovjeka u društvenu zbivanju, pa otvo- 
reno pogledati istini u oči. Ali to je tada već 
viši stepen čovjekova odgoja, do kojega je te- 
ško doći. Dok do toga dođe i dok steče tu dra- 
gocjenu spoznaju, koja ga preko noći dijeli od 
okoline, među kojom živi, čovjek gleda oko 
sebe, kako manje sposobni, ali više drzoviti od 
njega nesmetano uživaju život ne tarući glavu 
brigama, ima li taj život kakav viši smisao i 
otimaju li na taj način kome drugome mjesio 
u društvu. A tko može biti tako jak, da nikada 
ne pomisli na sebe; da onome, tko ga udari po 
jednoj strani lica, ne vrati istom mjerom, kako 
bi bilo logično i kako ljudi rade, nego da mu 
pruži i drugu stranu? Konačno, bez obzira na 
podrijetlo ove sentencije, to i ne bi imalo smi- 
sla. Čovjek je rođen u životu da živi, da radi, 
da se raduje, da se smije, plače i da se bori, a 
ne da bude mučenik. 


Blaga elegičnost Petrovićevih »Krugova na 
vodi« ipak je u biti konzervativna i neborbena. 
Životni slomovi i brodolomi mogu preformirati 
čovjeka, ali ga ne mogu prestvoriti. Put, kojim 
je pošao Aćim Nenadović s Nevenkom u knji- 
zi, nije jedini put, kojim je mogao i morao 
poći. Autor je dao svom djelu snažno naglašen 
sudbinski karakter, što možda nije najsretnije 
rješenje za ovu knjigu visokih umjetničkih 
kvaliteta. Život nije i ne može biti unaprijed 
određen, a kad bi i bio, ne znači, da se čovjek 
ne može protiv njega boriti. Nenadović se nije 
borio, iako Qu ima u svojoj ispovijesti puno 
lijepih riječi o sebi i svojoj borki koju shvaća 
odveć simplicistički, pa i naivno. Živ 
Nenadovićevoj koncepciji, ' 
vodi: »pojave se, šire, šire 
Iščeznuvši ostave za sobom 
i oplemenjuje čovjeka. Ali 
istog Nenadovića i istog autora, da na drugom 
mjestu formulira smisao života ovako mnogo 
točnije i mnogo određenije: >»Nemojte tražiti 
logike u životu. .Najveća greška je, izgleda, 
baš u tome: ako .je dva više dva četiri, onda.ne 
može biti tri. Ali ja vam kažem da je život, goli 


davši joj 
se zahukta 


) Život je, po 
nalik na krugove na 
i iščeznu bez traga«<. 
bol, koja pročišćuje 
to ni malo ne smeta 


život, ovaj vidite što se pred našim očima rađa 
i umire, nešto sasvim drugo. U njemu ne sa- 
mo što dva i dva mogu biti tri, nego mogu da 
budu i pet. i sedam, i deset, ako hoćete. Ra- 
zumijete? Nije život tu da se ravna po našoj 
tupavoj logici, nego da proizvodi, da rađa, da 
stvara« Koliko se to dvoje može složiti, ostaje 
na autoru, da nam on objasni. Sadržaj knjige 
sav je, u tim protuslovljima, koja su donekle 
objašnjena autorovim izvodom, da u životu ne. 
ma logike. Ali ako nema logike, ne može biti 
ni .one strašne sudbinske težine i prokletstva, 
oje progoni sva tri lica u noveli (Nenadovića, 
Nevenku i inženjera), a koje ima na mjesti- 
ma pomalo melodramski karakter. Tako naj- 
zad knjiga svršava automobilskom nesrećom, 
u kojoj pogibaju žena i kći, a inženjer gubi 
obje noge i u taj ishitreni, iako snažni zavr- 
šetak ubacuje autor ne naročito ukusno Nena- 
dovićevo proročanstvo o neumitnosti sudbine, 
koje se na vlas ispunilo. Šteta za prilično ori- 
ginalnu, iako ne najsretniju kompoziciju, koju 
je ovaj svršetak banalizirao i unakazio. 

Emil S. Petrović nije nevješt i nepoznat pi- 
sac. Za svoj prvi veći prozni rad i ujedno prvi 
roman, »Neznani junak«, dobio je dvije knji- 
ževne nagrade: Srpske kraljevske akademije i 
Akademije sedam umjetnosti. U novijoj srp- 
skoj prozi njegovo je mjesto jedno od boljih i 
uglednijih. Rodom Slavonac (iz Lađevca), on je 
brat istaknutog mladog dramatičara i prozaista 
Petra S. Petrovića, autora romana »Rođa« i 
»Mladi kurjak«, od kojih je prvi preveden na 
češki, i nekoliko knjiga novela i drama, od ko- 
jih je jedna (Oslobođenje Koste Šljuke«), do- 
živjela veliki uspjeh. »Krugovi na vodi«, iako 
opsegom prije novela, nego roman, što joj ne 
može ništa oduzeti od vrijednosti, predstavlja 
rad, koji može zastupati pisca. Novela je ispri- 
povijedana živo, interesantno, s mnogo digre- 
sija, koje su nekada upravo krasne, a ne sme- 
taju nikada, s mnogo lirike i opisa pejzaža, 
koji uvijek imaju originalnu autorovu notu, 
sva u jednom dahu i tonu, koji nije uobičajen 
u književnosti. Vrlo su lijepe ljubavne scene 
između Nevenke i Nenadovića, u kojima ima 
prave poezije i životne radosti. To je radost 
malog čovjeka, seoskog sina, koji se teško pro- 
bijao kroz škole mučeći se na različite načine, 
dok nije uspio sebi ra. slučajem) osigu- 
rati egzistenciju. Tada, kad ju je osigurao (ili 
bar, kad je bio uvjeren, da ju je osigurao), po- 
činje njegova tra edija. Rišući radost i tugu 
Petrović Je podjednako iskren, snažan, jedno- 
stavan i topal. Skoro svaka njegova dg a aa 
toliko je sažeta i promišljena, da bi se teško 
mogla zamijeniti drugom kojom. Noveli se m 
že zamjeriti blaga arhaičnost i TeLU remi mei 
iako se danas događa, može se Pana d , 
već naglašenoj paradoksalnosti u liku Kreme 
vića, pored onoga, što je već SaD dalaski. i 
se ne može sporiti pravi, pripovjedala ' a- 
rakter, koji čitaoca frapira. sao oja 
knjiga čita s takovim interesom i, tolškim &u- 
osjećanjem. Malo idealizirani i uHep jani Ne- 
venkin profil ostaje kao dojam, koji se ne 

može zaboraviti. Treba kod toga naročito na- 
glasiti već istaknutu autorovu osobinu, da na- 
ročito cijeni ljudsku bol i patnju, po čemu ova 
knjiga postaje humanistički dokumenat velike 
vrijednosti. Paćo moralna i erotska, katarza 
ljudska, to je Petroviću uzor. Pa i »treći« u Ne- 
nadovićevu bračnom trokutu, inženjer Marko- 
vić, ispočetka dosta karikiran i neprijateljski 
prikazan, oplemenjuje se kroz bol, u kojoj, kao 
u čudotvornoj | iz bajke, nalazi svoj pravi 
put i životni poziv. U svojoj ao izuzetne 
vrijednosti boli za ljudski život Emil S. Petro- 
vić najrječitije formira svoju književnu fizio- 
nomiju: 

»Zašto da se prezire srce ljudsko, kad ono 
zaplače? Zar plač nije jedna ljepota i jedna 
vrlina? Ne, ne, treba ga pustiti da se isplače... 
to je njegovo pravo! 

Ivo Kozarčanin 


"ROMAN O KINI 


Pearl Buck: Dobra zemlja (Zabavna biblioteka, 
knjiga 591—592) 


Daleki Istok imao je oduvijek interesa za 
Evropljane. Naročito Kina, taj toranj od slo- 
nove kosti, u svojoj je izolaciji poticala našu 
maštu. Tu su nam već otprije poznati manda- 
rini okruženi bogatstvom, kineski razbojnici i 
kuliji po pušionicama opiuma; to je Kina, koju 
poznajemo iz dosadanje literature. Život one 
druge Kine, najmnogobrojnije seljačke zemlje 
na svijetu, bio je predmet pažnje sociologa, ali 
u literaturu je ušao tek u novije vrijeme. Ne 
mala zasluga pritome pripada američkoj spisa- 
teljici P. Buck, rođenoj i odrasloj u Kini. Sa 
ženskom radoznalošću ulazi ona u sva pitanja 
materije i duha, čovjeka i žene. Spisateljica 
pozna misli i običaje Kisa, kao i duh i način 
Života seljaka, iznosi njihov svijet u krajnjoj 
jednostavnosti, pretačući ga u snažnu epopeju, 
iz koje izbija dah praiskonske zemlje. 

U romanu se opisuju životne peripetije si- 
romašnog seljaka Vang Lunga, koji sticajem 
prilika, tako reći slučajem, postane bogataš, ali 
koji ni u svom bogatstvu ne može da zatomi 
svoga seljačkog atavizma. Težak život na patu- 
ljastim gospodarstvima Kine, borba s hirovima 
prirode, poplavom i sušom, bijeg u gradove 
juga i mučni proleterski život u kineskom ve- 
egradu, revolucionarno raspoloženje, to je sa- 
držaj prvoga dijela romana. Bogat se vraća 
Vang Lung kući, da utaži svoju glad za zem- 
ljom, pokupuje sve posjede velike kuće Hvan- 

a, a i samu kuću, u koju je nekad sa strahom 
ročio po svoju ženu O-lan, robinju te kuće. 
Radnja romana dobiva sad tek na živosti, u 
ovome i eo pruža nam se uvid u društveni ži- 
vot kineskog naroda. Vang Lung napušta zem- 
lju, povlači se u grad i provodi život u mekim 
jastucima i zagrljaju druge, ljepše žene Lotus. 
mrt prve žene O-lan, o lta djece u svijet 
na nauk i zatim njihova ženidba, te starost dje- 
luju na. njega, tijelo mu klone, duh mu slabi. 
I tada on odluči da se vrati natrag na svoju 
zemlju, jer se iu onoj svili i sjaju javio u nje- 

mu glas seljaka, zov dobre zemlje. »Iz zemlje 
smo došli, i u zemlju ćemo se vratiti — i samo 
ako imate zemlje, moći ćete živjeti. Zemlju 
vam ne može nitko oteti...« Ali djeca ne razu- 
miju svoga oca, iza njegovih leđa smješkaju 
se i prave planove za prodaju zemlje svojih 
otaca. Tu je lom među dvjema generacijama, 
koje se ne razumiju. 

Ljudi su prikazani u romanu kakovi u isti- 
nu i jesu, sa svim komponentama koje remete 
njihovu skladnost i koje su isto tako dio nji- 
hove psihe. Iako autorica ne upotrebljava ne- 
potrebnih riječi, gesta, opet se vidi, da je ona 
žena, koja ne može da hladno, očima učenjaka, 
gleda oko sebe; ona je ganuta bijedom, nezna- 
njem i nečistoćom Kineza. U »Dobroj zemlji« 
se otkriva prava »tajna Kina«, iznosi se sva 
realnost seljačkog života, vjerna slika sela, 
zaokružena socijalnom notom, koja se nezapa- 
ženo a opet prodirno provija kroz čitav roman. 
Autorica ne slijedi u knjizi neku izričitu ten- 
denciju, ali ipak snagom svoje stvaralačke lič- 
nosti provodi kroz roman jedno uvjerenje: da 
makar kakove promjene nastale, zemlja čini 
temelj čovjekove sudbine, i povezanost uz nju 
daje postojanost ljudskom življenju. Mnoge su 
1 zamamne napetosti, koje tome životu prijete, 
i lako se zaboravljaju dobročinstva zemlje. 
Po toj ideji roman postaje naročito razumljiv 
i bliz nama. Spontanost i muška snaga karak- 
terizira Vang Lunga, dok je O-lan naprotiv tip 
prave, poslušne, šutljive žene, koja pregara- 
njem živi samo u najintimnijem krugu svoje 
duše. Strujanja, koja već decenije uznemiruju 
kineski narod, nepovjerenje prema starim bo- 
govima, emancipacija žene, revolucionarno vre- 
nje — svemu tome pristupa P. Buck osjećajem 
žene-pisca. A opet nam pokazuje Kinu, koja 
skriva u sebi tajnu i trajnu snagu, kojom će 
odoljeti svakom nasilniku, njeno nepresušivo 
vrelo — seljački narod. 

»Dobra zemlja«, roman iz kineskoga ratar- 
skog života, zavređuje stoga naročitu pažnju, 
zaslužuje da se čita 1 da se o njoj piše. Jezik 
prijevoda Milke Perković zadržao je tečnost i 
individualan odraz pisca. Istoimeni film privu- 
kao je na sebe veću pažnju, premda je bio ude- 
šen više prema zahtjevima filmskih scenskih 
efekata. Od iste autorice već poznajemo roman 
Istok — Zapad, pa se nadamo, da ne ćemo mo- 
rati dugo čekati na još koji prijevod njenih 
romana, u kojima se odrazuje život seljačkog 
puka, koji je nama tako razumljiv. 


St. Gašparović 


MODERNA GALERIJA U ZAGREBU 


edna od najprivlačivijih umjetničkih insti- 
tucija grada Zagreba jest Moderna galerija su- 
vremene umjetnosti u bivšem Seljačkom domu. 
Na inicijativu dra. Ise Kršnjavog osnovalo ju 
je god. 1905. >Hrvatsko drušivo umjetnosti«, 
oje i danas njome upravlja, Prva tri rada ove 
danas velike i lijepe zbirke bili su: sadreni od- 
ljev Meštrovićeve grupe »Timor Dei«, tripti- 
hon slikara Mirka Račkog >Pred vratima smr- 


ti« i relief u drvu Františeka Bileka >Isus i 
Magdalena«. Galerija je najprije bila skromno 
smještena u prostorijama Muzeja za umjetnost 
i umjetnički obrt, da se tek u novije vrijeme 
reseli u dostojne prostorije palače bivšeg se- 
Hatkog doma na Zrinjevcu. Danas je to velika 
pregledna kolekcija, koja obuhvaća preko 250 
radova od preko 100 domaćih i stranih umjet- 
nika. o : 

Kiparstvo je umjetnička grana, koja se kod 
nas naročito razvila od pojave Ivana Meštro- 
vića. Iz vremena ako galerija posjeduje 
jedno poprsje Valdeca i nekoliko ranijih Fran- 
gešovih radova. Od Meštrovićevih djela, u njoj 
je izložena statua Marka Marulića, »Povijest 
Marata, koja svojom klasičnom  jednostav- 
nošću i mirnim dostojanstvom dominira svim 
prostorijama i povezuje sve ostalo u cjelinu, 
zatim dva poprsja i jedna fino modelirana i 
savršeno kera kiebidimatia ženska bista. Dva Kr- 
šinićeva i jedan Augustinčićev mramor govore 
o talentima ovih danas već slavnih i potpuno 
izgrađenih majstora, o snazi i znanju u obli- 
kovanju mladih ženskih tjelesa. I Kršinićeve 
bronze izazivlju udivljenje gledalaca. Od ma- 
njih skulptura treba spomenuti Frangešova 
sTilozeta« i izražajne glave, koje zahvaljujemo 
Matijeviću, Palavičiniu, Juhnu, Turkalju, Krši- 
niću, Coti i Lozici. 

U slikarskim radovima posjeduje Moderna 
alerija toliko radova Račića i Kraljevića, ko- 
iko ni jedna kolekcija u zemlji. Znamo, kolika 
je vrijednost ovih dvaju prerano umrlih tale- 
nata, koji su oči čitave mlađe slikarske genera- 
cije odvratili od akademizma k francuskom im- 
presionizmu, pa nam po tome mora postati 
Jasna i velika pedagoška i instruktivna vrijed- 
nost ove galerije. Snažnog Becića možemo u ga- 
leriji e od vremena njegove Haberman- 
nove škole u Miinchenu, pa sve do najnovijih 
kolorističkih i tonskih realizacija široidn ja 
stom, koji pjeva o rođenoj grudi rubensovskim 
pr i zamahom. Rafinirani Babić predstav- 
jen je samo novijim djelima, u kojima se lu- 
minoznost Van Goghovih kolorističkih šara bo- 
ri s baroknom zagorskom umiljatošću i senti- 
mentalnim puntarstvom. Miše ima tu dva lica: 
najprije traži lokalnu boju dalmatinskih pej- 
zaža prelijevajući se u ružičastim i ljubičastim 
polutonovima, a onda kao Pascin daje oduška 
svojim spoljeknim pajaćnjima u glavama siro- 
mašnih izgladnjelih plavičastih djevojčica. I 
Petru Dobroviću ćemo se začuditi, kad ugleda- 
mo njegove tonske portrete sve u ljubičastim 
previranjima po strogom i preciznom crtežu, a 
u drugoj nam se dvorani Predstavlja jednim od 
svojih današnjih beskompromisnih ' koloristi- 
čkih_kaleidoskopskih i dekorativnih pejzaža, 
gdje crteža i tona uopće nema, a boja suve- 
reno vlada i komandira. Krizman je zastupan 
jednim autoportretom iz najbolje njegove pe- 
riode, koji je zaista i objektivno izvrstan i za 
tjepa karakterističan, a u galeriji je i jedan 
od njegovih dalmatinskih krajobraza, u kome 
ima osjećaja za lokalnu boju, ali cjelina pre- 
više oikriva grafičara. Kljakovićeve ribarske i 


mornarske grupe nose sva pozitivna obilježja 
našeg velikog treskiste: uzoran crtež, briljant- 
nu tehniku u modelaciji, dobar raspored i osje- 
ćaj za povezivanje ukusnih boja. Uzelca prati- 
mo. od njegovih zagasitih pasatističkih _kompo- 
zicija u crnom 1 smeđem tonu s prizvukom no- 
stalgije i ekspresionističkom konstrukcijom do 
najnovijih dekorativnih radova u živim i pre- 
Jesnim “a. s jakom natruhom erotike i ra- 
finmana. uneka isto tako promatramo pred 
Parizom i nakon boravka od nekoliko godina u 
njem. Nekad je razmišljao, dosjetio se i veli- 
kom jednostavnošću fiksirao na platno origi- 
nalnu zamisao (glava pred crvenim zidom), d - 
nas je otkrio muzikalnost boje, poigrava se 
s njome i slaže lepršave šarene oku ugodne 
scherze (»Predgrađe«), postizava sve što hoće 
rasvjetom, a da nije, poput impresionista, ra- 
stavio objekt, nego ga je naprotiv donio sinte- 
tički i kao alla breve. To je isto kao što je, od 
Debussya dalje, u muzici ritam dominantan. 
Trepše u sočnim bojama traži slične harmonič- 
ke i dinamičke nijanse, ali je nešto pretvrd, ne 
povezuje dovoljno i naglašuje previše dekora- 
tivnost. Ipak je i kod njega crtež uvijek na 
mjestu, osjećaj za boju je neosporan, emocija 
iskreno reproducirana. Galerija posjeduje i pet 
radova pokojnog Plančića, prerano umrlog ve- 
likog talenta, koji je znao da pomiri robustnost 
i jednostavnost naše sredine s najsuptilnijim 
da karaanom Fragonarda i Watteaua. I pred 
tim slikama treba zastati i pobožno ih studirati, 
da se dođe do spoznaje, koliko je često u našim 
ljudima elementarne snage, koja može da stvo- 
ri velika djela, ako joj se dade prilike da pro- 
đe kroz brusionicu sirovog dragog kamenja, ko- 
ja je za slikarstvo u Parizu. Marin Tartaglia 
renuo je upravo tako svojim putem i sav je 
svoj marljivi rad i sve je svoje stečeno znanje 
stavio u s o dd slikarskih realizacija u beskom- 
romisnom tonu i skučenoj skali boja. Ali nisu 
i tolike velike i vječne muzičke forme nastale 
na bazi fuge? I zar se besmrtna djela stvaraju 
samo  iskorišćujući čitavu klavijaturu? 

»Voća« i »Muškog akta« do »Portreta gđe. F.« 
ošjećamo neprestani logični, kontinuirani 1 so- 
lidni uspon, građenje ciglu po ciglu, ali po una- 
prijed zamišljenoj umjetničkoj osnovi, koja 7 
čitavom opusu, kad bude dovršen, osigurati vid- 
no mjesto i trajnost. Šulentić se isto upire o 
vrstan crtež, prelazeći vrlo oprezno od aa 
dega tona (»Portret dječaka«) k malo ji o- 
lorističkim šarama, di su mu jošte osta tvr- 
de i staklene, kao one, koje niže Trepše s > 
še dekorativne primjese. Gecan nakon Poljo 
ka iz Amerike radi bogatijom ba sito 
usklađuje boje, u mrtvim priroćam? je nešto 
sladak, ali u pejzažima, već traži čvrstoću i jaše 
noću (»Korčula«). Tiljak je tvrd, cerebralan, 
sav u konstruktivističkim shemama, ali ara 
duje u raspoređivanju boja 1. kompoziciji. »e- 
stić u polutonovima majstorski dočarava atmo- 
sferu, ali se ponavlja ovijajući u maglu šić je 
čane i snježne i morske krajine. Majadži sh 
od slatkih i svilenih pastelnih intonacija (»Sv. 
Blaž<) prešao k čvršćim konstrukcijamu na 

bazi ultramarina mora, ali je i tu ostao diskre- 
dan i fin s mnogo osjećaja za formu i tonske 
modulacije (»Baška«). Režek, koji. je već bio 
staklen i hladan kao Fricesz ili Kisling (»Por- 
trel gde. M.«), vraća se u mrtvim Biro aime Cr- 
težu bez deformacija i fino položenim tonovima, 
kojima uspijeva predmetima iz svakidašnjeg 
života uliti Mani i oviti ih atmosferom našega 
Zagorja. Motika prede svoju paučinu bijelim 
nitima, ali se u svakom njegovom radu osjeća 
drhtaj emocije i nostalgična posebna duševna 
dispozicija, Ružička je naprotiv uvijek spre- 
man da nas nasmije svojim originalnim zapa- 
žanjima, koja u posljednje vrijeme fiksira pod 
utjecajem Masereela, no nikad bez duha i bez 
znanja. Postružnik i Tabaković su umjetnici 
koji su najdalje od dopadljivosti, pa kao da su 
nHnd slikarski znanstvenjaci, uvijek nagnuti 
nad mikroskop svoje intuicije, koja traži »ono 
pravo« sad u iznenadnom prekidu jedne linije, 
sad u grotesknosti jedne forme, onda u su- 
protstavljanju najnevjerojatnijih boja i na 
kraju u jednom tonskom detalju kome se za 
volju sve drugo zapostavlja. Krsto Hegedušić, 
uza sav Groszov crtež i Breughelovu kompozi- 
ciju i boje, ipak se inspirira na našim seljač- 
kim temperama na staklu i uvijek uspijeva da 
bude bar rječit i zanimljiv. Aralica je u Fran- 
cuskoj kao mnogi drugi napustio crtež i ton i 
preselio se na područje ko orizma, gdje često 
s mnogo uspjeha zna da potencira bizarnost 
forme i specifičnost atmosfere odabranog mo- 
tiva. Parač mrljama i kratkim potezima ki- 
sta poput impresionista rastavlja objekt i 
unosi svijetlo na sliku, ali time gubi na kon- 
centraciji. Perić je ublažio tehniku Deraina do 
skladne umiljatosti i pokazuje dosta profinje- 
nosti, Šohaj je još dosta sirov, ali njegov se 
izraziti talenat hrabro bori s tehničkim nedo- 
statcima, dok Šimunović poteško pomiruje Špa- 
niju s našim likovnim izražavanjem i s našim 
motivima. Grdan sav odiše simpatičnom jedno- 
stavnošću simplističkih seoskih pejzaža, a De- 
toni slaže u mozaike socijalnu bijedu naše sre- 
dine. Lubarda je otužan kao Motika i iskren u 
bilježenju emocije, dok Generalić i Mraz, ugle- 
dajući se u svoga Douanier-Rousseaua (alias 
Hegedušića), uspijevaju ponekad da ipak tiksi- 
raju karakteristike svoga kraja i svojih ljudi. 
Kolorizam pokojnog Joba, pastozan i nemiran, 
često je nažalost utučen teškim i tamnim boja- 
ma podloge, prepozna mu je rastrgana i ne- 
jasna, ali boje još uvijek govore izražajnim je- 
zikom, iz njih bliješti i vrišti temperament i 
sočnost, dok je Konjovićev kolorizam arabeska 
i mozaik, kojega se čovjek brzo zasićuje, i što 
dulje gleda, počinje sve više opažati nedostatke 
u crtežu, konstrukciji i odnosu boja, a naročito 
pomanjkanje jake individualnosti, koju bi ša- 
renoj paleti znala dati i sonornost i vibraciju i 
ritam. Koliko su zahvalniji za duže promatra- 
nje Varlajevi tonski pejzaži, gdje oko svakog 
časa otkriva po koji novi skladni odnos, pla- 
stiku postignutu rasvjetom, daljinu dočaranu 
polutonovima! 1 tako bi se dao nanizati čitav 
derdan letimičnih impresija iz ove galerije, ko- 

ja, iako nepotpuna, predstavlja neobično po- 
učnu i lijepu cjelinu. U jednoj su vitrini Ker- 
dićeve plakete i medalje s mnogo uspjelih teh- 
ničkih detalja, a jedna je soba posvećena gra- 
fičarima. 

Danas je Moderna galerija u Zagrebu po- 
stala već jednako popularnom kao Strossmaye- 
rova, i rijetko koji stranac prode kroz Zagreb 
a da ju ne posjeti i ne izrazi se o njoj najpo- 
voljnije. Zato treba pregnuti, da se ona obogati 
novim radovima i da dobije više i većih prosto- 
rija, jer su sadašnje opet već postale pretijesne 
za pregledno izlaganje. Umjetnički radovi vlas- 
ništvo su banske uprave, gradske općine, mu- 
zeja za umjetnost i »Hrvatskog društva umjet- 
nosti«. Sadanji je kustos prof. Joza Kljaković, 
a administrativni direktor _ prof. Antun Ji- 
roušek. 

Ivo Ššrepel 


NOVA IZDANJA 
Sabrana djela Zmaja Jovana Jovanovića 


Beogradska knjižara Geca Kon, koja stoji 
kvantitetom i kvalitetom svojih izdanja na 
čelu svih srpskih izdavačkih poduzeća, izdala 
je u šesnaest raskošno opremljenih knjiga sa- 
brana Zmajeva djela kao svečano izdanje po- 
vodom pjesnikova jubileja. Edicija obuhvata 
sve Zmajeve pjesme i prozne oglede, dječje 
pjesme i prijevode uz iscrpnu studiju o Zmaju 
1 bibliografiju, a redakciju vrši jedan od naj- 
boljih poznavalaca Zmajeva književnog djela, 
Jaša Prodanović. Knjige prosječno obuhvataju 
oko četiri stotine strana vrlo čitkog i krupnog 
tiska. Svakoj su dodana dva sadržaja i tumač 
skraćenica i nepoznatijih riječi. 

Urednik je kolekciju razdijelio uglavnom 
prema sadržaju, što je kod Zmaja, iako je bio 
pjesnik, lako izvesti, jer je njegov rad nesamo 
vrlo plodan, nego i isto toliko raznolik. Na taj 
način su »Đulići« i »Đulići uveoci« došli u jed- 
nu (prvu) knjigu zajedno s ostalim pjesmama 
istoga ili sličnog karaktera, koje su ili nastale 
u isto doba s njima ili su inspirirane istim mo- 
tivima, u koliko se taj princip mogao dosljedno 
provesti kod tako plodnog i aktivnog književ- 
nika, kao što je bio Zmaj. Prigodne su pjesme, 
u koje od česti pripadaju i političke Prene 
razdijeljene u dvije (treću i osmu), od kojih 
druga sadrži prigodnice posvećene određenim 
ličnostima, dok su političke pjesme objavljene 
u zajednici s patriotskim pjesmama, kojima su 
duhovno srodne (druga knjiga). Izdvojene su 
satirične pjesme, pored opusa dječjih pjesama 
nesumnjivo najjači i najvredniji Zmajev knji- 
ževni rad, iako najveći dio Zmajevih kritičara 
i književnih teoretičara ne misli tako (četvrta 
knjiga). Zmajeva je satirična poezija dobro po- 
znata, pa o njoj nije potrebno napose govoriti. 
Dječje su pjesme sakupljene u dvije knjige 
(peta i šesta), a izdvojene su omladinske pje- 
sme zajedno s izborom iz didaktične poezije, 
koja je namijenjena omladini (sedma knjiga). 
Telna od pos jednjih i ne najboljih faza Zma- 
jeva književnog rada, pod utjecajem narodne 


lirike, zbirke »Snohvatice« i »Devesilje«, tvore 
zasebnu knjigu (devetu). Deseta i jedanaesta 
knjiga sadrže prozu i različite kraće pjesme i 
poetske pokušaje od manje književne. vrijed- 
nosti, ali interesantne za Zmajev kasniji knji- 
ževni razvoj. Četiri posljednje knjige posve- 
ćene su uglavnom Zmajevim vrlo brojnim pri- 
jevodima (Ljermontov, Petoffi, Goethe, Madač 
i dr.) iz suvremene romantične poezije, koja je 
viršila velik utjecaj nesamo na njega, nego 1 
na cjelokupnu onovremenu srpsku književnost, 

koja je tada bila još u povojima. |. . 
Zmaj je jedan od rijetkih srpskih pisaca, 
koji je izdan u bezbroj izdanja. Prednost ovog 
izdanja nije samo u tome, što je za razliku od 
obiju »Pevanija« potpuno, nego mnogo više u 
sistematizaciji Zmajeve poezije, koja je na taj 

način dobila na vrijednosti 1 preglednosti. 
1. K. 


»BANO DELLA CROAZIA« 


Potkraj minule zime nekoje talijanske no- 
vine, pa i najozbiljnije, kao što je »Corriere 
della Šera«, donijele su vijest, da je kod velike 
jedne pokladne zabave u Ivreji sudjelovao ta- 
kođer i »Bano della Croazia«. Ta je vijest bila 
odviše zanimljiva, a da bi mogla neprimijećena 
proći u zaborav; ali nitko nije znao da pobliže 
o tome kaže niti slova. Kako se je mogla saču- 
vati uspomena na hrvatskoga bana u onom 
dalekom piemonteskom kraju, s kojim našu Hr- 
vatsku kao državu, ni narod hrvatski, nikad 
nije vezala nikakva veza, osim što su u raio- 
vima za oslobođenje Italije mogle hrvaiske re- 
gimente da operiraju sve do obale Dore Baltee, 
znamenitog pritoka Pada, koja se kod Ivreje 
lijepo razvija, da pomalo postane plovna. 


Trebalo je dakle tragati; i sklonošću neko- 
jih odličnih talijanskih ličnosti u samom gradu 
vreji uneseno je u ovo pitanje nešto svijetla, 
premda se pravih povijesnih podataka nije 
dalo sabrati. Radi se o prošlosti od preko osam 
stotina godina, pa možemo biti zadovoljni i 
s ovim, što nam je tradicija sačuvala u onom 
kraju, a sačuvala nam je lijepih, laskavih po- 
dataka za naše Hrvate, negdašnje naseljenike 
kod grada Ivreje. Jedan istraživač prošlosti 
grada Ivreje držao je prije nekoliko decenija 
predavanje o hrvatskom banu u onom kraju, 
ali o svemu se je sačuvala koja uspomena kod 
ozornijih slušalaca onoga doba, koji su nešto 
1 pobilježili. 

Iz tih bilježaka izlazi, da je križarski junak 
Tankred (kod Torquata Tassa Tancredi) silo 
po Lombardiji vitezove za prvu križarsku voj- 
nu. Vitezovi su se sa svih strana javljali pod 
zastavu Tankredovu, pa su se javili i različni 
odličnici iz grada Ivreje. Kako su se javljali u 
križarske čete vitezovi iz Lombardije, tako su 
se za svetu svrhu, oslobođenje Kristova Groba, 
javili i mnogi vitezovi iz Hrvatske. Nekoji od 
tih vitezova našli su se s vitezovima ivrejskim 
ili na polasku u Svetu Zemlju ili na povratku 
iz nje ili u bitkama protiv nevjernika kod Ni- 
ceje, kod Dorileja, pa i pod samim bedemima 


Jeruzolima, ili kad su se odmarali poslije kr- 
vavih okršaja. : 

Bilo kako mu drago, čini se da su se ivrej- 
ski vitezovi usko sprijateljili s hrvatskima, ta- 
ko da su im konačno predložili, neka na po- 
vratku iz Svete Zemlje krenu s njima put Ivre- 
je. mjesto u domovinu. Doduše, teško je vje- 
rovati, ali konačno su Hrvati ipak pristali, da 
se povrate s ivrejskim vitezovima. Bit će da 
su osjetili nagon iseljenički ili da su im tali- 
janski drugovi stavili u izgled bolje uvjete ži- 
vota, a nije isključeno, da ih je ozlojedilo gra- 
đansko ratovanje u domovini, koja je baš u 
ono doba primila za svoga kralja Kolomana. 

Hrvatski su se dakle vitezovi naselili kod 
broje gdje su dobili posjeda i gdje su se po- 
ženili s Talijankama. Nepobitno je, da su se 
Hrvati snašli u novom kraju, a to je bila naj- 
bliža okolica grada Ivreje, i to s onu stranu 
rijeke Dora Baltea. 

Kao što biva kod svake emigracije, to se je 
i kod ove grupe hrvatskih emigranata razvio 
isti psihološki zamjerni zanos za ljepotu; pa se 
je eto u divnom kraju, kojim protječe Dora 
Baltea, stvorio etnički otočić, u kojem su Hr- 
vati mogli da nesmetano kultiviraju jezik, da 
pridrže i navike i običaje svoje. Posve je pri- 
rodno, što se je taj etnički otočić tijekom vre- 
mena počeo raspadati, dok se nisu potomci 
negdašnjih hrvatskih vitezova sasma rasplinuli 
u brojnijem elementu talijanskom. 


Ali, Hrvati su već u prvom početku običa- 
vali birati u svojoj koloniji kod Ivreje jednoga 
glavara, koji će im biti čuvarom jezika, navika 
1 običaja njihovih. Razumijeva se samo po se- 
bi, da su birali za tu čast najboljega, najspo- 
sobnijega, najuvaženijega i najčestitijega svoga 
sunarodnjaka, kojemu su se oni u svakoj pri- 
godi života bezuvjetno pokoravali. 

Budući pak da se je baš u to doba, koncem 
jedanaestoga vijeka, hrvatska narodna dina- 
stija ugasila i da su državnu vlast mjesto kra- 
ljeva primili u svoje ruke banovi, — to je bio 
sad novi naslov najviše državne časti, — doselje- 
nici kod Ivreje, analogno s tim zamašnim do- 
gađajem u staroj domovini, podijelili su svome 
vrijednome poglavaru naslov. hrvatskoga bana, 
a bit će da su i svoje naselje nazvali »Hrvat- 
ska« (»Croazia<), pa su susjedi Ivrejčani po 
tom njihova glavara prozvali .»Bano della 
Croazia«. Prema tradiciji u Ivreji, Hrvati su 
svoga bana okružili sjajnim dvorjanstvom, koje 
mu je bilo uvijek pri ruci u rješavanju posala 
ove hrvatske kolonije. Služba bana te minija- 
turne Hrvatske bila je počasna, dakle bez na- 
grade ili odštete. |, : : . ; 

Tradicija u Ivreji veli, da je vladanje onih 
hrvatskih kolonista bilo najuzornije, da je bila 
bez prigovora njihova lojalnost prema ambi- 
jentu, u kojemu su živjeli, da su bili ustrajni 
u radu, njihov bračni život da je bio uzoran, i 
da ih je resila umjerenost u svakom obziru. 
Mjesnim prilikama da su se Hrvati tako brzo 
prilagodili, da su bili od svakoga vrlo rado vi- 
đeni, a njihov ban da je uživao potpuno upo- 


rište gradskih oblasti, koje su mu iskazivale 

sve moguće počasti s obzirom na visoko dosto- 
Janstvo, koje je obnašao kod svojih ljudi. 


Dinamika nacionalnoga duha, koja je danas 
elementarnom snagom obuzela bolji dio svije- 
ta, nije u ono doba postojala niti u svojem 
najprimilivnijem značenju. Poradi toga, pa i 
tijekom tolikih stoljeća, potomstvo se je hrvat- 
sko one malene kolonije sljubilo s talijanskim 
življem, koji bijaše kud i kamo brojniji, tako 
da je s vremenom s onu stranu Dore Baltee 
nestalo svake narodnosne razlike. 


.vo so. 


danas 
naslov. 

Premda je sve, što je ovdje spomenuto, 
osnovano na pukoj tradiciji, ipak je ta tradi- 
cija dična za Hrvate, koji nisu nikad i nigdje 
ostavljali sramotnih tragova. Što je pak au- 
strijska politika i žurnalistika u prošlom vije- 
ku uspjela da omrazi Hrvate kod Talijana u 
Lombardiji, sve je to bilo osnovano na laži i 
kleveti, kao što su bili razglasili austrijski pla- 
ćenici, da su svojedobna zvjerstva austrijske 
soldateske u Bresciji izveli Hrvati, kojih tada 
ne bijaše ni na desetke milja blizu Brescie. 
Proti takvoj kleveti oštro je prosvjedovao još 
god. 1861. u hrvatskom saboru najveći Hrvati 
dr. Ante Starčević. 

Budući da tradicije dugo ne odolijevaju, one 
se po malo, tijekom vjekova, rasplinjuju u mit, 
pa stoga i uspomena na »Bano della Croazia< 
u Ivreji sad se nalazi u takvoj prolaznoj fazi. 
Što se je do danas ta uspomena ipak održala, 
treba pripisati jednomu običaju, t. j. sveča- 
nosti gradskoj, koja se obavlja svake godine u 
Ivreji na zadnji pokladni četvrtak, koji se u 
Italiji zove »tusti četvrtak« (Giovedi Grasso), 
kada građanstvo, doduše u pokladnom raspo- 
loženju, ali bez neslanih šala ili kakve po- 
ruge, počasnim  krjesovima: odaje  poštova- 
nje svome sugrađanu »Bano della Croazia«. Ti- 
me se oživljuje uspomena na lijepu patrijar- 
halnu prošlost, koju eto otimaju potpunoj za- 
boravi građani Ivreje, a s kojom se je tek ove 
godine upoznao hrvatski narod i stara domo- 
vina negdašnjih hrvatskih vitezova, doseljenih 
u okolicu Ivreje, s onu stranu rijeke Dora 
Baltea.!) 


Bare Poparić 


1) Inače naslov »hrvatski ban« prema duhu 
talijanskoga jezika trebao bi glasiti »Bano di 
Croazia«. Ali jer se ovdje ne radi o državi, već 
o jednom malenom naselju, koje su doseljeni 
Eni fileovi dim imenom svoje domo- 
vine, Talijani su prozvali toga bana te 
Hrvatske »Bano della Cranalaš #18. Vudija 


' 

SOCIOLOGIJA BIROKRACIJE 


Uz djelo češkog učenjaka dra. J. Mertla 
»Birokracija« 


. U političkoj knjižnici praške naklade »Or- 
is< izišla je sociološko-politička studija do- 
centa dra. Jana Mertla »Birokracija« (1957., str. 
265, cijena 45 Kč), u kojoj autor raspravlja o 
problemima birokracije u modernim, osobito 
demokratskim državama. 

Dr. Mertl je autor značajnog djela »Ideo- 
logija parlamentarizma« i »Političke stranke, 
njihovi temelji i tipovi u današnjem svijetu« 
(Prag 1951.). U svom novom dlehi »Birokra- 
cija« govori o jednom od najdelikatnijih pita- 
nja moderne države — o odnosu između činov- 
nišiva (osobito onog, koje vodi) i političke 
strane države. 

Mertl je osvijetlio pregledno, kako je na- 
stajala birokracija, t. j. ona specijalna klasa 
žiteljstva, koja ima služiti državi kao vrhovnoj 
organizaciji pučanstva, koje živi na određenom 
ograničenom teritoriju, osobito u staroj i sre- 
dovječnoj feudalnoj državi. Sa sve većim i 
brojnijim zadaćama države, koja prima utje- 
cajem prosvjetiteljskih ideja nove sadržaje, bi- 
rokracija postaje sve važniji faktor. 

Polazeći od općenitih razmatranja o znače- 
nju birokracije u državi, autor upoređuje či- 
novništvo apsolutističkih država, osobito Pru- 
sije, s činovništvom u modernim demokracija- 
ma. Zatim prikazuje odnos činovništva prema 
predstavnicima političke vlasti, upućuje na va- 
žnost obrazovanja vodećih činovnika, bavi se 
problemom stručnog udruživanja činovnika i 
napose pitanjem, može li činovništvo javne 
uprave današnje države biti isto tako vanstra- 
načko u svom odlučivanju kao u periodu libe- 
ralističke pravne države. Štetnost utjecaja po- 
litičkih strana na činovništvo demonstrira autor 
uglavnom na američkom »spoils sistemu« (isko- 
rišćivanje činovnika ureda u korist vladajuće 
političke stranke). . m 

Najveći dio knjige posvećuje prilikama u 
Čehm-Skretkoj ipo je, da baca poučan re- 
trospektivan pogled na sve ono, što se s obzi- 
rom na činovništvo zbivalo za vrijeme Austro- 
Ugarske monarhije, te analizira i one činje- 
nice, koje su Česi preuzeli od austrijske biro- 
kracije. U Čeho-Slovačkoj se (kao i u drugim 
granama javnog života) birokratski sustav pri- 
lagodio potrebama današnjice, Neobično je ak- 
tualno poglavlje, u kojem Mertl govori o od- 
nosu čsl. činovništva prema političkim stran- 
kama. U svojim zaključcima ističe, da problem 
reforme javne uprave nije samo pitanje admi- 
nistrativne tehnike, nego najvažnija politička 
zadaća moderne demokracije. Autor ističe, da 
demokratska država ne može postojati bez de- 
mokratskog činovništva. Moderna država treba 
nužno birokraciju. Radi se o tom, da se po- 
stigne sklad između činovnišiva i političkog 
vodstva demokratske države, Sloga treba, isti- 
če Mertl, da cijeli činovnički aparat bude pro- 
žet živom vjerom u temelje demokratske ideje 
i da tako socijalni položaj činovništva odgo- 


vara važnosti njegovih uloga u modernoj de- 
mokraciji. Birokracija je jedna od najstarijih 
socijalnih institucija, koja se razvijala i koja 
se razvija i koja preživljuje krilo, iz kojega je 
roizašla: propadaju cijeli vladini sustavi, od- 
aze dinastije i ruše se parlamenti, dolazi i do 
potpune propasti država, ali birokratski aparat 
proživljuje sve te promjene i ustraje u svojoj 
jezgri i dalje. Niti pri najdubljem revolucio- 
narnom prevratu ne može se uništiti ni ponovo 
izgraditi razgranjeni aparat cijele javne upra- 
ve. Birokracija predstavlja u životu država 
njihov najtrajniji sastavni dio. Reforma javne 
uprave uvijek je zadaća generacija: možda je 
od svih političkih reforma — najteža i najdale- 
kosežnija. Birokratski aparat današnje države 
očiva svojim korijenjem duboko u prošlosti. 
Nije ga stvorilo današnje društvo prema svo- 
jim potrebama, nego ga je stvarao niz genera- 
cija uz pretpostavke, koje se veoma razlikuju 
od situacije današnje države. 

Druga je temeljna pretpostavka za shvaća- 
nje problema birokracije stalni obzir na usku 
vezu između birokratskog aparata i političke 
strukture države, u kojoj djeluje taj aparat. 
Birokratski je aparat samo sastavni dio one ve- 
like organizacije političke moći, koju naziva- 
mo_ država. 

U svojoj definiciji države ističe Mertl, da 
se država općenito smatra socijalnom organiza- 
cijom: to znači prije svega svijesnim djelom 
(produktom) ljudskog društva. Ta se definicija 
razlikuje dakako od onih filozofskih koncep- 
Cija, koje su u državi gledale utjelovljenje ne- 
ke više supstancije. Država nije od vječnosti i 
nije nešta apsolutno i nepromjenljivo. Nije 
narinuta društvu izvana, nego ju je stvorilo 
društvo prema svojim idealima i potrebama i 
prema razvrstavanju snaga i moći. Iz poimanja 
države kao socijalne organizacije izvire dalji 
pojmovni znak države: poredak. Društvo, or- 
ganizirano_ u državi, stvara sebi pravila 
(norme). 

Mertl se ne bavi problemima javne uprave 
u cijelom opsegu niti svim pitanjima, koja se 
tiču javnih namještenika, nego samo prikazuje 
glavne odnose između države i birokracije. 
Autor je poklonio posebice pažnju Engleskoj, 
Sjedinjenim državama, Francuskoj i Čeho-Slo- 
vačkoj. U svakoj se od tih država određuje 
razvitak prema specifičkim osobinama njihova 
demokratskog uređenja i socijalnog  milieua. 
Karakter političkih engleskih ustanova nosi na 
sebi oznake  kabinetskog sustava, karakter 
američkih ustanova, oznake predsjedničkog su- 
stava, francuska je pak demokracija uvjeto- 
vana superiornošću parlamenta nad vladom, 
čeho-slovačka supremacijom političkih strana- 
ka itd, Mertl je hotice propustio da uporedi — a 
to bi bilo veoma zanimljivo — birokraciju da- 
našnjih demokratskih država s birokracijom 
modernih diktatura. Međutim današnje dikta- 
ture su odviše mlade, a da bi se moglo govoriti 
o tipičkim osobinama birokracije u diktatura- 
ma, Najviše je mjesta posvetio birokraciji u 
Čeho-Slovačkoj u uvjerenju, da je »glavna za- 


daća socijalnih nauka da pridonesu k objek- 
tivnom razjašnjenju aktualnih problema vla- 
stitog naroda«. Osim toga u najbližem se mi- 
lieu-u najbolje i mogu pratiti socijalne pojave. 
. O birokraciji u Beogradu napisao je 'pod- 
listak u »Obzoru« (nedielja 12. Ih 1928.) srpski 
anglist, autor djela »Byron kod južnih Sla- 
vena« prof. 1 M. Petrović (»Novi Beograd — 
u gnezdu birokracije«). Petrović piše o biro- 
kratima velike životne mudrosti: »Kad su ra- 
dikali na vladi, oni čitaju revnosno »Samo- 
upravu«, i to je tako rašire na stolu, da nije- 
dan šef kabineta ne može da promakne, a da 
je ne zapazi. Čim dođe Pribičević, oni se pret- 
plate na »Reč«. Ako od nekud naiđe i Radić 
na vlast, onda svaki dan nose iz odjeljenja u 
odjeljenje po koji broj »Narodnog vala«, da 
pokažu nešto zanimljivo što su u tom broju 
pročitali — stari jedan trik, koji uvijek pali.« 
Petrović piše i o nalogu »dođite sutral«, što 
već ide u neku vrstu kancelarijskog bon-tona. 

Mertl_ je svoje djelo napisao modernom 
naučnom metodom. Njegova je knjiga prva 
studija svoje vrste u češkoj naučnoj literaturi. 


Dr. 1. Esih 
ZA HRVATSKU URBANISTIČKU TERMINO- 
LOGIJU 


Kao posebni otisak iz revije »Hrvatski je- 
zik« izašla je zanimljiva rasprava dra. Mirka 
Deanovića »Odjeci urbanizma u dubrovačkom 
govoru« (str. 11). U Dubrovniku se naime kroz 
stoljeća razvio bujan i kulturan građanski ži- 
vot, pa u vezi s tim i bogat građanski jezik, 
koji nam je sačuvao mnoge osobine narodnoga 
govora. Danas zato tamo nalazimo znatno je- 
zično blago, jer stari dubrovački Hrvati nijesu 
uvijek primali strane nazive za predmete i 
pojmove, već su sami za potrebe građanskoga 
života nalazili i primali dobre narodne izraze. 
Sve veći zahtjevi građanskog života primora- 
vali su ih, da posuđuju i tuđice, ali su uza sve 
io ne samo zadržavali, već i stvarali mnoge 
lijepe i dobre narodne riječi i izraze. Za raz- 
liku od drugih hrvatskih gradova na Primorju 
— kod kojih se radi političke zavisnosti od 
Venecije uvriježio u višim krugovima mletački 
govor — u Dubrovniku ne nalazimo brojne la- 
tinsko-talijanske, većinom mletačke _posuđe- 
nice, ispravno primjećuje i dokazuje Deanović 
(str. 3. sep.). Radi toga ni urbanistički govor 
tih drugih hrvatskih gradova nije nužno trebao 
toliko narodnih izraza kao u Dubrovniku. Dea- 
nović navodi lijep broj primjera, kada se u 
Dubrovniku upotrebljavaju dobri narodni iz- 
razi mjesto tuđica, koje su uobičajene na osta- 
lom Primorju. N. 

Već se inače sam Vuk obilno okoristio du- 
brovačkim govorom (953 riječi), i to u. prvom 
redu baš za predmete i pojmove, koji su u 
vezi s građanskim životom. I u Broz- vekovi- 
ćevu rječniku nalazimo , njma ali premda su 
otada prošla gotovo četiri decenija, drugi ou 
naši krajevi nijesu dovoljno koristili tim jezič- 
nim blagom (sir. 4. sep.) Mi inače nemamo ni 

:do danas izgrađene hrvatske urbanističke ter- 


minologije, pa Deanovićeva rasprava danas 
veoma dobro dolazi, da potakne to važno pita- 
nje i da sama doprinese sakupljanju građe i 
izrađivanju naše urbanističke terminologije. 
Deanović naime, poslije uvodnog dijela ras- 
Prave, pregledno i kritički iznosi znatan broj 
narodnih izraza za pojmove potrebne u urba- 
nističkom govoru i leksikografiji. Svakoj riječi 
daje tumačenje i objašnjenje uz mnoge kri- 
tičke opaske. Raspravu Deanović završava toč- 
nim navodima, koji imaju karakter opravdanog 
i umjesnog prijedloga. Deanović kaže: »Da se 
oslobodimo mnogih nezgrapnih kovanica i tu- 
đica, trebalo bi probrati jezično blago naših 
starih gradova, ne samo na Primorju, nego i 
drugdje, pa bi se tu našlo ne malo zgodnih iz- 
raza, koji nam još trebaju. Jer počesto pri- 
kladni domaći arhaizmi i provincijalizmi pri- 
staju u književni jezik bolje od tuđih neologi- 
zama i od silom skrpanih kovanica.« m 


STRANI GLASOVI O NAŠIM KNJIŽEVNICIMA 
I NJIHOVIM DJELIMA 


TALIJANSKI GLAS O TVANU GORANU 
KOVAČIĆU. U poznatoj rimskoj. reviji »L'Eu- 
ropa Orientale« (1957. XVI.), u svesku za rujan- 
prosinac, napisao je poznati talijanski publicist 
Enrico Damiani sažetu ocjenu o knjizi novela 
Ivana Gorana Kovačića, koju ovdje donosimo: 

»Ivan Goran Kovačić jedan je od najmlađih 
predstavnika hrvatske = književnosti. Rođen 
1915., na književnom poprištu svoje zemlje po- 
javio se tek pred koju godinu, objavivši 1951. 
god. dvadesetak pjesama, koje čine sastavni 
dio neke vrste lirske antologije, u kojoj su za- 
stupana još dva hrvatska pjesnika, Vladimir 
Jurčić i Josip Hitrec. Od tada pa do danas nje- 
gova produkcija uvećala se samo malim bro- 
jem novih pjesama i ponekim proznim sastav- 
kom, koji su objavljeni po časopisima.« 

Među malim brojem njegovih proznih ra- 
dova, koji su ugledali ssiletio u razmaku iz- 
među 1935. i 1956. god., nalaze se i neke od 


koj viziji stvari, osoba i prilika, koje autor 
dobro poznaje (možda ima tu i tamo i nekih 
autobiografskih crta) i koje izravno zapaža. 
Međutim, ovaj osnovni realizam pripovijedanja 
izmjenjuje se često s nekom traženom ideali- 
zacijom seljačkih likova, koje autor naročito 
voli, ili s isto takovim naglašavanjem negativ- 
nih socijalnih prilika, koje mu nisu drage; no 
sva su ta naglašavanja i idealizacije učinjene 
samo zato, da bi se što bolje mogli ocrtati ži- 

votni uvjeti njegova naroda, ili oni uzroci, 
koji su prema socijalnoj koncepciji autora 
stvorili te uvjete. Ima, međutim, u tih sedam 
Kovačićevih novela, i pored nekih nedostataka 
— koji su uostalom mnogo manji od vrlina i 
koji su razumljivi, ako uočimo mladost autora 
i činjenicu da je on na početku stvaranja — 
stranica neobične snage, na kojima se fino i 
duboko psihološko opažanje, u lijepoj književ- 
noj formi, izmjenjuje, s naročito živim osjeća- 
njem prirode, a ima tu i opisa, koji izazivlju 
drhtaj ne samo u srcu autora, — nego zahva- 
ljujući lirskoj snazi izraza — i u srcu čitaoca, 
koji s autorom i s njegovim junacima proživ- 
ljuje patnje i tjeskobe, nesreće i gorčine nji- 
hovih turobnih dana gnjeva. Hrvatska štampa 
općenito je lijepo primila ovu Kovačićevu 
knjigu, pozdravivši u njemu novi književni ta- 
lenat, koji opravdava najljepše nade, da će i 
nadalje davati takva umjetnička djela. 

AFORIZMI. ANTE DUKIĆA NA  POLJ- 
SKOM. Čuveni prevodilac Gundulićeva »Osma- 
na« Česlav Kozlowski donosi u posljednjem 
svesku varšavskog mjesečnika »Zet« kratke po- 
datke o životu i radu Ante Dukića i izbor afo- 
rizama iz njegove zbirke »Pogledi na život i 
svijet«, koja je pred nekoliko mjeseci izišla u 
Zagrebu na ruskome jeziku. 

DOBRIŠA CESARIĆ NA SLOVAČKOM. U 
kulturnom mjesečniku  »Slovanska  Brazda«, 
koji izlazi u Nitri, objavio je (u broju 9., za 
svibanj) dr. Vojtjeh Mčrka Cesarićevu pjesmu 


»Kad budem trava«, pod naslovom »Až budem 


iravou«. 


FRAN. MAŽURANIĆ I D. TADIJANOVIĆ 


NA ESPERANTU. »La juna vivo« (Mladi ži- 
vot), esperantski mjesečnik za omladinu, koji 
izlazi u nizozemskom gradiću West-Graftdijku, 
donio je u školskoj godini 1957.-58. nekoliko 
manjih prijevoda Josipa Velebita iz hrvaiske 
književnosti. U broju za mjesec siječanj objav- 
ljena je Tadijanovićeva pjesma >»Da sam ja 
učiteljica« i dvije anegdote o rumunjskom gra- 
"du Tordi (Kupalište i Imena ulica). Anegdote 
su prevedene iz zagrebačkog »Penzionera«, te 
mnogo podsjećaju na Korajčeve »Auvergnan- 
ske senatore«. Broj za mjesec veljaču donosi 
tri crnačke basne Frana Mažuranića: Šakal, 
Vodeni konj i Lulamba, iz zbirke »Od zore do 
mraka«. U broju za ožujak štampana je Tadi- 
janovićeva pjesma »Hoću li ući u sobu gdje je 
sag?«. Obadvije Tadijanovićeve pjesme preve- 
dene su iz zbirke »Dani djetinstva«. »La juna 
vivo« izlazi u redakciji učiteljice gđe. E. Van 
Veenendaal. ' 
SLOVENSKI GLAS O IVANU EFESIHU. >Slo- 
venec« od 1. srpnja donosi ovu oveću bilješku: 
Dr. Ivan Esih, poznati feljtonist zagrebačkog 
»Obzora«, slavist neobične marljivosti, a činov- 
nik Jugoslavenske akademije umjetnosti u Za- 
grebu, izdao je u posebnom otisku više kraćih 
raspravica. Tako sintetičnu skicu o povijesnoj 
znanosti povodom nedavno objavljene »Poli- 
tičke povijesti Hrvatske«, koju su za Binozu 
napisali dr. Josip Horvat i dr. Ferdo Šišić. U 
drugome malom svesku »Zaboravljeni švicar- 


ski prijatelj Strossmayera i Hrvata« otkrio je 
u švicarskom  muzikologu, publicistu, umjet- 
ničkom kritiku i ocu slavenske etnologije M. 

I. W. Ritteru_ velikog Strossmayerova pri- 
jatelja i uopće Hrvata; Spis Je napisao povo- 
dom njegove sedamdesetgodišn ice. Lijep je ta- 
kođer referat o sociologiji češkog profesora E, 
Chalupnoga, koji je napisao pod naslovom 
»Sociologija i karakter naroda«. Napose anali- 
zira temeljnu crtu češkoga naroda, koja je po 
Chalupnome, anticipacija, to gh uvijek po- 
laže najveću važnost na početak; vidi se to već 
iz naglaska u govoru, 


KULTURNA KRONIKA 
SVJETSKO ZNAČENJE BEDRICHA SMF- 


TANE. U izložbenoj dvorani Smetanina muzeja 
u Pragu postoji odsjek »Bedžich Smetana i ino- 
zemstvo«,y u kome je prikazano sve, što je u 
vezi s izvođenjem Smetaninih djela u inozem- 
stvu, a naročito »Prodane nevjeste«. Ravnatelj 
Smetanina muzeja Alfons Waisar označio je 
zastavicama različnih boja sva mjesta, gdje su 
se Smetanina opera »Prodana nevjesta« ili 
druge kompozicije do sada izvodile. Zastupani 
su svi kontinenti: Europa, Azija, Afrika, Ame- 
rika i Australija. Prva inozemna izvedba »Pro- 
dane nevjeste« bijaše u Petrogradu 1870. go- 
dine. Zanimljivo je, da je drugo inozemno iz- 
vođenje ove opere bilo u Zagrebu, tri godine 
kasnije. ; 

BIT I DRAMATURGIJA FILMA. U izdanju 
Max Niehans Verlag, Ziirich und Leipzig, izišlo 
je djelo Ernsta Iros-a pod naslovom »Wesen 
und Dramaturgie des Films« na 900 stranica 
s mnogim grafičkim prikazima. U djelu se si- 
stematski prikazuju sva pitanja, koja zasije- 
caju u film i filmsku umjetnost. U prvom dije- 
lu ovoga djela pokušava se dati analiza i za- 
koni filmske umjetnosti. Izvedene su paralele 
između ove i ostalih umjetnosti, a opisani su 
i različiti oblici stila i vrijednosni faktori. Prvi 
dio nosi naslov »Das Wesen des Films«. Drugi 
dio >Die Dramaturgie des Films« prikazuje 
praktičnu djelatnost, studij i metode produk- 
cije. Počinje s prikazom organizacije produk- 
cije, zatim obrađuje filmske umjetničke pro- 
cese stvaranja, izradbu filmskog teksta i osta- 
lo, šta je u vezi s filmom. Sociološki dio obra- 
dio je položaj filma u duhovnom i kulturnom 
životu, odnose publike, kapitala, države i cr- 
kve prema filmu. 

DJELO O MUSORGSKOMU NA TALIJAN- 
SKOM JEZIKU. Poznato djelo Oskara o Bi 
semanna »Mussorgskij« izišlo je sada na tali- 
janskom jeziku u Torinu (288 strana. Izd. »Pa- 
ravia & Co.). Musorgskij nije Talijanima nepo- 
znat, jer prva veća neruska biografija potječe 
od Calvocoressi-a, dok su opere Musorgskoga 
već godinama na repertoaru talijanskih opera 
i koncerata. Zato će i ovo Riesemannovo djelo 
u talijanskom prijevodu sigurno naići kod tali- 
janske publike na velik interes. Prednost je 
ove biografije, da u sretnome spoju prikazuje 
život Musorgskoga i analizu njegovih djela. 


41 MILIJUN GRAMOFONSKIH PLOČA.  iz- 
dano je godine 1937. u Sovjetskoj Uniji. Od 
toga je 10 milijuna ploča bilo posvećeno dje- 
lima onih naroda, koji žive u SSSR (na 25 je- 
zika), 4 milijuna ploča sadrži opere, jedan mi- 
lijun obrađuje umjetničku dikciju, a milijun 
i po ploča posvećen je djeci. 

V LIKA IZLOŽBA TALIJANSKE KNJIGE 
održat će se na svjetskoj izložbi u Americi go- 
dine 19359. U tu svrhu već je imenovan posebni 


odbor. 

JUBILARNA IZLOŽBA SLOVENSKE KNJI- 
GE u Ljubljani, koja će prikazati slovensku 
knjigu od 1918. do 1958. god., održat će se na 
jesen. Priprema je društvo slovenskih knji- 
ževnika. Ta će izložba biti u vezi s 20-godiš- 
njicom prevrata, a svrha joj je da pokaže kako 
se je razvila slovenska knjiga u novim prili- 


kama. ' 

MONUMENTALNO IZDANJE  VASARIJE- 
VIH DJELA. U Italiji je pokrenuta akcija za 
štampanje velike kritične edicije djela Giorgia 
Vasaria. Ta će djela predstavljati spomenik 
talijanske povijesti i umjetnosti. Izdanje će 
obuhvaćati 20 svezaka. Već je postignut spora- 
zum s mnogim inozemnim nakladnim poduze- 
ćima, da se ova impozantna edicija raspača po 


cijelome svijetu. 
PONOVNO IZDANJE CJELOKUPNOG 


SHAKESPEAREA NA NJEMAČKOM. Bečki na- 
kladni zavod Herbert Reichner najavljuje novo 
izdanje Shakespeareovih sabranih djela. Sha- 
kespearea prevodi Richard Flatter. 

NJEMAČKA KNJIŽEVNOST U ČSR. Prema 
prikazu praških »Literarnih_novina« njemačka 
nakladnička produkcija u ČSR poskočila je za- 
(od 1952. do danas) za više 
od pedeset posto. Glavni je uzrok toj značaj- 
noj pojavi, što mnogi nakladnici .u CSR izdaju 
knjige, koje u Njemačkoj ne mogu izići iz kul- 
turno-političkih razloga. . 2 

>DESET GODINA« naslov je romanu, koji 
najavljuje »Evropski literarni klub« u Pragu, 
a koji je napisala Helena Malifova. U knjizi 
će proi lemilefi Paka oh E Jugo- 
glaviji, Parizu i Sovjetskoj Uniji. 

POLJSKA SPREMA V LIKU ZEMALJSKU 
IZLOŽBU 1944. G. U vezi s dvadeset i petgodiš- 
njicom obnove samostalne poljske države (1944. 
godine), sprema se u Poljskoj velika zemaljska 
izložba, koja će prikazati kulturni i privredni 
razvitak zemlje kroz dvadeset i pet godina sa- 
mostalnog života. Izložba će se održati u Var- 


i ili u Poznanju. 
šav AZBUKA MEĐU KAVKASKIM NA- 
RODIMA. Vijeće čečensko-inguske auionomne 
republike zaključilo je uvesti od 1. rujna upo- 
irebu ruske azbuke mjesto latinice, .koju js 
uvela sovjetska vlada, Doskora će i školski 
udžbenici biti štampani ruskom azbukom. Po- 
jedine članke već štampaju čečenske novine 


om A S ČTENA BIBLIOTEKA SELI 12 CSR 
U MADZŽARSKU. Nedavno je u Bratislavi umro 
Balogh, koji je 


reformatorski biskup Elemer 
ostavio dragocjenu hiblioteku od 25.000 sveza- 


dnjih šest godina 


doživljaje u 

ka, među kojima ima mnogo djela, koja se od- 
nose na madžarsku reformaciju. Biblioteka ima 
veliku vrijednost zbog mnogih unikata. Prema 
vijestima madžarske štampe poduzeti su koraci, 
da se biblioteka prenese u Man ženskih Biskup 
je prvu oporuku, u kojoj biblioteku ostavlja 
peštanskom sveučilištu, kasnije uništio, ali se 
govori, da je i u novoj oporuci izrazio istu 


želju. 
OSNIVANJE LATINSKOG INSTITUTA U 


RUMUNJSKOJ. Na inicijativu jedne grupe bu- 
kureštanskih sveučilišnih profesora, učitelja i 
književnika, osnovat će se u Bukureštu »Latin- 
ski institut«, koji će raditi o tome, da se po- 
novno probudi interes za klasičnu naobrazbu. 
Institut bi imao dužnost, da izdaje naročiti list 
za studente, djela klasika s novim komentari- 
ma, list za priređivače predavanja, da vodi te- 
čajeve, i t. d. 

RUMUNJSKA ENCIKLOPEDIJA — ENCI- 
CLOPEDIA ROMANIFI. Upravo su izašla prva 
dva sveska ovoga velikog djela. Prvi se svezak 
bavi strukturom i političkom organizacijom ru- 
munjske države. Drugi dio bavi se ojavama 
lokalnog života u njegovom kosmo oškom i 
historijskom okviru. 

NOVI MEĐUNARODNI GLAZBENI ČASO- 

PIS. Pod naslovom »La Revue Internationale de 
Musique« utemeljen je u Bruxellesu časopis, 
koji će u međunarodnim glazbenim odnosima 
sigurno igrati vidljivu ulogu. Izdavač je Sta- 
nislav Dotremont (82 rue de Groux, Bruxelles), 
a kao urednici označeni su Jean Absi i Charles 
Leirens. Časopis izlazi četvrtgodišnje u opsež- 
nim kvart-svescima. Prvi svezak obuhvaća 216 
stranica običnog teksta i 16 stranica glazbenih 
djela. Iza izdavačeva uvodnog članka slijede 
ozdravi i izjave Abela Bonnarda, Jacques de 
acretella, Georges Duhamela, Louis Artusa, 
ATA Berdjajeva, Charlie Chaplina, Da- 
niela Ropsa, Hermanna Kayserlinga, B. de la 
Salea i Theodora Dreisera. Slijede članci o 
glazbenom životu nekih zemalja, zatim oveće 
studije iz pera najboljih poznavalaca velikih 
glazbenika. 

UKRAJINSKA >»PROSVITA«. U kulturnom 
društvu »Prosvita«, koja ove godine slavi svoju 
70-godišnjicu, ujedinjeno je sada 3200 čitaoni- 
ca, 84 filijala sa 400 hiljada članova uopće, a 
sa 50 hiljada članova u centralnom društvu u 
Lavovu. Ovog rajometa trebao se održati kon- 
gres »Prosvite«, ali su ga vlasti zabranile. (i) 

IZLOŽBA UKRAJINSKIH GEOGRAFSKIH 
KARATA U RIMU. Zavodu Istočne Evrope 
bila je otvorena od 11. do 18. VI. izložba ukra- 
jinskih historičkih, geografskih, ekonomskih i 
statističkih karata i dijagrama, koje je izradio 
ukrajinski naučenjak prof. V, Kubijovyč. Ve- 
oma veliko zanimanje izazvala je zbirka starih 
ukrajinskih karata (25 komada) iz privatne 
zbirke _ ing. D. Andrijevskoga. Također je 
otvorena kod talijanske Kanisdaracije Profe- 
sora i Umjetnika izložbu ukrajinske grafike 
koja je veoma bogata. Izloženi su radovi od 33 
ukrajinska umjetnika-grafika. Umjetnički dio 

izložbe opremio je prof. R. Lisovskyj, gkenjij 
ski umjetnik. . 


UKRAJINSKA PEDAGOŠKA IZLOŽBA. U 
Lavovu je otvorena 4. VI. o. g. prva ukrajinska 
pedagoška izložba, koja je smještena u 4 zgra- 
de, te zauzima 16 dvorani. Ona prikazuje, cje- 
lokupnu sliku razvoja ukrajinskog odgoja u 
svim zemljama, gdje Dlerajini žive. Ta izložba 
pokazuje, kako je snažna u širokim masama 
ukrajinska nacionalna svijest. (i) 


USPOMENA NA AMERIČKOG PJESNIKA - 
VOJNIKA. Zauzimanjem francuske sekcije 
FIDAC-a (Fćdćration internationale des An- 
ciens Combattants) proslavljeno. je 4. srpnja 
ove godine u francuskim školama godišnjica 
smrti Alana Seegera, američkog pjesnika-voj- 
nika, koji je god. 1916. poginuo na francuskom 
ratištu. Bednar se rodio u New-Yorku god. 1888. 
i brzo se istaknuo kao originalni i daroviti 
jesnik. Nije prestao pjevati niti na fronti u 
Eropi, gdje je došao na »rendezvous avec la 
mort«, kako je sam govorio. Mnoge su Seegero- 
ve pjesme danas u Francuskoj popularne. Po- 
vodom spomenute proslave francuska je štam- 
a lijepu pažnju posvetila ličnosti i radu Alana 
eegera, a najznačajnija je proslava bila u Bel- 


Sauterres-u, mjestu gdje je američki 
poginuo u predvečerju 4. srpnja 1916, 

KNJIŽEVNE NAGRADE BUGARSKE Nau 
DEMIJI“. Nedavno Je bugarska akademija na. 
gradila osmoricu ao: književnika s uku- 
no 100.000 leva. Nagrađeni su Kiril Hristov, 
onstantin Petkanov, Vladimir Poljanov, Kon. 
stantin Konstantinov, Račo Stojanov i Fani Po. 


-Mutagova. : o m 
Po OŠ MAN LUCILE DECAUK. Posliji 
uspjelih romana o velikim nesretnim ljubavni- 
cama (»Himerički ljubavnici«, »Šarlota 1 Maksi- 
milijan austrijski) Lucile Decaux objavila je 
sada novi roman »Katja, plavi demon cara Ale- 
ksandra«, u kojemu govori o nesretnoj lju- 
bavi ruskog cara Aleksandra i Katarine Dugo: 
ruki. Novi roman Lucile Decaux izašao je u po- 
znatoj francuskoj nakladi N. R. F. (m) 

NOVO DJELO O JEANNE D'ARC. U izda- 
nju pariskog Plom-a izašlo je novo djelo po- 
znatog francuskog historičara Gabriel Hano- 
taux-a, člana Francuske Akademije, o Dje- 
vici Orleanskoj. Hanotaux_ već dva decenija 
proučava pitanje Djevice, Orleanske, pa nakon 
temeljitog i kritičkog proučavanja građe dolazi 
do zanimljivih i važnih zaključaka i izvoda. 

(m) 


loy-en 
pjesn ik 

SADRŽAJ: ANTON NIZETEO, Konte, 395. — OLINKO DELORKO, Dvije pjesme, 
401. — MARKO FOTEZ, Na peronu, 402. — DR. ALEKSANDAR GRABIANSKI, 
O poljskim kulturnim relacijama, 403. — TIN UJEVIĆ, Raskajanje ruku, 407. — 
OTO ŠOLC, Balada o životu u sobi, 408. — JOSIP VELEBIT, Ljubavna pjesma, 
408. — HIRANMOY GHOSHAL, Moderna bengalska književnost do god. 1894., 409. 
— AUGUST ĐARMATI, Pjesma oblacima, 420. — VINKO NIKOLIĆ, Tužaljka vi- 
nograda u mjesečini, 421. — IVAN HORER, Onaj drugi, 422. — DR. VLADIMIR 
ROZOYV, Vladimir Solovjev i njegovo mesijansko služenje Sofiji, 428. 


FELJ ite katrana Jaga) s Peljias o cvijeću, 432. — B. LIVADIĆ, Iz kores- 
pondencije Vatroslava Jagića, 433. — ZLATKO MILKOVIĆ, Izložba Veže i Kopača, 
454. — BRANKO KRMPOTIĆ, Istina o prvaku hrvatskoga preporoda, 435. — VJE. 
KOSLAV PAVEŠIĆ, Knjiga stihova bez lirike, 456. — IVO KOZARČANIN, Krugovi 
na vodi, 458. — ST. GAŠPAROVIĆ, Roman o Kini, 439. — IVO ŠREPEL, Moderna 
galerija u Zagrebu, 440. — 1. K., Nova izdanja, 442. — BARE POPARIĆ, Bano della 
Croazia, 442. — DR. I. ESIH, Sociologija birokracije, 444. — m., Za hrvatsku urba- 


nističku terminologiju, 445. — Strani 
lima, 445. — Kulturna kronika, 446. 


SLIKE: JOZA KLJAKOVIĆ, U luci; 


gđe. F.; ZLATKO ŠULENTIĆ, Po 
građe, 424—425, 


> = 
»Hrvatka Revija« izlazi pomoću Matice Hrvatske. — Vlasnik izd 


Umjetnički uređuje: Vladimir Kirin. — Tisak Zaklade tiska 
Vladimir Kirin, Deželićeva ul. 2, — Cijene za pretplaru: na go 
Matičina ul. 2., telef, 3882, — Uredniše 


glasovi o našim književnicima i njihovim dje- 


—_———— 


OMER "= : 
Korčula; IVO _REŽEK, Mrtva priroda, AD Baška; VILKO GECAN, 


MARIN TARTAGLIA, Portret 


rtret dječaka; LEO JUNEK, Autoportret, Pred- 


avač i odgovorni urednik: De. Mile Starčević, Zagreb, Đordićeva 83. — 
re. »Narodnih novina«, 


dinu 200 d za članove 
Vo ne vraća rukopise i ne odgovara: na pisma. 


Zagreb, Frankopanska ul. 26, Za tiskaru odgovara 
Matice Hrvatske i dake 180 d. — Uprava: Zagreb 


ČASOPISI, KOJI DOLAZE UREDNIŠTVU: 


Beograd: Ruski arhiv. — S diji : : 
Umetnički pregled. okolska prosveta — Srpski književni glasnik. — Studentske novine. — 


Borovo: Izbor najboljih savremenih članaka. 

Cetinje: Zapisi. 

Chicago: Jugoslavenski glasnik. 

Dubrovnik: Hrvatska Dubrava. 

Fiume: Termini. 

Lwćw: Kwartalnik Pritoraćekje — Ruch dlowiatski: : 

Ljubljana: Dom in svet. — Ljubljanski zvon. — Radio Hjupljsa: — Sodobnoši 

Nitra: Nezdvislost. — Slovenska brazda. hdi 

Olomouc : Časopis vlasteneckćho bi musejniho. — Filosoficka Revue. 

Praha: haa m a revue — Prager Presse. — Slavia. — Slovansky pfehled. 


Sarajevo: Glasnik društva Prosvete. — Muslimanska svijest. — Napredak. — Novi Behar. — 
Pregled. — Prosveta. : 


Sofija: Italo -Blgarsko spisanije. — Izkustvo i kritika. — Obzor. — Otec Pajsij. — Slavjanski 
vesti. — Stožer. — Straž. — Zlatorog. 


Split: Jadranska straža. — Jadranski dnevnik. — Podmladak Jadranske straže. 


Sušak: Mornar. 
Vilna : Kalosbse. 


Visoko: Franjevački vijesnik. 


Zagreb: Alma Mater Croatica. — Arhiv Jugoslovenske Narodne obrane iz Južne Amerike. — 
Bogoslovska smotra. — Ekonomist. — Glasnik heraldike, — Grafička revija. — Hrvatska 
danica. — Hrvatska prosvjeta. — Hrvatska smotra. — Hrvatska tamburica. — Hrvatski 
akademičar. — Hrvatski jezik. — Hrvatski planinar. — Hrvatski radiša. — Internacional- 
ne književne novosti. — Književni horizonti. — Luč, — Mlada hrvatska. m Napredak. — 
Narodna starina. — Obitelj. — Obrtnički vjesnik. — Priroda. — Savremeni hrvatski me- 
dicinar. — Savremenik. — 7 dana. — Sklad. — Zlatno klasje. — 'Teozofija. — Vegetari- 
zam. — Život. 


GENERALNO ZASTUPSTVO ZA CIJELU DRŽAVU 


J. GCAD — MERCEDES 


NIKOCLCICEVĐDA TECETFON 2224614 
OVINA MODEENIH UREDSKIH STROJEVA 


MERCEDES EXPRESS normalni 
uredski strojevi, najnovije tehničko izdanje. 


5 MERCEDES PRIMA 
MERCEDES SUPERBA 
MERCEDES SECECTA 


J portable prenosivi pisaći strojevi. 
MERCEDES ECEKTRA električni br- 
zopisaći strojevi. 

MERCEDES EUKCID ručni električn 
računski strojevi. 


(Osma: JoHneR 
ao. 2 


strojevi za sve računske radove. 
Niske cijene za gotovo i na otplatu. 


Specijalna mehanička radionica za obnovu svih vrsta uredskih strojeva. 


ZAGREB, 
STRUČNA I SPECIJALNA TRG 


TVORNICA PAPIRA 


BRATJE PIATNIK 


U RADEČAMA KRAJ ZIDANOGMOSTA 


IZRAĐUJE: 


FINI LISTOVNI | BEZDRVNI 
PISAČI PAPIR, BIJELI DOKUMENTNI, I 
DOKUMENTNI KONCEPT, RISAĆI PAPIR, PAPIR 
ZA TRGOVAČKE KNJIGE, PISAĆI PAPIR, 
FINI OVOJNI PAPIRI KARTON 


